ട്രയംഫ് ടൈഗര് 900 സ്വന്തമാക്കി ഇന്ദ്രജിത്ത്; വീഡിയോ - Malayalam DriveSpark\nട്രയംഫ് ടൈഗര് 900 സ്വന്തമാക്കി ഇന്ദ്രജിത്ത്; വീഡിയോ\nUpdated: Wednesday, February 3, 2021, 13:44 [IST]\nബ്രിട്ടീഷ് പ്രീമിയം ബൈക്ക് നിര്‍മ്മാതാക്കളായ ട്രയംഫ് പോയ വര്‍ഷമാണ് പ്രീമിയം അഡ്വഞ്ചര് മോട്ടോര്‍സൈക്കിള് ശ്രേണിയിലേക്ക് ടൈഗര് 900 എന്നൊരു മോഡലിനെ അവതരിപ്പിക്കുന്നത്.\nജിടി, റാലി, റാലി പ്രോ എന്നിങ്ങനെ മൂന്ന് പതിപ്പുകളിലായിരുന്നു ഈ മോഡല് വില്‍പ്പനയ്ക്ക് എത്തിയിരുന്നത്. 13.70 ലക്ഷം രൂപയായിരുന്നു ബൈക്കിന്റെ പ്രാരംഭ പതിപ്പായ ജിടിയുടെ എക്‌സ്‌ഷോറൂം വില.\nഇപ്പോഴിതാ മലയാളികളുടെ പ്രിയ താരം ഇന്ദ്രജിത്ത് സുകുമാരന്, ട്രയംഫ് ടൈഗര് 900 എന്ന മോഡല് സ്വന്തമാക്കിയിരിക്കുകയാണ്. താരം തന്നെയാണ് ഇക്കാര്യം സോഷ്യല് മീഡിയ പോസ്റ്റിലൂടെ ആരാധകരെ അറിയിച്ചത്.\nടൈഗര് 900-യുടെ പ്രാരംഭ ജിടി പതിപ്പാണ് സ്വന്തമാക്കിയിരിക്കുന്നത്. ട്രയംഫിന്റെ കൊച്ചി ഷോറൂമില് നിന്നും ബൈക്ക് ഓടിച്ചു പോകുന്നതിന്റെ വീഡിയോയും ഔദ്യോഗിക ഫെയ്‌സ്ബുക്ക് പേജില് പങ്കിട്ടിട്ടുണ്ട്.\nഅനിയന് പൃഥ്വിരാജിനെപ്പോലെ തന്നെ വാഹനങ്ങളോട് കമ്പമുള്ള വ്യക്തിയാണ് ഇന്ദ്രജിത്ത്. ഹാര്‍ലി ഡേവിഡ്‌സണ് ഫാറ്റ്‌ബോബ്, ബിഎംഡബ്ല്യു5സീരിസ്, വോള്‍വോ XC90 R ഉള്‍പ്പടെ നിരവധി മോഡലുകള് താരത്തിന് സ്വന്തമായിട്ടുണ്ട്.\nവില്‍പ്പനയിലുണ്ടായിരുന്ന ടൈഗര് 800-ന്റെ പിന്‍ഗാമിയായിട്ടാണ് ടൈഗര് 900 എത്തിയിരിക്കുന്നത്. പൂര്‍ണമായും ഇന്ത്യയില് നിര്‍മ്മിച്ച മോഡല് കൂടിയാണിത്.\nമുന്‍ഗാമിയേക്കാള് ചെറുതും എന്നാല് ആക്രമണാത്മകവുമായിട്ടാണ് പുതിയ ടൈഗര് 900 കാണപ്പെടുന്നത്. ഷാര്‍പ്പായ ബോഡിയാണ് ഈ പതിപ്പിന്റെ പ്രധാന ആകര്‍ഷണവും. 888 സിസി ഇന്‍ലൈന് ത്രീ-സിലിണ്ടര് എഞ്ചിനാണ് ടൈഗര് 900-ന് കരുത്ത് നല്‍കുന്നത്.\nപുതിയ എഞ്ചിനില് ഭാരം കുറഞ്ഞ ഘടകങ്ങളാണ് കമ്പനി ഉപയോഗിക്കുന്നത്. ഇതോടെ എഞ്ചിന്റെ ഭാരം 2.5 കിലോഗ്രാമോളം കുറയുകയും ചെയ്യുന്നു. ഈ എഞ്ചിന് 8,750 rpm -ല് 94 bhp കരുത്തും 7,250 rpm -ല് 87 Nm torque ഉം സൃഷ്ടിക്കും.\nസസ്‌പെന്‍ഷന് ആവശ്യങ്ങള്‍ക്കായി മുന്‍വശത്ത് മാര്‍സോച്ചി 45 mm അപ്സൈഡ് ഡൗണ് ഫോര്‍ക്കുകളും പിന്നില് മോണോ ഷോക്കുമാണ് ബേസ് മോഡല് ട്രയംഫ് ടൈഗര് 900-ല് ലഭ്യമാക്കിയിരിക്കുന്നത്.\nബോള്‍ട്ട്-ഓണ് സബ്‌ഫ്രെയിമും നീക്കം ചെയ്യാന് സാധിക്കുന്ന പില്യണ് ഫുട്‌പെഗുകളും ബൈക്കിന്റെ സവിശേഷതകളാണ്. എല്‍ഇഡി ഡേ ടൈം റണ്ണിങ് ലാമ്പുകളുള്ള എല്‍ഇഡി ഹെഡ്‌ലാമ്പ് യൂണിറ്റാണ് ബൈക്കിന് ലഭിക്കുന്നത്.\nബ്ലൂടൂത്ത് വഴി ഒരു സ്മാര്‍ട്ട്‌ഫോണിലേക്ക് കണക്റ്റുചെയ്യാന് സാധിക്കുന്ന പുതിയ ടിഎഫ്ടി ഇന്‍സ്ട്രുമെന്റ് ക്ലസ്റ്ററും ബൈക്കിന്റെ സവിശേഷതയാണ്. റോഡ്, റൈന്, സ്പോര്‍ട്ട്, ഓഫ്-റോഡ്, ഓഫ്-റോഡ് പ്രോ, റൈഡ് എന്നിങ്ങനെ ആറ് റൈഡിംഗ് മോഡുകളും ബൈക്കില് വാഗ്ദാനം ചെയ്യുന്നുണ്ട്.\nMalayalam Actor Indrajith Sukumaran Bought Triumph Tiger 900 GT, Engine, Features, Price More Details. Read in Malayalam.


ഭീകരാക്രമണം: പ്രതികളുടെ വിചാരണ പാക്കിസ്ഥാന് ഉടന് ആരംഭിക്കണമെന്ന് പ്രധാനമന്ത്രി\nമുംബൈ ഭീകരാക്രമണം: പ്രതികളുടെ വിചാരണ പാക്കിസ്ഥാന് ഉടന് ആരംഭിക്കണമെന്ന് പ്രധാനമന്ത്രി\nFriday 31st August 2012 12:46am\nടെഹ്‌റാന്: മുംബൈ ഭീകരാക്രമണക്കേസിലെ പ്രതികളുടെ പാക്കിസ്ഥാനിലെ വിചാരണ എത്രയുംവേഗം ആരംഭിക്കണമെന്ന് പ്രധാനമന്ത്രി ഡോ. മന്‍മോഹന് സിങ് പാക് പ്രസിഡന്റ് ആസിഫ് അലി സര്‍ദാരിയോട് ആവശ്യപ്പെട്ടു. ഇറാന് തലസ്ഥാനമായ ടെഹ്‌റാനില് നടത്തിയ കൂടിക്കാഴ്ചയിലാണ് അദ്ദേഹം ഇക്കാര്യം പറഞ്ഞത്. ചേരിചേരാ ഉച്ചകോടിക്കായാണ് ഇരു നേതാക്കളും ഇവിടെയെത്തിയത്.\nമുംബൈ ഭീകരാക്രമണ കേസുമായി ബന്ധപ്പെട്ടവരെ നിയമത്തിന്റെ മുന്നില് കൊണ്ടുവരിക തന്നെ ചെയ്യുമെന്ന് പ്രസിഡന്റ് സര്‍ദാരി അറിയിച്ചു. പാക്കിസ്ഥാന് നിയോഗിച്ചിട്ടുള്ള ജുഡീഷ്യല് കമ്മിഷന് വീണ്ടും ഇന്ത്യയിലെത്തി വിവരശേഖരണം നടത്താന് അനുവദിക്കണമെന്ന ആവശ്യവും സര്‍ദാരി ഉന്നയിച്ചു.\nപാക്കിസ്ഥാന് സന്ദര്‍ശിക്കാന് സര്‍ദാരി പ്രധാനമന്ത്രിയെ വീണ്ടും ക്ഷണിച്ചു. എന്നാല്, ഉചിതമായ സമയത്ത് രാജ്യം സന്ദര്‍ശിക്കുമെന്ന് മന്‍മോഹന് സിങ് അറിയിച്ചു. മുന്‍കൂട്ടി തയ്യാറാക്കിയ പദ്ധതിയുടെ അടിസ്ഥാനത്തിലാവണം സന്ദര്‍ശനമെന്ന് ഇന്ത്യ ആഗ്രഹിക്കുന്നതായും അദ്ദേഹം കൂട്ടിച്ചേര്‍ത്തു.\nഅഫ്ഗാനിസ്ഥാന് പ്രസിഡന്റ് ഹമീദ് കര്‍സായി, സിറിയ പ്രധാനമന്ത്രി വാഇല് നാദിര് അല് ഹല്‍ഖി എന്നിവരുമായും മന്‍മോഹന് വെവ്വേറെ കൂടിക്കാഴ്ചകള് നടത്തി. അഫ്ഗാന് പ്രസിഡന്റ് നവംബറില് ഇന്ത്യ സന്ദര്‍ശിക്കുന്ന കാര്യം തീരുമാനമായിട്ടുണ്ട്. ഇറാന് പരമോന്നത നേതാവ് ആയത്തുള്ള അലി ഖമനയി, പ്രസിഡന്റ് മഹ്മൂദ് അഹമ്മദി നെജാദ് എന്നിവരുമായി മന്‍മോഹന് സിങ് കഴിഞ്ഞ ദിവസം കൂടിക്കാഴ്ച നടത്തിയിരുന്നു.\nഈ വര്‍ഷം രണ്ടാംതവണയാണ് മന്‍മോഹനും സര്‍ദാരിയും കൂടിക്കാഴ്ച നടത്തുന്നത്. അജ്മീറില് സ്വകാര്യ സന്ദര്‍ശനത്തിനെത്തിയ സര്‍ദാരി ഏപ്രില് മാസത്തില് ന്യൂദല്‍ഹിയില്‍വെച്ച് മന്‍മോഹന്‍സിങ്ങുമായി ചര്‍ച്ച നടത്തിയിരുന്നു. മുംബൈ ഭീകരാക്രമണത്തിനിടെ പിടിയിലായ പാക് തീവ്രവാദി അജ്മല് കസബിന്റെ വധശിക്ഷ സുപ്രീം കോടതി ശരിവെച്ചതിന് പിന്നാലെയാണ് ഇത്തവണത്തെ കൂടിക്കാഴ്ച നടന്നത്.\nചേരിചേരാ പ്രസ്ഥാനത്തിന്റെ പതിനാറാം ഉച്ചകോടിയില് ഫലസ്തീന് ജനതയ്ക്ക് ഇന്ത്യ ഒരിക്കല്‍ക്കൂടി പിന്തുണ പ്രഖ്യാപിച്ചു. ഫലസ്തീന് പ്രശ്‌നത്തിന് എത്രയുംവേഗം പരിഹാരം കണ്ടെത്താന് ചേരിചേരാപ്രസ്ഥാനം ശക്തമായ പിന്തുണ നല്‍കണമെന്ന് സമ്മേളനത്തില് പ്രധാനമന്ത്രി ഡോ. മന്‍മോഹന് സിങ് ആഹ്വാനം ചെയ്തു.\nആഗോള ഭീകരവാദവും സമൂല നശീകരണശേഷിയുള്ള ആയുധങ്ങളുടെ വ്യാപനവുമാണ് ലോകം നേരിടുന്ന മുഖ്യ ഭീഷണിയെന്ന ഇന്ത്യയുടെ നിലപാട് ഉച്ചകോടിയില് മന്‍മോഹന് സിങ് ആവര്‍ത്തിച്ചു.\nപശ്ചിമേഷ്യയിലും ഉത്തരാഫ്രിക്കയിലുമായി ആഭ്യന്തര സംഘര്‍ഷത്തിന്റെ പിടിയിലകപ്പെട്ട സിറിയ ഉള്‍പ്പെടെയുള്ള രാജ്യങ്ങളില് ബഹുസ്വര ജനാധിപത്യ സംവിധാനം നിലവില് വരണമെന്നാണ് ഇന്ത്യയുടെ ആഗ്രഹമെന്ന് ഉച്ചകോടിയില് സംസാരിക്കവെ പ്രധാനമന്ത്രി പറഞ്ഞു.\nഎത്രയോ കാലമായി ദുഃഖാനുഭവങ്ങളിലൂടെ കടന്നുപോകുന്ന ഫലസ്തീന് ജനതയ്ക്ക് സ്വന്തമായൊരു രാജ്യത്ത് അന്തസ്സായും സമാധാനത്തോടെയും ജീവിക്കാന് കഴിയണമെന്നും മന്‍മോഹന് സിങ് പറഞ്ഞു.\nAsif Ali Sardari\nപാകിസ്ഥാനില് ആസിഫലി സര്‍ദാരിക്കെതിരായ അഴിമതിക്കേസ് പുനരാരംഭിച്ചു\nFriday 17th April 2015 5:34pm\nമംനൂണ് ഹുസൈന് പാക്കിസ്താന് പ്രസിഡണ്ടായി അധികാരമേറ്റു\nMonday 9th September 2013 7:56pm\nകാശ്മീര് ഇന്ത്യയുടെ അവിഭാജ്യ ഘടകം; ആസിഫ് അലി സര്‍ദാരിക്ക് മറുപടിയുമായി കൃഷ്ണ\nTuesday 2nd October 2012 8:36am


കണക്കറിയാത്തത് യുക്തിവാദികൾക്ക് – Sneha Samvadam\nഗണിത ശാസ്ത്രത്തിന്റെ ചരിത്രത്തിൽ ചെറുതല്ലാത്ത സ്ഥാനത്താണ് മുഹമ്മദ് ബിൻ മൂസ അൽ ഖവാരിസ്മി (ക്രി.വ 780 – 850) ഉള്ളത്.\nഅദ്ദേഹത്തിന്റെ ഗ്രന്ഥമായിരുന്നു അൽ കിതാബ് അൽ-മുഖ്തസർ ഫീ ഹിസാബ് അൽ ജബ്‌ർ വൽ മുഖാബല (الكتاب المختصر في حساب الجبر والمقابلة). അത് പിന്നീട് ഇംഗ്ലീഷിലേക്ക് പരിഭാഷപ്പെടുത്തി The Compendious Book on Calculation by Completion and Balancing. ഇതാണ് ആദ്യമായി രേഖിയ, ദ്വിമാന സമവാക്യങ്ങളെ കണിശമായ രീതിയിൽ പ്രതിപാദിച്ച ആദ്യത്തെ ഗ്രന്ഥം. അൽജിബ്രയുടെ പിതാവായി ഇദ്ദേഹം അറിയപ്പെടുന്നു.\nആൾജിബ്ര എന്ന വാക്കിന്റെ ഉൽഭവം, ആ വാക്ക് ഇദ്ദേഹത്തിന്റെ ഗ്രന്ഥത്തിൽ ദ്വിമാനസമവാക്യങ്ങളെ നിർദ്ധാരണം ചെയ്യുന്നതിന് വിവരിച്ച രണ്ട് വഴികളിലൊന്നായിരുന്നതിനെ സൂചിപ്പിച്ചിരുന്ന അൽ ജബ്‌ർ എന്ന വാക്കിൽനിന്നാണ്. ലത്തീൻവൽക്കരിക്കപ്പെട്ട ഇദ്ദേഹത്തിന്റെ നാമമായ അൽഗോരിത്മി (Algoritmi) എന്ന വാക്കിൽ നിന്നാണ് അൽഗോരിസം (algorism), അൽഗോരിതം (algorithm) എന്നീ പദങ്ങളുടെ ഉൽഭവം. അക്കത്തെ സൂചിപ്പിക്കുവാൻ സ്പാനിഷ് ഭാഷയിൽ ഉപയോഗിക്കുന്ന ഗ്വാരിസ്മോ (guarismo) പോർച്ചുഗീസ് ഭാഷയുലുപയോഗിക്കുന്ന അൽഗോരിസ്മോ (algarismo) എന്നിവയും ഇദ്ദേഹത്തിന്റെ പേരിൽ നിന്നും ഉരുത്തിരിഞ്ഞ് വന്നതാണ്.\nഅൽ-ഖവാരിസ്മിയുടെ 1200 -ആമത് ജന്മവാർഷികത്തോടനുബന്ധിച്ച് അദ്ദേഹത്തോടുള്ള ബഹുമാനാർത്ഥം സോവിയേറ്റ് യൂണിയൻ 1983 സെപ്റ്റംബർ6ന് പുറത്തിറക്കിയ തപാൽമുദ്രയാണ് ചിത്രത്തിൽ നൽകിയിരിക്കുന്നത്.\nമുഹമ്മദ് ബിൻ മൂസ അൽ ഖവാരിസ്മി ഇസ്‌ലാമിക കർമ്മശാസ്ത്ര പണ്ഡിതനായിരുന്നു. ഇൽമുൽ വറാസത് അഥവാ ഇസ്‌ലാമിലെ അനന്തരാവകാശ വൈജ്ഞാനിക മേഖല കണക്കുമായി നേർക്കുനേരെ ബന്ധമുള്ളത് കൊണ്ടായിരുന്നു അദ്ദേഹം ഗണിതം പഠിച്ചു തുടങ്ങിയത്. അത് പിന്നീട് ഗണിത ശാസ്ത്രത്തിന്റെ അഗാഥതകളിലൂടെ ഊളിയിട്ട് അടിത്തട്ടിൽ മുത്തം നൽകാൻ മാത്രം ആഴത്തിൽ അദ്ദേഹത്തെ എത്തിച്ചു. എന്ന് വച്ചാൽ ഇസ്‌ലാമിന്റെ അനിവാര്യതയാണ് അദ്ദേഹത്തെ ഗണിത ലോകത്തെത്തിച്ചത്. ഒന്ന് കൂടെ പറഞ്ഞാൽ ഇസ്‌ലാമിയകമായ താല്പര്യം ഗണിതശാസ്ത്ര മേഖലക്ക് വലിയൊരു ശാസ്ത്രജ്ഞനെ സംഭാവന ചെയ്യുന്നതായിരുന്നു.\nഇത്രയും ആമുഖമായി പറഞ്ഞു കൊണ്ട് യുക്തിവാദികളുടെ കണക്കിലെ ഒരു അജ്ഞത ഇവിടെ ലളിതമായി പറയുന്നു.\nഒരേക്കർ സ്ഥലമുള്ള ഒരു പിതാവ് മരണപ്പെട്ടു എന്നിരിക്കട്ടെ. അയാൾക്ക് അനന്തവാവകാശികളായി മൂന്ന് ആൺമക്കൾ മാത്രമാണുള്ളത്. അപ്പോൾ സ്വത്ത് എങ്ങനെ ഓഹരി വെക്കും?\nഈ ചോദ്യം കേട്ടാൽ എന്നതാണ് തോന്നുക?\n1. ഇസ്‌ലാം ഈ വർഷത്തിൽ തുടങ്ങിയ ഒരു മതമാണ്.\n2. പതിനാലു നൂറ്റാണ്ടു കാലം ഇത്തരം ഒരു പ്രശ്നം പോലും വന്നിട്ടില്ല.\n3. ചോദ്യകർത്താക്കൾ അത്രമാത്രം വകതിരിവുള്ളവരല്ല.\n4. ചോദ്യകർത്താക്കൾക്ക് പ്രായോഗിക ഗണിത ശാസ്ത്രം അറിയില്ല.\nഇതിൽ മൂന്നും നാലും പോയിന്റുകളാണ് യുക്തിവാദികൾക്ക് യോജിക്കുക എന്ന് മനസ്സിലാക്കാൻ ഏറെ ബുദ്ധി പ്രയോഗിക്കേണ്ടി വരില്ല.\nഒന്നിനെ മൂന്നു കൊണ്ട് ഹരിച്ചാൽ (1/3 = 0.333333333333333333333333333………….) ദശാംശം മൂന്ന് മൂന്ന് മൂന്ന് എന്നിങ്ങനെ അറ്റമില്ലാതെ കാൽക്കുലേറ്ററിന്റെ ഡയലിൽ കാണാൻ സാധിക്കും. അപ്പോൾ എങ്ങിനെ സ്ഥലം ഓഹരി വെക്കും? ഒരറ്റം എത്തിയിട്ടല്ലേ പണി തുടങ്ങാൻ പാടുള്ളൂ എന്നായിരിക്കും പാവം യുക്തിവാദി കരുതിയിട്ടുണ്ടാവുക. ഗണിതത്തിന്റെ പ്രാഥമിക വിവരം വേണ്ടേ?\nഎഴുത്തിൽ അറ്റമില്ലെങ്കിലും പ്രയോഗത്തിൽ എറ്റമുണ്ട് എന്ന മിനിമം അറിവ് ഉണ്ടായിരിക്കട്ടെ. 30 സെന്റിമീറ്റർ നീളമുള്ള ഒരു സ്കെയിൽ ഉദാഹരണമായെടുക്കാം. അതിന്റെ പത്തിൽ ഒന്ന് (30/10 = 3cm) മൂന്ന് സെന്റിമീറ്ററാണ്. നൂറിൽ ഒന്ന് (30/100 = 0.3cm = 3mm) ദശാംശം3സെന്റിമീറ്റർ അഥവാ3മില്ലിമീറ്റർ മാത്രമാണ്. അതിന്റെ ആയിരത്തിൽ ഒന്നോ? 30/1000 = 0.03cm = 0.3mm. ഈ അളവ് ഒരു മില്ലിമീറ്റർ അടയാളപ്പെടുത്തിയ വരയില്ലേ അത്ര പോലും ഇല്ലാത്ത അളവാണ്. ഇനി പതിനായിരം കൊണ്ട് ഹരിച്ചാലോ? അവിടെയും കാണാൻ ഒരു മൂന്നുണ്ടാകും, പക്ഷെ ഫലത്തിൽ ഉണ്ടാകില്ല. ഒരു മുടിനാര് ആയിരം ഭാഗമായി മുറിച്ചാൽ ഒരു കഷ്ണം എത്ര വലുപ്പമുണ്ടാകും? അത്രയേ ഈ കാണുന്ന മൂന്നിന് വലുപ്പമുണ്ടാവുകയുള്ളു.\nകാൽക്കുലേറ്ററിൽ ആദ്യം കാണുന്ന മൂന്നിന്റെ പത്തിലൊന്ന് വലുപ്പമേ രണ്ടാമത്തേതിനുള്ളൂ. പിന്നീടങ്ങോട്ട് നൂറിൽ ഒന്നും ആയിരത്തിൽ ഒന്നുമായി ചെറുതാവുകയാണ്. ഫലത്തിൽ കാണാൻ ഒന്നും ബാക്കി കാണില്ല എന്നർത്ഥം.\nസ്വത്ത് ഓഹരി ചെയ്യുമ്പോൾ ഓരോ അളവിന്റെയും അടയാളമായി ഓരോ മരക്കുറ്റി നൽകാറുണ്ട്. ഏതാണ്ട് നാലു സെന്റി മീറ്റർ വലുപ്പം അതിനുണ്ടാകും. അതിർത്തിയായി വിടുമ്പോൾ നാട്ടുന്ന കല്ലിന് പത്തോളം സെന്റിമീറ്റർ വീതിയുണ്ടാകും. അതായത്, കാൽക്കുലേറ്ററിലെ കുറെ മൂന്നുകൾ കണ്ട് യുക്തിവാദികൾ ഭയക്കുന്നത് പ്രാഥമിക വിവരം പോലും ഇല്ലാഞ്ഞിട്ടാണ്.\nഇത് പോലെ അറ്റമില്ലാത്ത ഒന്നാണ് പൈ () എന്ന സ്ഥിരാങ്കം (constant). വൃത്തത്തിന്റെ ചുറ്റളവ്, വിസ്തീർണം എന്നിവ ഗണിക്കാൻ ഈ സ്ഥിരാങ്കം ഉപയോഗപ്പെടുത്തുന്നു. എന്റെ ലാപ്‌ടോപ്പിലുള്ള കാൽകുലേറ്ററിൽ അതിന്റെ വില 3.1415926535897932384626433832795 ആണ്. ശരിക്കു പറഞ്ഞാൽ അത് അവസാനിച്ചിട്ടില്ല. എന്നാൽ ഈ അവസാനമില്ലാത്ത പൈ കൊണ്ട് തന്നെയാണ് എഞ്ചിനീയർമാർ വൃത്താകാരമായ തൂണുകളും മറ്റുമെല്ലാം ഡിസൈൻ ചെയ്യുന്നത്.\nഇസ്‌ലാമിക വിശ്വാസികളെ കുടുക്കുന്ന വലിയൊരു ചോദ്യമാണത്രെ ഇത്. ചില ചോദ്യങ്ങൾ ചോദ്യകർത്താവിന്റെ മണ്ടത്തരത്തെ സൂചിപ്പിക്കുമല്ലോ. ഇത് കേവലം ഒരു യുക്തിവാദിയുടെ മാത്രം ചോദ്യമല്ല, മറിച്ച് മുഴു യുക്തിവാദികളും ഈ ചോദ്യം ചോദിക്കാറുണ്ട്. അതായത്, യുക്തിവാദികൾ ഒരു മണ്ടക്കൂട്ടമാണ് എന്നതിന് ഈ ചോദ്യം തന്നെ വലിയൊരു തെളിവാണ്.


എന്തിനാണ് നിങ്ങൾ അവളെ പീഡിപ്പിക്കുന്നത്; പീഡന കേസിലെ പ്രതികൾക്ക് പറയാനുണ്ട് ചിലത്.... | She Interviewed 100 Convicted Rapists In India. This Is What She Learned - Malayalam Oneindia\n» എന്തിനാണ് നിങ്ങൾ അവളെ പീഡിപ്പിക്കുന്നത്; പീഡന കേസിലെ പ്രതികൾക്ക് പറയാനുണ്ട് ചിലത്....\nഎന്തിനാണ് നിങ്ങൾ അവളെ പീഡിപ്പിക്കുന്നത്; പീഡന കേസിലെ പ്രതികൾക്ക് പറയാനുണ്ട് ചിലത്....\nUpdated: Tue, Sep 12, 2017, 18:25 [IST]\nദില്ലി: ഇന്ന് സ്ത്രീകൾക്ക് നേരെയുള്ള അക്രമങ്ങൾ ദിനം പ്രതി വർധിച്ചു വരുകയാണ്. എന്തു കൊണ്ടാണ് സ്ത്രീകളോട് പുരുഷന്മാർ ഇത്തരത്തിലുള്ള ക്രൂരത കാണിക്കുന്നത്? ഈ ചോദ്യമാണ് ബാലാത്സംഗ കേസുകളിലെ പ്രതികളെ അഭിമുഖം നടത്താൻ മധുമിത പണ്ഡ്യേയെ പ്രോരിപ്പിച്ചത്. എന്നാൽ അഭിമുഖത്തിൽ നിന്ന് ഞെട്ടിപ്പിക്കുന്ന വിവരങ്ങളാണ് മധുമിതയ്ക്ക് ലഭിച്ചത്.\nമെട്രോയുടെ വാതിലിന് തകരാർ; ഡോർ അടക്കാതെ മെട്രോ കുതിച്ചു\nയുകെ എഞ്ച്ലിയ റസ്കിന് സര്‍വകലാശാലയിലെ ക്രിമിനോളജി വിഭാഗത്തിലെ വിദ്യാര്‍ത്ഥിയായ മധുമിത. തന്റെ ഗവേഷണം പൂര്‍ത്തീകരിക്കാനാണ് തീഹാര് ജയിലിലെത്തിയാണ് പ്രതികളെ കാണുന്നത്. ഗവേഷണത്തിന് ഒടുവിലെ തന്റെ അനുഭവങ്ങള് വാഷിങ്ടണ് പോസ്റ്റിനോട് മധുമിത പങ്ക് വെച്ചു.\nനിയഭയ കേസിനു ശേഷം\nനാടിനെ നടുക്കിയ നിർഭയ സംഭവത്തിനു ശേഷമാണ് മധുമിത ഗവേഷണത്തിനായി ഈ വിഷയം തിരഞ്ഞെടുക്കുന്നത്. നിയഭയ കേസിനെ കുറിച്ച് അറിഞ്ഞപ്പോഴാണ് മനസിൽ ആദ്യമായി ഇത്തരത്തിലുള്ള ഒരു സംശയം തോന്നിയതെന്ന് മധുമിത പറഞ്ഞു. എന്തിനാണ് മനുഷ്യർ പിശാചിനെപ്പോലെ പെരുമാറുന്നത്.\nകൂടുതൽ പേരും വിദ്യാഭ്യാസമില്ലാത്തവർ\nവിഷയം തിരഞ്ഞെടുത്തതിനു ശേഷം ആദ്യം മധുമിത എത്തിയത് തീഹാർ ജയിലിലാണ്. നൂറോളം പേരുമായി അഭിമുഖം നടത്തി. ഇതിൽ ഭൂരിഭാഗം പേരും വിദ്യാഭ്യാസമില്ലാത്തവരാണ്. പലരും പ്രൈമറി ക്ലാസിൽ തന്നെ പഠനം അവസാനിപ്പിച്ചവരാണ്.\nതികച്ചും സാധാരണക്കാരായ ആളുകളാണ് ഇത്തരം ക്രൂര പ്രവർത്തിയിൽ ഏർപ്പെട്ടിരുന്നത്. വളർന്ന ചുറ്റുപ്പാടും വികലമായ സാമൂഹ്യ ബോധവും ചിന്തയുമാണ് അവരെ ഇത്തരം പ്രവർത്തി ചെയ്യാൻ പ്രേരിപ്പിക്കുന്നത്.\nസ്ത്രീകൾ പുരുഷൻമാർക്ക് വഴങ്ങേണ്ടവർ\nസ്ത്രീകള് പുരുഷന്മാര്‍ക്ക് വഴങ്ങേണ്ടവരാണെന്ന പൊതുധാരണ ഇവരിലുണ്ട്. ഇതൊക്കെയാണ് 'ആണത്ത'മെന്ന് കരുതുന്നവരാണ് ഭൂരിഭാഗവും. അതേസമയം സ്ത്രീകളോട് ഒതുങ്ങി ജീവിക്കണമെന്നും നിര്‍ദ്ദേശിക്കുന്നു. ഇങ്ങനെയൊരു ചിന്ത നിര്‍മ്മിക്കുന്നതില് പൊതു സമൂഹത്തിനുള്ള പങ്ക് ചെറുതല്ലെന്നും മധുമിത ഓര്‍മ്മിപ്പിക്കുന്നു.\nപശ്ചാതാപം ഒരു തരിപോലുമില്ല\nസ്ത്രീ പീഡനകേസിൽ ജയിൽ ശിക്ഷ അനുഭവിക്കുന്ന പലര‍ർക്കും തങ്ങൾ ചെയ്ത പ്രവർത്തിയെ കുറിച്ച് വ്യക്തയില്ലാത്തവരാണ്.പലരും തങ്ങൾ ചെയ്ത പ്രവർത്തിയെ ന്യായികരിക്കുകയാണ് ചെയ്യുന്നത്. മൂന്നോ നാലോ പേർക്ക് മാത്രമാണ് തങ്ങൾ ചെയ്ത പ്രവർത്തിൽ പശ്ചാതപിക്കുന്നത്.\nസ്ത്രീകൾ ഒതുങ്ങി ജീവിക്കണം\nസ്ത്രീകൾ എപ്പോഴും ഒതുങ്ങി ജീവിക്കണമെന്ന ചിന്തഗതിയാണ് സമൂഹത്തിലുള്ളത്. വിദ്യാഭ്യാസമുള്ള കുടുംബങ്ങളിലേയും സ്ഥിതിഗതികളില് വലിയ വ്യത്യാസമില്ല. സാമ്പ്രദായിക രീതിയില് ഒതുങ്ങി ജീവിക്കുകയാണ് ഇവിടെയും പലപ്പോഴും സ്ത്രീകള് ചെയ്യുന്നത്.\nലൈംഗികതയെ കുറിച്ചുള്ള അറിവില്ലായ്മ\nഇന്ന് രക്ഷിതാക്കള് പോലും കുട്ടികളോട് സ്ത്രീ പുരുഷ ലൈംഗികാവയവങ്ങളെക്കുറിച്ചോ പീഢനത്തെക്കുറിച്ചോ ലൈംഗികതയെക്കുറിച്ചോ സംസാരിക്കാറില്ല. ഇത്തരം കാര്യങ്ങള് സ്‌കൂള് പാഠ്യ പദ്ധതിക്ക് പുറത്തുമാണ്. ഇത്തരം തെറ്റായ പ്രവണകളെ മറികടക്കാതെ എങ്ങനെ നമുക്ക് ആണ്‍കുട്ടികളെ പഠിപ്പിക്കാനാകുമെന്നാണ് മധുമിത പാണ്ഡെയുടെ ചോദ്യം.\nജയിൽ പുള്ളിയുടെ ഞെട്ടിക്കുന്ന വെളിപ്പെടുത്താൽ\nഅഞ്ച് വയസുകാരിയെ പീഡിപ്പിച്ച പ്രതിയുടെ വാക്കുകൾ തന്നെ വളരെ ഏറെ ഞെട്ടിപ്പിച്ചെന്ന് മധുമിത പറഞ്ഞു. താൻ ചെയ്തത് തെറ്റാണെന്ന ബോധ്യം അയാൾക്കുണ്ട്. എന്നൽ തന്റെ തന്റെ തെറ്റ് തിരു്തി കുട്ടിയെ കല്യാണം കഴിക്കാൻ തയ്യാറാണെന്നാണ് ആ 49 കാരന്റെ വെളിപ്പെടുത്താൽ\ncase,\tjail,\twoman,\tinterview,\tപീഡനം,\tജയിൽ,\tപ്രതി,\tദില്ലി,\trape


ഇന്നു രാജ്യത്ത് 10,423 പുതിയ കോവിഡ് കേസുകൾ – Veekshanam\nഇന്നു രാജ്യത്ത് 10,423 പുതിയ കോവിഡ് കേസുകൾ\nന്യൂഡൽഹി: രാജ്യത്ത് പുതുതായി 10,423 പേർക്കു കൂടി കോവിഡ് 19 സ്ഥിരീകരിച്ചു. 15,021 പേർ 24 മണിക്കൂറുകൾക്കുള്ളിൽ രോഗമുക്തി നേടി. 443 പേർ ഈ മണിക്കൂറുകൾക്കുള്ളിൽ കോവിഡ് മൂലം മരിച്ചു. 3,42,96,237 പേർക്ക് ഇതു വരെ രോഗം ബാധിച്ചു. 3,36,83,581 പേർക്കാണ് ഇതുവരെ രോഗമുക്തി. 4,58,880 പേർക്ക് ഇതുവരെ ജീവൻ നഷ്ടപ്പെട്ടു. 106,85,71,879 പേർ ഒരു ഡോസ് വാക്സിൻ നേടി.\nDec 8, 2021 Rajasekharan C P 0\nന്യൂഡൽഹി: രാജ്യത്ത് 6,439 പേർക്കു കോവിഡ് രോഗം സ്ഥിരീകരിച്ചു. കഴിഞ്ഞ 24 മണിക്കൂറുകൾക്കുള്ളിൽ 185 പേരാണു മരിച്ചത്. 9,528 പേർ രോഗമുക്തി...


ഏപ്രിലില് സൗദി അറേബ്യയില് നിന്നുള്ള പ്രവാസിപ്പണത്തില് 35.6 ശതമാനം വളര്‍ച്ച | Future Kerala\nഏപ്രിലില് സൗദി അറേബ്യയില് നിന്നുള്ള പ്രവാസിപ്പണത്തില് 35.6 ശതമാനം വളര്‍ച്ച\n[perfectpullquote align=”left” bordertop=”false” cite=”” link=”” color=”#ff0000″ class=”” size=”18″]ഏപ്രിലില് 3.5 ബില്യണ് ഡോളറാണ് സൗദി അറേബ്യയിലുള്ള പ്രവാസികള് സ്വദേശങ്ങളിലേക്ക് അയച്ചത്[/perfectpullquote]\nറിയാദ്: സൗദി അറേബ്യയിലെ പ്രവാസികള് ഏപ്രിലില് സ്വദശങ്ങളിലേക്ക് അയച്ചത് ഏതാണ്ട് 13.2 ബില്യണ് സൗദി റിയാല് (3.5 ബില്യണ് ഡോളര്). കഴിഞ്ഞ വര്‍ഷം ഏപ്രിലിനെ അപേക്ഷിച്ച് 35.6 ശതമാനം (3.5 ബില്യണ് റിയാല്) അധികമാണിത്. ഈ വര്‍ഷം ആരംഭിച്ചതിന് ശേഷമുള്ള ആദ്യ നാല് മാസങ്ങളില് രാജ്യത്തെ പ്രവാസികള് സ്വദേശങ്ങളിലേക്ക് അയച്ച പ്രവാസിപ്പണം 50.7 ബില്യണ് സൗദി റിയാലിലെത്തി. കഴിഞ്ഞ വര്‍ഷം ഇതേ കാലയളവില് ഉണ്ടായിരുന്നതിനേക്കാള് 16.1 ശതമാനം അധികമാണിതെന്ന് സൗദി കേന്ദ്രബാങ്ക് വ്യക്തമാക്കി. 2020ലെ ആദ്യ നാല് മാസങ്ങളില് 43.6 ബില്യണ് റിയാലാണ് സൗദിയില് നിന്നുള്ള പ്രവാസിപ്പണമായി രേഖപ്പെടുത്തിയത്.\n[perfectpullquote align=”full” bordertop=”true” cite=”” link=”” color=”#009900″ class=”” size=”16″]ഈ വര്‍ഷം ആരംഭിച്ചതിന് ശേഷമുള്ള ആദ്യ നാല് മാസങ്ങളില് രാജ്യത്തെ പ്രവാസികള് സ്വദേശങ്ങളിലേക്ക് അയച്ച പ്രവാസിപ്പണം 50.7 ബില്യണ് സൗദി റിയാലിലെത്തി. കഴിഞ്ഞ വര്‍ഷം ഇതേ കാലയളവില് ഉണ്ടായിരുന്നതിനേക്കാള് 16.1 ശതമാനം അധികമാണിതെന്ന് സൗദി കേന്ദ്രബാങ്ക് വ്യക്തമാക്കി. 2020ലെ ആദ്യ നാല് മാസങ്ങളില് 43.6 ബില്യണ് റിയാലാണ് സൗദിയില് നിന്നുള്ള പ്രവാസിപ്പണമായി രേഖപ്പെടുത്തിയത്.[/perfectpullquote]\nഅതേസമയം ഈ വര്‍ഷം മാര്‍ച്ചിനെ അപേക്ഷിച്ച് പ്രവാസിപ്പണത്തില് അഞ്ച് ശതമാനത്തിന്റെ ഇടിവുണ്ടായിട്ടുണ്ട്. മാര്‍ച്ചില് ആകെ 15 ബില്യണ് റിയാലാണ് രാജ്യത്ത് നിന്നും പ്രവാസികളിലൂടെ വിവിധ രാജ്യങ്ങളിലേക്ക് അയച്ചത്. സൗദിയില് നിന്നുള്ള പ്രവാസിപ്പണത്തില് രാജ്യങ്ങള് തിരിച്ചുള്ള കണക്കുകള് ലഭ്യമായിട്ടില്ല. 2019നെ അപേക്ഷിച്ച് കഴിഞ്ഞ വര്‍ഷം സൗദിയില് നിന്നുള്ള പ്രവാസിപ്പണത്തില് 19.2 ശതമാനം വര്‍ധന രേഖപ്പെടുത്തിയിരുന്നു. 2019ല് 125.5 ബില്യണ് സൗദി റിയാലും 2020ല് 149.6 ബില്യണ് റിയാലുമാണ് സൗദിയിലെ പ്രവാസികള് സ്വദേശങ്ങളിലേക്ക് അയച്ചത്.\nസൗദി അറേബ്യയിലെ മൊത്തം ജനസംഖ്യയായ 34.8 ദശലക്ഷത്തില് ഏതാണ്ട് 10.5 ദശലക്ഷം പേര് വിദേശികളാണ്. ഇതില് രണ്ട് മുതല് രണ്ടര ദശലക്ഷം വരെ ഇന്ത്യക്കാരും 1.2 ദശലക്ഷം മുതല് 1.5 ദശലക്ഷം വരെ പാക്കിസ്ഥാനികളും ആണ്. പത്ത് ലക്ഷം ഫിലിപ്പിനോകളുമായി പശ്ചിമേഷ്യയില് ഏറ്റവും കൂടുതല് ഫിലിപ്പിനോകള് അധിവസിക്കുന്ന പ്രദേശം കൂടിയാണ് സൗദി അറേബ്യ.\nPrevious ലക്ഷ്യം വ്യാപാരവും ടൂറിസവും; എമിറേറ്റ്‌സ് വെനീസിലേക്കുള്ള സര്‍വ്വീസ് പുനഃരാരംഭിക്കുന്നു\nNext മേയ് റിപ്പോര്‍ട്ട് മാനുഫാക്ചറിംഗ് പിഎംഐ 10 മാസത്തിലെ താഴ്ന്ന നിലയില്\n30 mins ago Kumar


Pearle Maaney and Srinish Aravind in Shiyas housewarming, video viral - Malayalam Filmibeat\n40 min ago വിവാഹമോചനത്തിന് പിന്നാലെ മറ്റൊരു സന്തോഷം; 25 വര്‍ഷങ്ങള്‍ക്ക് ശേഷം നായികയാവാനൊരുങ്ങി വനിത\n46 min ago കാമുകന്റെ നെഞ്ചിലാണോ നടി ചേർന്ന് കിടക്കുന്നത്, സോഷ്യൽ മീഡിയയിൽ പങ്കുവെച്ച ചിത്രം വൈറലാകുന്നു\n50 min ago കുടുംബവിളക്കിലേക്ക് വാനമ്പാടിയിലെ അനുമോളും? എന്നെത്തുമെന്ന് ആരാധകര്, മറുപടി ഇങ്ങനെ\n57 min ago മകള്‍ക്ക് വിവാഹം കഴിക്കണമെങ്കിൽ ആരെയും തിരഞ്ഞെടുക്കാം; ആ നടന്റെ പേര് മാത്രം പറയുന്നതെന്തിനെന്ന് താരപിതാവ്\n| Published: Wednesday, July 3, 2019, 13:37 [IST]\nബിഗ് ബോസിലെത്തിയതിന് ശേഷമാണ് ഷിയാസ് കരീമിനെക്കുറിച്ച് എല്ലാവരും കൂടുതലറിഞ്ഞത്. മോഡലിംഗിലും പരസ്യത്തിലുമൊക്കെയായി സജീവമാണ് ഷിയാസ്. തന്റെ ജീവിതത്തിലെ വലിയ സ്വപ്‌നങ്ങളിലൊന്നാണ് സ്വന്തമായൊരു വീടെന്ന് ഷിയാസ് പറഞ്ഞിരുന്നു. പേളിയുടെയും ശ്രീനിയുടേയും അടുത്ത സുഹൃത്ത് കൂടിയാണ് ഷിയാസ്. പേളിഷ് പ്രണയത്തിന് ശക്തമായ പിന്തുണയായിരുന്നു ഷിയാസ് നല്‍കിയത്. പേളി തന്റെ സഹോദരിയാണെന്നും ശ്രീനി കുഞ്ഞളിയനാണണന്നും പറഞ്ഞായിരുന്നു ഷിയാസിന്റെ നടപ്പ്. ഷിയാസിന്റെ ജീവിതത്തിലെ വലിയ മോഹങ്ങളിലൊന്നായ വീടെന്ന സ്വപ്‌നം സാക്ഷാത്ക്കരിച്ചപ്പോള് ഇവരും പേളിയും ശ്രീനിയും സന്തോഷത്തിലായിരുന്നു.\nമാസങ്ങള്‍ക്ക് മുന്‍പ് തന്നെ ഗൃഹപ്രവേശനത്തിന്റെ കാര്യം പറഞ്ഞ് ഷിയാസ് വിളിക്കുമായിരുന്നുവെന്ന് പേളി പറയുന്നു. രാവിലെ7മണിക്ക് കൂടി ഷിയാസ് വിളിച്ചിരുന്നു. പെരുമ്പാവൂരിലേക്കുള്ള യാത്രയും ഇടയ്ക്ക് സാധനങ്ങള് വാങ്ങുന്നതുമെല്ലാം പേളി പങ്കുവെച്ച വീഡിയോയിലുണ്ട്. തങ്ങള് വീട്ടിലേക്ക് വന്നുകൊണ്ടിരിക്കുകയാണെന്നും ബിരിയാണിയും മറ്റ് കാര്യങ്ങളുമൊക്കെ റെഡിയാക്കി വെച്ചോളൂയെന്നായിരുന്നു ശ്രീനിയുടെ കമന്‍ര്. ശ്രീനിയുടെ ലോജിക്ക് മനസ്സിലാവുന്നില്ലെന്നായിരുന്നു പേളി പറഞ്ഞത്.\nഷിയാസിന്റെ കാര്യങ്ങളില് ഏറ്റവും ഇഷ്ടമുള്ള കാര്യങ്ങളെക്കുറിച്ചും പേളി ചോദിച്ചിരുന്നു. എന്ത് കാര്യമുണ്ടെങ്കിലും ഓപ്പണായിട്ട് പറയും. വഴക്കൊക്കെ ഉണ്ടായിട്ടുണ്ടെങ്കിലും അതൊന്നും താന് കാര്യമായി എടുക്കാറില്ലെന്നും ശ്രീനി പറയുന്നു. ഇപ്പോഴും വിളിച്ച് കാര്യങ്ങള് എല്ലാം അന്വേഷിക്കാറുണ്ട്്. നല്ല ഹാര്‍ഡ് വര്‍ക്കറാണ് അവന്, മോഡലിംഗില് അവന് താരമായി മാറിയതിന് പിന്നില് അവന്റെ ഈ പ്രയത്‌നമാണ്. മറ്റുള്ളവര്‍ക്ക് വേണ്ടി അവന് സംസാരിക്കാറുണ്ടെന്നതാണ് മൂന്നാമത്തെ ഗുണമായി ശ്രീനി പറഞ്ഞത്. ബിഗ് ബോസില് പ്രോട്ടീന് പൗഡര് പഞ്ചസാര കഴിക്കുന്നതിനെക്കുറിച്ചും പേളി പറഞ്ഞിരുന്നു. സെറിലാക്ക് വെറുതെ കഴിക്കാന് തനിക്ക് ഇഷ്ടമാണെന്നും അതാണ് താന് ഷിയാസിനായി വാങ്ങിയതെന്നും പേളി പറഞ്ഞിരുന്നു. ഹിമ ശങ്കറും ചടങ്ങില് പങ്കെടുത്തിരുന്നു. വീഡിയോ കാണാം.\nRead more about: pearle maaney srinish aravind shiyas kareem പേളി മാണി ഷിയാസ് കരീം ശ്രിനിഷ് അരവിന്ദ്\nPearle Maaney and Srinish Aravind in Shiyas housewarming, video viral\nStory first published: Wednesday, July 3, 2019, 13:37 [IST]


ഭാര്യക്ക് പണികൊടുക്കാൻ നോക്കി അവസാനം മുട്ടൻ പണികിട്ടി ചാക്കോച്ചൻ 😀😀 മൂദേവികളെന്ന് കുഞ്ചാക്കോ.. കഴുത്തിന് പിടിച്ചപ്പോൾ മൂന്ന് ദേവികൾ എന്ന് തിരുത്തി.!!\nമലയാളികളുടെ പ്രിയതാരം കുഞ്ചാക്കോ ബോബനും ഭാര്യ പ്രിയാ കുഞ്ചാക്കോയും ദുബായിൽ എത്തിയപ്പോൾ എടുത്ത ഒരു വീഡിയോ ആണ് ഇപ്പോൾ സോഷ്യൽ മീഡിയ ഏറ്റെടുത്തിരിക്കുന്നത്. ചാക്കോച്ചൻ എന്ന് ആരാധകർ സ്നേഹത്തോടെ വിളിക്കുന്ന കുഞ്ചാക്കോ ബോബൻ ഭാര്യയേയും കൂട്ടുകാരികളെയും കളിയാക്കുന്ന വീഡിയോ നിരവധി പേരാണ് ഷെയർ ചെയ്യുന്നത്.\nകുഞ്ചാക്കോ ബോബന്റെയും പ്രിയയുടെയും അടുത്ത സുഹൃത്തുക്കളാണ് ആർ ജെ മിഥുനും ഭാര്യ ലക്ഷ്മി മേനോനും പ്രിയാ കുഞ്ചാക്കോ, ലക്ഷ്മി മേനോൻ, മുൻ മുഖ്യമന്ത്രി ഉമ്മൻ ചാണ്ടിയുടെ മകൾ അച്ചു ഉമ്മൻ എന്നുവരാണ് വിഡിയോയിൽ ഉള്ളത്. പീച് കളറിൽ ഗോൾഡൻ വർക്ക് ചെയ്ത ലോങ്ങ് കുർത്ത ധരിച്ചാണ് മൂന്നുപേരും ഫോട്ടോയ്ക്ക് പോസ് ചെയ്തത്.ആർ ജെ മിഥുൻ മൂന്നുപേരുടെയും വീഡിയോ എടുക്കുന്നതിനടിയിൽ ‘ഹായ് മൂദേവികൾ’ എന്ന്\nപറഞ്ഞുകൊണ്ട് കുഞ്ചാക്കോ ഓടിവരുകയായിരുന്നു. ഇത് കണ്ട് ലക്ഷ്മി മേനോൻ ചാക്കോച്ചന്റെ കഴുത്തിന് പിടിക്കുന്നതും, ചാക്കോച്ചൻ മൂന്ന് ദേവികൾ എന്നാണ് ഉദേശിച്ചത് എന്നുപറഞ്ഞു രക്ഷപ്പെടാൻ നോക്കുന്നതും വീഡിയോയിൽ കാണാം. ‘മൂദേവികൾ എന്ന്’ എന്ന കാപ്ഷ്യനോടെ ലക്ഷ്മി മേനോൻ തന്നെയാണ് ഈ വീഡിയോ സാമൂഹ്യ മാധ്യമങ്ങളിൽ പങ്കുവച്ചിരിക്കുന്നത്. ‘ടുഗതർ ആഫ്റ്റർ എ ലോങ്ങ് ടൈം’ എന്ന ഹാഷ്ടാഗോടെയാണ് ഈ വീഡിയോ\nപോസ്റ്റ് ചെയ്തിരിക്കുന്നത്. ദുബായിൽ സ്ഥിരതാമസക്കാരായ ആർ ജെ മിഥുനും ഭാര്യയും, അനു ഉമ്മനുമായും കുഞ്ചാക്കോ കുടുംബവുമായും നല്ല സുഹൃത്തുക്കളാണ്. ലക്ഷ്മി മേനോന്റെ പല വിഡീയോകളിലും കുഞ്ചാക്കോ ബോബനും, പ്രിയ കുഞ്ചാക്കോയും കടന്നുവരാറുണ്ട്. മുൻ മുഖ്യമന്ത്രിയുടെ മകളാണെങ്കിലും അതിന്റെ താരപരിവേഷം ഒന്നുമില്ലാത്ത വ്യക്തിയാണ് അനു ഉമ്മൻ. കുടുംബത്തോടൊപ്പം ദുബായിൽ താമസമായ അനു ഉമ്മൻ കൂടി ഉണ്ട് എന്നതാണ് വീഡിയോയുടെ കൗതുകം വർധിപ്പിക്കുന്നത്.


‘ചെരുപ്പടയാളം’ ഭീതിയൊഴിയാതെ കൊട്ടിയം സ്വദേശികള് | Newsthen l The news interactive\nHome/NEWS/Kerala/‘ചെരുപ്പടയാളം’ ഭീതിയൊഴിയാതെ കൊട്ടിയം സ്വദേശികള്\n‘ചെരുപ്പടയാളം’ ഭീതിയൊഴിയാതെ കൊട്ടിയം സ്വദേശികള്\nപെണ്‍കുട്ടികളുള്ള വീടിന് മുന്‍പില് എണ്ണത്തിന് അനുസരിച്ച് പാദരക്ഷകള് ഉപേക്ഷിക്കുന്ന സംഭവത്തില് തുമ്പൊന്നും കിട്ടാതെ കൊട്ടിയം പോലീസ്. വീടിന് മുന്‍പില് ചെരുപ്പ് വെച്ചിട്ട് പോവുന്നവരെ കണ്ടെത്താന് പോലീസിന് സാധിക്കാതിരിക്കുന്ന സാഹചര്യത്തില് പരിസരവാസികളാകെ ഭയത്തിലാണ്. കൊട്ടിയം പോലീസ് സ്‌റ്റേഷന് പരിധിയിലെ രണ്ട് പ്രദേശങ്ങളിലായാണ് ഈ ചെരുപ്പടയാളം സംഭവം അരങ്ങേറുന്നത്. പെണ്‍കുട്ടികളുള്ള വീടിന് മുന്‍പിലാണ് ഇത്തരം പുതിയ ചെരുപ്പുകള് കാണപ്പെട്ടത്. വീട്ടിലെ കുട്ടികളുടെ എണ്ണത്തിന് അനുസരിച്ചാണ് ചെരുപ്പുകള് കാണുന്നതെന്നതും സംഭവത്തിലെ ദുരൂഹത വര്‍ധിപ്പിക്കുന്നു. മറ്റ് സംസ്ഥാനങ്ങളില് മോഷണസംഘം വീടുകള്‍ക്ക് അടയാളം ഇടുന്നതിന്റെ മറ്റൊരു പതിപ്പാണോ ഇതെന്ന് നാട്ടുകാര് ഭയക്കുന്നു\nഫെബ്രുവരി2നാണ് ആദ്യമായി ഇത്തരത്തില് ചെരുപ്പുകള് പ്രത്യക്ഷപ്പെട്ടു തുടങ്ങിയത്. പ്രഭാത സവാരിക്കിറങ്ങിയ നാട്ടുകാരില് ചിലരാണ് ഈ ചെരുപ്പടയാളം കണ്ടെത്തിയത്. പിന്നീട് പ്രദേശത്തെ പല വീടുകളുടേയും മുന്‍പിലായി ഇത്തരത്തില് ചെരുപ്പടയാളം കണ്ടു തുടങ്ങിയതോടെയാണ് സംഭവത്തിന് പിന്നിലെ ദുരൂഹതയെപ്പറ്റി നാട്ടുകാര് ശ്രദ്ധിച്ചു തുടങ്ങിയത്. ആരെങ്കിലും ഉപേക്ഷിച്ചു പോയതാകമെന്നായിരുന്നു ആദ്യം വിശ്വസിച്ചിരുന്നതെങ്കിലും പിന്നീട് സമാനമായ സംഭവം കൂടുതല് വീടുകളില് നടക്കാന് തുടങ്ങിയതോടെ നാട്ടുകാര് പോലീസില് അറിയിക്കുകയായിരുന്നു. ഓരോ ജോഡി ചെരുപ്പും വീടുകളുടെ മുന്‍പില് കൃത്യമായി കൊണ്ടുവന്നു വെച്ച നിലയിലായിരുന്നു. സംഭവത്തെപ്പറ്റി പലതരം കഥകളാണ് നാട്ടില് പ്രചരിക്കുന്നത്. കുട്ടികളില്ലാത്തവര് സന്താന ഭാഗ്യത്തിനായി ചെയ്ത മന്ത്രവാദമാണെന്നു വരെ കഥകളിറങ്ങി. എന്നാല് മാനസിക വൈകല്യമുള്ള ആരുടെയെങ്കിലും പണി ആയിരിക്കുമെന്ന് മറ്റൊരു കൂട്ടര് വിശ്വസിക്കുന്നത്\nകട കാലിയാക്കിയ സാഹചര്യത്തില് ആരെങ്കിലും നല്ല ഉദ്ദേശത്തോടെ ചെരുപ്പകള് മറ്റുള്ളവര്‍ക്ക് നല്‍കിയതായിരിക്കാമെന്ന് ചിന്തിച്ചെങ്കിലും പിന്നീടുള്ള അന്വേഷണത്തില് അത്തരത്തില് കടകളൊന്നും അടുത്ത പ്രദേശത്ത് കാലിയാക്കിയിരുന്നില്ലെന്നും കണ്ടെത്തുകയായിരുന്നു. മാത്രമല്ല ചെരുപ്പ് രാത്രി തന്നെ വീടുകള്‍ക്ക് മുന്‍പില് കൊണ്ടു വെക്കുന്നതിന്റെ കാരണവും അജ്ഞാതമായി നിലനില്‍ക്കുന്നു. ചെരുപ്പിനുള്ളില് എന്തെങ്കിലും അടയാളങ്ങളോ അസ്വഭാവികമായ സന്ദേശങ്ങളോ കണ്ടെത്താന് സാധിച്ചിട്ടില്ല. പെണ്‍കുട്ടികളുള്ള വീടിന് മുന്‍പില് തന്നെയാണ് ചെരുപ്പ് ഉപേക്ഷിക്കുന്നത്. അങ്ങനെ നോക്കുമ്പോള് വീട്ടുകാരെപ്പറ്റി നന്നായിട്ട് അറിയുന്ന ആരോ ഒരാള് ഈ സംഭവത്തില് നേരിട്ടോ അല്ലാതെയോ ബന്ധപ്പെട്ടിട്ടുണ്ടെന്നാണ് പോലീസിന്റെ നിഗമനം. എന്നാല് സംഭവത്തില് പോലീസിന്റെ ഭാഗത്ത് നിന്നും കൃത്യമായ ഇടപെടലുകള് നടത്തിയിട്ടില്ലെന്നും നാട്ടുകാരുടെ ഭാഗത്ത് നിന്നും ആക്ഷേപമുണ്ട്. പുലര്‍ച്ചേ സമയത്താണ് ചെരുപ്പുകള് ഉപേക്ഷിക്കുന്നതെന്ന് നാട്ടുകാര് പറയുന്നു.\nമമത ബംഗാളിനെ ചതിച്ചെന്ന് പ്രധാനമന്ത്രി മോഡി, ഗ്യാസ് സിലിണ്ടർ എടുത്ത് തെരുവിലൂടെ നടന്ന് മമതയുടെ മറുപടി


സന്യാസത്തിന്‍റെ സ്വാതന്ത്ര്യം - Assissi Magazine\nഫാ. ജോര്‍ജ് നെടുംപറമ്പില്\nസന്യാസം എന്ന വാക്ക് കേള്‍ക്കുമ്പോഴേ ചിലര്‍ക്കൊക്കെ മനസ്സിലേക്ക് വരുന്ന ചിന്ത നാലുചുവരുകള്‍ക്കുള്ളിലേക്ക് പിന്‍വലിഞ്ഞു ഇരുപത്തിനാലു മണിക്കൂറും പ്രാര്‍ത്ഥിച്ചുകൊണ്ടിരിക്കുന്നവരെക്കുറിച്ചാണ്. ഇവരെല്ലാവരും ഒത്തിരി അസ്വാതന്ത്ര്യം അനുഭവിക്കുകയല്ലേ എന്നൊക്കെ ചിന്തിച്ചു നെറ്റിചുളിച്ചേക്കാം. ഇക്കാലഘട്ടത്തില് ഒരു പൊളിച്ചെഴുത്ത് ഇങ്ങനെയുള്ള ജീവിതത്തിന് ആവശ്യമല്ലേ. ഇതൊരു ജീവിതം പാഴാക്കലല്ലേ... മൗലികാവകാശങ്ങള്‍ക്കെതിരല്ലെ ഇങ്ങനെയുള്ള ജീവിതരീതി എന്നു ചിന്തിക്കുന്ന ഒത്തിരി മനുഷ്യര് നമുക്കു ചുറ്റുമുണ്ട്. ചിലര് ചോദിക്കും ഇതൊരു അസ്വാഭാവിക ജീവിതമല്ലേ എന്ന്. എന്നാല് ഇത് അസ്വാഭാവികമല്ല മറിച്ചു പ്രകൃത്യാതീതമായ -അഭൗമമായ- ആത്മലോകപരമായ ഒരു ജീവിതശൈലി ആണ്. സന്യസ്തര് അനുഭവിക്കുന്ന സ്വാതന്ത്ര്യവും ആത്മീയ സന്തോഷവും നിര്‍വൃതിയും വാക്കുകള്‍ക്കും അപ്പുറത്താണ്. ക്രിസ്ത്യന്‍സന്യാസത്തെ ദൂരെനിന്ന് വീക്ഷിച്ചാല് മനസ്സിലായെന്ന് വരില്ല. അതിന്‍റെ ആരംഭവും ലക്ഷ്യവും മനസ്സിലാക്കിയാലേ സന്യാസി/സന്യാസിനി അനുഭവിക്കുന്ന ആത്മസന്തോഷം, ആത്മനിര്‍വൃതി, സ്വാതന്ത്ര്യം എത്ര വലുതാണെന്ന് മനസ്സിലാക്കാന് സാധിക്കൂ.\nകോണ്‍സ്റ്റന്‍റൈന് ചക്രവര്‍ത്തിയുടെ മാനസാന്തരത്തോടെ ക്രിസ്തുമതത്തിന് പ്രത്യേക പദവി കൈവന്നു. അങ്ങനെ 313 മുതല് നൈയാമികമായ പ്രത്യേക ആനുകൂല്യങ്ങള് അനുഭവിക്കുന്ന മതമായി തീര്‍ന്നു ക്രിസ്തുമതം. എന്നാല് നാലാം നൂറ്റാണ്ടിന്‍റെ അവസാന പാദത്തില് റോമാസാമ്രാജ്യം ഭരിച്ചിരുന്ന തിയോഡോസിയൂസ് ഒന്നാമന് (347-392) 380 ല് ക്രിസ്തുമതത്തെ ഔദ്യോഗിക മതമാക്കി മാറ്റി. ഇതിനെ തുടര്‍ന്ന് ക്രിസ്തുവിനെ അനുഗമിക്കുകയോ ആ മതത്തിലെ അംഗമായി തീരുകയോ ചെയ്യുന്നത് കുറ്റമല്ലാതായി തീര്‍ന്നു. കൂടാതെ സഭക്കെതിരെയുള്ള പീഡനവും നിലച്ചു. അതുവരെ രക്തസാക്ഷികളുടെ ചുടുനിണത്തിലാണ് സഭ വളര്‍ന്നുവന്നത്. അക്കാലയളവിലെ ചിന്ത ക്രിസ്തുവിനെ അനുധാവനം ചെയ്യാനുള്ള ഏറ്റവും അഭികാമ്യമായ മാര്‍ഗം രക്തസാക്ഷിത്വം എന്നായിരുന്നു. എന്നാല് ക്രിസ്തുമതത്തിന് ഔദ്യോഗികത കൈവന്നതോടെ രക്തസാക്ഷിത്വം വരിച്ചു ക്രിസ്തുവിനോടുള്ള സ്നേഹം പ്രകടിപ്പിക്കാന് അവസരം ഇല്ലാതായി തീര്‍ന്നു. അപ്പോള് അടുത്ത ചിന്ത എങ്ങനെ ഈ സാഹചര്യത്തില് ക്രിസ്തുവിനോടുള്ള സ്നേഹം പ്രകടിപ്പിക്കാന് സാധിക്കും. തീക്ഷ്ണതയുള്ള കുറെ മനുഷ്യര് ചിന്തിച്ചു നാല് ചുവരുകള്‍ക്കുള്ളില് കഠിനമായ തപശ്ചര്യകളില് കൂടി ലോകത്തില്‍നിന്ന് മാറിനിന്നുകൊണ്ടു ഒരു ജീവിതം നയിച്ചാല് അതൊരുപരിധിവരെ അവനെ സ്നേഹിക്കുന്നുവെന്നുള്ളതിനു തെളിവാണ്. അങ്ങനെ കുറെപ്പേര് ജീവിക്കാന് തുടങ്ങിയപ്പോള് അത് ക്രിസ്തുവിനോടുള്ള സ്നേഹത്തിന്‍റെ വ്യക്തമായ പ്രകടനമായി മാറി. അങ്ങനെ തുടങ്ങിയ സന്യാസം പിന്നീടറിയപ്പെടാന് തുടങ്ങിയത് വെളുത്ത രക്തസാക്ഷിത്വം (white martyrdom) അല്ലെങ്കില് രക്തം ചിന്താതെയുള്ള രക്തസാക്ഷിത്വമെന്നാണ്. ഇങ്ങനെ അറിയപ്പെടാന് കാരണം അത്ര കഠിനമായ തപശ്ചര്യകള് ആദിമ സന്യസ്തര് അനുഷ്ഠിച്ചു പോന്നതുകൊണ്ടാണ്. ഈ ജീവിതരീതി ക്രിസ്തുവിനോടുള്ള അപാരസ്നേഹത്തിന്‍റെ പാരമ്യമാണ്. ലോകത്തില് ജീവിക്കുന്ന സന്യാസി/സന്യാസിനി വിളിച്ചുപറയുന്നത് എനിക്ക് ക്രിസ്തുവാണ് ജീവിതം അവനുവേണ്ടി എല്ലാം വലിച്ചെറിയുന്നത് നേട്ടമാണെന്നത്രെ.\nമൂന്നും നാലും നൂറ്റാണ്ടിലായി ജീവിച്ച ഈജിപ്തിലെ അന്തോണിയാണ് (251-356) ഏകാന്തവാസം അനുഷ്ഠിച്ചുകൊണ്ട് കഠിനമായ ക്രിസ്തീയസന്യാസത്തിന് തുടക്കം കുറിച്ചത്. എന്നിരുന്നാലും ഇതേ കാലയളവില് ജീവിച്ചിരുന്ന പക്കോമിയൂസ് (292-348) ആണ് സമൂഹ സന്യാസജീവിതത്തിന് തുടക്കം കുറിച്ചത്. ഇതിനെത്തുടര്‍ന്ന് പല സന്യാസ സമൂഹങ്ങളും നിലവില് വന്നു. എല്ലാത്തിന്‍റെയും അന്തഃസത്ത ഒന്നുതന്നെ ആയിരുന്നു, അതായതു ക്രിസ്തുസ്നേഹം. സന്യാസിയായ ക്രിസ്തുവിനെ അതുപോലെ ഒപ്പിയെടുത്തു ജീവിക്കാന് തീരുമാനിച്ചുകൊണ്ട് സന്യാസത്തിനൊരു വിപ്ലവാത്മക മുഖം നല്‍കിയത് അസ്സീസിയിലെ വി. ഫ്രാന്‍സിസ്(1181-1226) ആണ്. അങ്ങനെ ദരിദ്രനായ, മരണത്തോളം അനുസരണം അഭ്യസിച്ച, ബ്രഹ്മചാരിയായ ക്രിസ്തു ഈ ഭൂമിയില് ജീവിച്ചതുപോലെ ജീവിച്ചുകൊണ്ട് പിന്നീടങ്ങോട്ടുള്ള തലമുറയ്ക്ക് മുന്‍പില് രണ്ടാം ക്രിസ്തുവായ ഫ്രാന്‍സിസ് അസ്സീസി ഒരു വെല്ലുവിളി ഉയര്‍ത്തി. വി. ഫ്രാന്‍സിസിനു ശേഷമുള്ള എല്ലാ സന്യാസ സമൂഹങ്ങളും ഈ മൂന്നു വ്രതങ്ങള് അതായത് ദാരിദ്ര്യം, അനുസരണം, ബ്രഹ്മചര്യം/ കന്യാവ്രതം അവരുടെ മുഖമുദ്രയായിട്ട് കൈക്കൊള്ളുന്നതായിട്ടാണ് പിന്നീട് നമ്മള് കാണുന്നത്. സുവിശേഷാനുസാരമായ ഈ മൂന്ന് വ്രതങ്ങളെ ഒന്നു പരിചയപ്പെടുന്നതു നന്നായിരിക്കും. ചിലരൊക്ക ചോദിച്ചേക്കാം 1600 വര്‍ഷങ്ങള്‍ക്ക് മുന്‍പ് (പക്കോമിയൂസ്) അതുമല്ലെങ്കില് 800 വര്‍ഷങ്ങള്‍ക്ക് മുന്‍പ് (വി. ഫ്രാന്‍സിസ് അസ്സീസി) എടുത്ത തീരുമാനങ്ങള് കാലഹരണപ്പെട്ടതല്ലേ? ഒരു പൊളിച്ചെഴുത്ത് ആവശ്യമല്ലേ എന്നൊക്കെ. ആരെയും അടിച്ചേല്പിക്കാത്ത ഇങ്ങനെയുള്ള ഒരു ജീവിതരീതി ക്രിസ്തുസ്നേഹത്തിന്‍റെ നാന്ദിയാണ് എന്നുമാത്രമല്ല പത്തു മുതല് പതിനാറുവര്‍ഷം വരെ സമയമെടുത്ത്, ധ്യാന മനനങ്ങള്‍ക്കുശേഷമാണ് ഒരുവന് ഈ ജീവിതരീതിയെ പുല്‍കുന്നത്.\nപ്രത്യക്ഷത്തില് സന്യാസത്തിലെ വ്രതങ്ങള് എല്ലാം നിഷേധാത്മകമായി തോന്നിച്ചേക്കാം. ദാരിദ്ര്യം അതില്‍ത്തന്നെ തിന്മയാണെന്നു നമുക്കറിയാം. അപ്പോള് സന്യാസ ദാരിദ്ര്യത്തിന്‍റെ പ്രസക്തി എന്ത്? ഇതിനുള്ള ഉത്തരം2കോറി 8: 9ല് കാണാം: 'അവന് സമ്പന്നനായിരുന്നിട്ടും നിങ്ങളെപ്രതി ദരിദ്രനായി. തന്‍റെ ദാരിദ്ര്യത്താല് നിങ്ങള് സമ്പന്നരാകാന്‍വേണ്ടി തന്നെ.' ഒരു സന്യസ്തന്‍റെ ദാരിദ്ര്യം വഴിയാണ് അവന്/അവള് ക്രിസ്തുവില് സമ്പന്നനാ/യാകുന്നത്. ഇതുവഴി യഥാര്‍ത്ഥ സമ്പത്തിലേക്കുള്ള വഴികാട്ടികൊടുക്കാന് സന്യസ്ത(ന്) പ്രാപ്തനാകുന്നു. ക്രിസ്തു തന്‍റെ സ്വര്‍ഗ്ഗസമാനത മുറുകെ പിടിക്കാതെ നമ്മിലൊരുവനായിത്തീര്‍ന്നത്, ദരിദ്രനായി തീര്‍ന്നത് ഈ സമ്പന്നതയിലേക്ക് നമ്മെ ഓരോരുത്തരെയും എത്തിക്കാനാണ് (Phil2:7) കുരിശില് അവസാനതുള്ളി രക്തംവരെ ചിന്തിക്കൊണ്ട്, മനുഷ്യന് ഏറ്റവും വിലമതിക്കുന്ന ജീവന്‍വരെ നല്‍കികൊണ്ട് ശൂന്യനായി, ദരിദ്രനായി അവന് മരിക്കുമ്പോള് ഈ ലോകത്തിന് കൈവന്നത് ഏറ്റവും വലിയ സമ്മാനമാണ്, നിത്യജീവനാണ്. ഇതാണ് മനുഷ്യന് പ്രാപ്യമാക്കാവുന്ന ഈ ഭൂമിയിലെ ഏറ്റവും വലിയ സമ്പത്തും. ഇതിന്‍റെ തുടര്‍ച്ചയാവണം സന്യസ്തന്‍റെ ദാരിദ്ര്യം. ക്രിസ്തുവില് സമ്പന്നനാകാനും ക്രിസ്തുവിനെക്കൊണ്ട് ലോകത്തെ സമ്പന്നമാക്കാനുമുള്ള സപര്യയാണ് സന്യസ്തന്‍റേത്. യഥാര്‍ത്ഥ നിധി കണ്ടെത്തിയവനാണ് സന്യസ്തന്. (Mt 13: 44 ,46). അതിനാല് അവന് ഇന്നലെ വരെ മുറുകെ പിടിച്ചതിനെ ഉച്ചിഷ്ടംപോലെ തള്ളിക്കളഞ്ഞുകൊണ്ടു സന്യാസത്തിലേക്കു കടന്നുവരുന്നു. അവന്/ അവള് കണ്ടെത്തിയ നിധി/രത്നം ക്രിസ്തുവാണ്.\nബ്രഹ്മചര്യം മറ്റൊരു നിഷേധാത്മകമായ വ്രതം അല്ലെ എന്നു സ്വഭാവികമായും ചോദ്യമുണ്ടാകാം. ദൈവം മനുഷ്യനു വരദാനമായി നല്‍കിയ കഴിവാണ് തന്‍റെ ലൈംഗികത. തന്‍റെ സൃഷ്ടികര്‍മ്മത്തില് പങ്കെടുക്കുന്നതിനും ഈ ഭൂമിയെ നിലനിര്‍ത്തുന്നതിനും സമൂഹനിര്‍മിതിക്കും അവശ്യം ആവശ്യമായ കഴിവ്. എന്നാല് സന്യസ്തര് ഈ കഴിവ് കുഴിച്ചുമൂടി തന്നിലേക്കുതന്നെ ഉള്‍വലിഞ്ഞു ജീവിക്കുന്നവരല്ലേ എന്ന ചോദ്യം പ്രസക്തമാണ്. മത്തായിയുടെ സുവിശേഷം നമുക്ക് ഇതിനുത്തരം നല്‍കും Mt 19:12 'സ്വര്‍ഗ്ഗരാജ്യത്തെപ്രതി തങ്ങളെത്തന്നെ ഷണ്ഡരാക്കുന്നവരുണ്ട്. ഇത് ഗ്രഹിക്കാന് കഴിവുള്ളവന് ഗ്രഹിക്കട്ടെ.' കന്യാവ്രതം അന്യപ്രവേശനമില്ലാത്ത നിഷേധാത്മകമായ ഒരു ജീവിതം നയിക്കാനുള്ള വിളിയല്ല മറിച്ച് ലോകം മുഴുവനെയും തന്‍റെ സഹോദരിയായും സഹോദരനായും സ്നേഹിക്കാന് പഠിപ്പിക്കുന്ന വ്രതമാണ്. രണ്ടാം ക്രിസ്തുവെന്നറിയപ്പെടുന്ന അസ്സീസിയിലെ ഫ്രാന്‍സിസിന് കാറ്റും, കടലും, മലയും, മഞ്ഞും, മനുഷ്യനും, മൃഗവും, സര്‍വ്വ പ്രപഞ്ചവും സഹോദരീസഹോദരന്മാരായി തീര്‍ന്നത് ഈ വ്രതത്തിന്‍റെ പിന്‍ബലത്തിലല്ലെങ്കില് മറ്റെന്ത്?\nഅനുസരണം ഒരുതരം അടിച്ചമര്‍ത്തലല്ലേ എന്നു ചോദിക്കുന്നവരുണ്ട്. പ്രായപൂര്‍ത്തിയായ വ്യക്തികള് മറ്റൊരു വ്യക്തിക്ക് കീഴ്പ്പെട്ടു ജീവിതകാലം മുഴുവന് ചെലവഴിക്കുന്നത് ഒരു തരം അടിമത്തമല്ലേ? എല്ലാ ചെറിയ കാര്യങ്ങള്‍ക്കും സമ്മതം വാങ്ങിച്ചു മാത്രമേ ചെയ്യാവൂ. ഈ 21-ാം നൂറ്റാണ്ടില് അധികാരികളെന്തിനാണ് മറ്റുള്ളവരെ അനുസരിപ്പിക്കുന്നത്. ഇതാരും ആരെയും ബലം പ്രയോഗിച്ചു ചെയ്യിക്കുന്ന, ചെയ്യിപ്പിക്കേണ്ട വ്രതമല്ല മറിച്ചു പിതാവിന് കീഴ്വഴങ്ങി ജീവിച്ച ക്രിസ്തുവിനോടുള്ള ഇഷ്ടത്താല് സന്യസ്ത(ന്) അങ്ങനെ ജീവിക്കാന് തുടങ്ങുകയാണ്. അനുസരണം എന്ന സന്യാസവ്രതത്തിന് ബലം നല്‍കുന്നത് ക്രിസ്തുവിന്‍റെ വാക്കുകളാണ് Jn 4: 34 'എന്നെ അയച്ചവന്‍റെ ഇഷ്ടം പ്രവര്‍ത്തിക്കുകയും അവന്‍റെ ജോലി പൂര്‍ത്തിയാക്കുകയുമാണ് എന്‍റെ ഭക്ഷണം.' അനുസരണം എന്ന വ്രതം കുറച്ചുകൂടി കഠിനമാണ്. എന്‍റെ ഇഷ്ടത്തിനതീതമായി ദൈവഹിതം തിരയലാണത്; അങ്ങനെ പിതാവിനെ അനുസരിച്ചുകൊണ്ട് അവസാനതുള്ളി രക്തംവരെ (cf. Heb 9: 12) ചിന്തി മരണം പുല്‍കി ലോകരക്ഷ സാദ്ധ്യമാക്കിയ ക്രിസ്തുവിന്‍റെ അനുസരണമാണ് സന്യസ്തന്‍റെ ബലം. അധികാരി ആരായിരുന്നാലും ആ അധികാരിയില് കൂടി ദൈവസ്വരം ശ്രവിക്കാനും ആ ദൈവഹിതം പ്രാവര്‍ത്തികമാക്കാനുമാണ് ഓരോ സന്യസ്തനും പരിശ്രമിക്കുന്നത്.\nഈ വ്രതങ്ങളുടെ സാന്നിധ്യം വഴിയായി ചെയ്യാന് പാടില്ലാത്ത നൂറുകൂട്ടം കാര്യങ്ങള് ഒരു സന്യാസി/നിയെ സംബന്ധിച്ചുണ്ടാകാം. ഒരു സന്യസ്തന് സ്വന്തമായിട്ട് വസ്തുവകകള് പാടില്ല; ഒരു വാഹനം സ്വന്തമായിട്ട് പാടില്ല, വിവാഹം കഴിക്കാന് സാധിക്കില്ല; മേലധികാരികളെ ധിക്കരിക്കാന് സാധിക്കില്ല. അങ്ങനെ നീണ്ടു പോകുന്നു അരുതുകളുടെ നിര. എന്നാല് ഈ അരുതുകള് സ്വാതന്ത്ര്യത്തിന്‍റെ അനന്തവിഹായസ്സിലേക്ക് പറക്കാനുള്ള ചിറകുകളാണ്. ഈ അരുതുകളില് എത്രമാത്രം ഒരുവന് ബലപ്പെടുന്നോ അത്രയും അവന്/അവള് സ്വതന്ത്രയാവുന്നു. ഈ അരുതുകള് നിഷേധാത്മകമല്ല; മറിച്ച് അതൊരു ലോകം മുഴവന് സ്വന്തമാക്കാനുള്ള സപര്യയാണ്; വാതായനമാണ്.\nഇതിനാല് സന്യാസം ആത്മബലമുള്ളവന്/ഉള്ളവള്‍ക്ക് മാത്രം പറഞ്ഞിരിക്കുന്ന ഒരു ജീവിതശൈലിയാണ്. ഈ വ്രതങ്ങളുടെ സ്വാതന്ത്ര്യത്തിലേക്ക് വളരാത്തവന് ചെറിയ അപ്പക്കഷണങ്ങള്‍ക്കുമുന്‍പില് കാലിടറി വീഴും. ഇങ്ങനെ കാലിടറി വീഴുന്നവരുടെ നിര ക്രിസ്തുവിന്‍റെ കാലം മുതല് ഇന്നുവരെ നീണ്ടുനില്‍ക്കുന്നു. എന്നാല് ലക്ഷോപലക്ഷം പേര് ഇന്നും ഈ ജീവിതരീതി വിശ്വസ്തതാപൂര്‍വം ജീവിച്ചു ക്രിസ്തുവിന്‍റെ വിളിക്ക് യോഗ്യരായി ജീവിക്കുന്നു; ഇതില്‍ത്തന്നെ തങ്ങളുടെ ധീരമായ ജീവിതശൈലിയിലൂടെ ഒത്തിരി അധികം പേര് അള്‍ത്താര വണക്കത്തിന് യോഗ്യരാക്കപ്പെടുന്നു. സന്യാസം ഉപജീവനമാര്‍ഗ്ഗമല്ല മറിച്ച് ഉപാധികളില്ലാതെ ക്രിസ്തുവിനെ സ്നേഹിക്കാനുള്ള ധീരമായ ചുവടുവയ്പാണ്. Mk 10: 22 (17-30) ല് യേശുവിന്‍റെ മുന്‍പില് മുട്ടുകുത്തിയ ഒരു ധനികനായ ചെറുപ്പക്കാരന് നിത്യജീവന് അവകാശമാക്കാന് ആഗ്രഹമുണ്ട്. യേശുവിന്‍റെ ചോദ്യങ്ങള്‍ക്ക് അവനു നാവിന്‍ത്തുമ്പില് ഉത്തരമുണ്ട,് പ്രമാണങ്ങളെല്ലാം കൊച്ചുന്നാള് മുതല് ഞാന് പാലിച്ചു പോരുന്നവനാണ്. യേശു പറഞ്ഞു: നിനക്കൊരു കുറവുണ്ട്. അവന്‍റെ കുറവ് അവന് ധനാഢ്യനാണെന്നുള്ളതാണ്. അതിനാല് നിത്യജീവന് വേണോ അവന്‍റെ സമ്പാദ്യം സമ്മാനിച്ച കുറവ് അവന് നികത്തിയേ പറ്റൂ. അതായത് ആ സമ്പത്തു മുഴുവന് അവന് വലിച്ചെറിയാന് തയ്യാറാവണം. പക്ഷെ അവന് ആത്മബലമില്ല. ഇതുകേട്ടപ്പോള് അവന്‍റെ കാലുറയ്ക്കുന്നില്ല. അവന് അതീവദുഃഖിതനായി മടങ്ങി. ഈശോ അവനെ കരുണാപൂര്‍വം കടാക്ഷിച്ചുവെന്നാണ് വചനം പറയുന്നത്. യഥാര്‍ത്ഥമായ സ്വാതന്ത്ര്യത്തിലേക്ക് സമ്പന്നതയിലേക്ക് ഈശോയുടെ മുന്‍പില് വച്ചുപോലും എത്തിപ്പെടാന് സാധിക്കാത്ത ഈ ചെറുപ്പക്കാരന് ഇന്ന് പരാജയപ്പെടുന്ന സന്യസ്തരുടെ പ്രതീകമാണ്. ധനമാകുന്ന അല്ലെങ്കില് മറ്റെന്ത് ആകര്‍ഷണങ്ങളുടെ മുന്‍പിലുമുള്ള എട്ടുകാലിവലയുടെ ഊരാക്കുടുക്കില് അവന് അകപ്പെട്ട് ചുഴറ്റപ്പെടുകയാണ്. മാടമ്പി ആകണമെന്നാഗ്രഹിച്ച അസ്സീസിയിലെ ഫ്രാന്‍സിസ് യഥാര്‍ത്ഥ സ്വാതന്ത്ര്യത്തിലേക്ക് ഉയര്‍ന്നപ്പോള് ഉടുതുണിപോലും ഉപേക്ഷിച്ചു വിളിച്ചുപറഞ്ഞു: "ഇനിമുതല് സ്വര്‍ഗ്ഗസ്ഥനായ പിതാവാണ് എന്‍റെ അപ്പന്" എന്ന്. പാപം ചെയ്തു കഴിഞ്ഞപ്പോള് ഇല വാരിപുതച്ചു നഗ്നത മറയ്ക്കുന്ന ആദത്തിന്‍റെ സ്ഥാനത്ത് അസ്സീസി പുണ്യവാളന് തന്‍റെ ഉടുതുണികൂടി ഉരിഞ്ഞുകൊണ്ട് കൊച്ചുകുഞ്ഞിന്‍റെ സ്വാതന്ത്ര്യത്തിലേക്കുയരുന്നത് ഏതൊരുവനെയും ഹഠാദാകര്‍ഷിക്കുന്നതാണ്. ഉള്ളും ഉള്ളായ്മയും പൂര്‍ണമായും സമര്‍പ്പിക്കാന് സാധിക്കുന്നവന്, ഞാനെന്ന ഭാവം മുറുകെ പിടിക്കാത്തവന്, എന്‍റേത് എന്ന ചിന്തയെ അതിജീവിച്ചവന്, എന്‍റെ ഹിതത്തിനുപരിയായി ദൈവഹിതത്തിന് എന്ന തലത്തിലേക്ക് എത്തുമ്പോള് മാത്രമേ ഒരുവന് യഥാര്‍ത്ഥ സന്യാസ സ്വാതന്ത്ര്യത്തിലേക്ക് ഉയരുന്നുള്ളൂ.\nഅതുകൊണ്ട് ഇന്ന് സന്യാസത്തിലേക്കു മറ്റു ചിന്തകളുമായിട്ടെത്തുന്നവര് ഒരു പുനര്‍വിചിന്തനത്തിനു തയ്യാറാവുക. കാലം വച്ചുനീട്ടുന്ന മായാമോഹവലയങ്ങളില് വീണ് കാലയവനികക്കുള്ളില് മറയേണ്ടവനല്ല സന്യാസി/സന്യാസിനി മറിച്ചു തന്‍റെ സന്യാസത്തില് കൂടി ദൈവത്തെ നേടുക എന്ന സ്വാതന്ത്ര്യത്തിന്‍റെ വിശാലതയിലേക്കു വളരാനാണ് പരിശ്രമിക്കേണ്ടത്. മദര് തെരേസക്ക് അല്‍ബേനിയ വിട്ട് ഇന്ത്യയില് വന്നു പ്രവര്‍ത്തിക്കാന് സാധിച്ചത് മണ്ണിനോടുള്ള ആര്‍ത്തിയെ അതിജീവിക്കാന് സാധിച്ചതുകൊണ്ടാണ്; സ്വത്വത്തോടുള്ള അഭിനിവേശം ഉപേക്ഷിക്കാന് സാധിച്ചതുകൊണ്ടാണ്. ലോകം മുഴുവന് എന്‍റെ സഹോദരീ സഹോദരന്മാരാണെന്നുള്ള ചിന്തയും വിളിയും ലഭിച്ചതുകൊണ്ടാണ് ഇവിടെ വന്ന് പ്രവര്‍ത്തിക്കാന് സാധിച്ചത്. ആ സ്വാതന്ത്ര്യത്തിലേക്ക് എത്തിയ മദര് തെരേസ സ്വര്‍ഗീയ അനുഭവം പകര്‍ന്നുകൊടുത്തിട്ടാണ് കടന്നുപോയത്. അബ്രഹാം, ഊര് എന്ന ചെറിയ നഗരം വിട്ടതുകൊണ്ടാണ് വിശ്വാസികളുടെ പിതാവായത്. ദൈവത്തെ അനുസരിച്ചതുകൊണ്ടാണ് തലമുറകളുടെ പിതാവായത്. ഈ സ്വാതന്ത്ര്യമാണ് ഓരോ സന്യാസിയും/സന്യാസിനിയും ആര്‍ജിക്കേണ്ടത.് ആത്മബലമില്ലാത്തവന്, ഉപേക്ഷിക്കാന് ഭയമുള്ളവന് ആരെയും എന്തിനെയും എതിര്‍ക്കുന്നവന്, ധിക്കാരിക്ക് പറഞ്ഞിരിക്കുന്ന ജീവിതശൈലിയല്ല സന്യാസം. ഈശോയോടുള്ള സ്നേഹത്താല് നിറഞ്ഞു വെല്ലുവിളികളെ ഏറ്റെടുക്കാന് തയ്യാറുള്ള, ഉപേക്ഷിക്കാന് തയ്യാറുള്ള, ലോകത്തെ മുഴുവന് ഉള്‍ക്കൊള്ളാന് തക്ക ഹൃദയമുള്ളവര്‍ക്ക്, മേലധികാരികളോടുകൂടി ഒന്നിച്ചു ദൈവഹിതം തിരയുകയും ആ ദൈവവഴിയില് എളിമയോടും അനുസരണത്തോടും കൂടി പോകാന് തയ്യാറുള്ളവര്‍ക്കും മാത്രമേ ഈ ലോകത്തിന് ക്രിസ്തുവിനെ കൊടുക്കാന് പറ്റുകയുള്ളൂ; അങ്ങനെയുള്ളവര് മാത്രമേ ഈ വഴി തേടാവൂ. അതിനാല് പൊളിച്ചെഴുത്തല്ല വേണ്ടത് സ്വയമേ പൊളിഞ്ഞു/ ശൂന്യനായി സന്യാസിയായ യേശുവിനെപ്പോലെ എല്ലാവര്‍ക്കുമെല്ലാമായിത്തീരുവാന് ദൈവഹിതത്തിന് മുന്‍പില് തലകുനിച്ചുകൊണ്ട് യഥാര്‍ത്ഥ സ്വാതന്ത്ര്യത്തിലേക്കും ആത്മനിര്‍വൃതിയിലേക്കും ആത്മീയ സന്തോഷത്തിലേക്കും ഉയര്‍ന്നുകൊണ്ട് ലോകത്തില് ക്രിസ്തുവിനെ കാട്ടികൊടുക്കുന്ന ലവണമായി പ്രശോഭിക്കുവാന് ഓരോ സന്യസ്തനും സാധിക്കട്ടെ.\n#കാലികം സന്യാസത്തിന്‍റെ സ്വാതന്ത്ര്യം ഫാ. ജോര്‍ജ് നെടുംപറമ്പില്\nഫാ. പ്രിന്‍സ് തെക്കേപ്പുറം C.Ss.R


യു പി തിരഞ്ഞെടുപ്പില് ആരു ജയിക്കും?\nഒരു കള്ളനില് നിന്നും മറ്റൊരു കള്ളന് ഏറ്റെടുക്കും\nഗോവയില് ബി ജെ പി ഭരിക്കും - പേരില് "ഗോ" (പശു) ഉള്ളതുകൊണ്ടാണോ ആവോ ?\nതിരുവനന്തപുരം: ആറ്റുകാല് പൊങ്കാലയിട്ട ഭക്തജനങ്ങള്‍ക്കെതിരെ തമ്പാനൂര്, ഫോര്‍ട്ട് പോലീസ് സ്‌റ്റേഷനില് രജിസ്റ്റര്‍ചെയ്ത കേസുകള് പിന്‍വലിച്ചു.\nരാവിലെ കേസുകള് പിന്‍വലിക്കാന് ഫോര്‍ട്ട് പോലീസ് നല്‍കിയ അപേക്ഷ കോടതി സ്വീകരിച്ചെങ്കിലും സാങ്കേതിക കാര്യങ്ങള് ചൂണ്ടിക്കാട്ടി തമ്പാനൂര് പോലീസിന്റെ അപേക്ഷ തള്ളിയിരുന്നു.\nഎന്നാല് ഉച്ചയോടെ സര്‍ക്കാര് അഭിഭാഷകന് സംഭവത്തിന്റെ അടിയന്തിര സാഹചര്യം കോടതിയെ ബോധ്യപ്പെടുത്തി. തുടര്‍ന്ന് കോടതി തമ്പാനൂര് പോലീസിന്റെ അപേക്ഷ സ്വീകരിച്ച് കേസുകള് പിന്‍വലിക്കാന് അനുമതി നല്‍കി.\nതുടര്‍ന്ന് സര്‍ക്കാര് ഇടപെട്ട് തിങ്കളാഴ്ച തന്നെ കേസ് മരവിപ്പിച്ചിരുന്നു. തിരുവനന്തപുരം ഡപ്യൂട്ടി കമ്മീഷണര് വി.സി മോഹനനെ സസ്‌പെന്‍ഡ് ചെയ്തിരുന്നു.\nമാര്‍ച്ച് ഏഴിനു നടന്ന പൊങ്കാലയില് ഗതാഗത തടസ്സമുണ്ടാക്കിയതിന്റെ പേരിലാണ് കണ്ടാലറിയാവുന്ന 11, 000 സ്ത്രീകളെ പ്രതികളാക്കി ഫോര്‍ട്ട്, തമ്പാനൂര് സ്‌റ്റേഷനുകളില് കേസ് രജിസ്റ്റര് ചെയ്തത്. ഗതാഗത തടസ്സമുണ്ടാക്കിയതിന് ഇന്ത്യന് ശിക്ഷാ നിയമത്തിലെ 283ാം വകുപ്പും ഹൈക്കോടതി ഉത്തരവ് ലംഘിച്ചതിന് 188ാം വകുപ്പും പ്രകാരം കുറ്റം ചുമത്തി. ഇരു കേസുകളിലെയും പ്രഥമ വിവര റിപ്പോര്‍ട്ട് തിങ്കളാഴ്ച ജുഡിഷ്യല് ഒന്നാം ക്ലാസ് മജിസ്‌ട്രേട്ട് കോടതികളില് സമര്‍പ്പിച്ചതോടെയാണ് സംഭവം പുറംലോകം അറിഞ്ഞത്.\nപൊതുയോഗം നടത്തിയാല് വഴി തടസ്സപ്പെടുമെന്നു കോടതി. പൊങ്കാലയും, പ്രദക്ഷിണവും, ഘോഷയാത്രയുമെല്ലാം ചെയ്യുന്നതും അതു തന്നെ. അതിനാര്‍ക്കും പരാതിയില്ലാത്തതല്ല, അതു ചെയ്യുന്നവരുടെ സംഘടിതബലം അത്ര വലുതാണ് അതിനാല് അവരെ തൊട്ടാല് കൈ പൊള്ളും.\nസച്ചിന് നൂറടിച്ചു ! നൂറില് നൂറ് !\nkadhakaran March 2012 Permalink +1 -1 (+1 / -0 )\nഎന്തോന്നു നൂറ്? അടിക്കുവാണേല് ഒരു 750 എങ്കിലുമടിക്കണം :p\n750 അടിക്കാന് കഥാകാരന്‍റെ അത്രയും കപ്പാസിറ്റി വേണ്ടേ ;-)\nസച്ചിൻ നൂറിൽ നൂറാ അടിച്ചത് =10000\nകഥാകാരന്റെ 750 എവിടെ 10000 എവിടെ ?\nകഥാകാരോ കപ്പാസിറ്റി കൂട്ടൂ.\nകപ്പാസിറ്റി കുറയ്ക്കാന് നോക്കുമ്പോളാ .... ഹും\nസി കെ ചന്ദ്രപ്പന് ആദരാഞ്ജലികള് .... മറ്റൊരു പഴയകാല കമ്മ്യൂണിസ്റ്റ്കാരനും കൂടി വിട പറഞ്ഞു. [-O<\nസി കെ ചന്ദ്രപ്പന് ആദരാഞ്ജലികള്\nവര്ഷം 2001. പോണ്ടിച്ചേരി സര്വകലാശാലയില് പ്രഭാഷണത്തിനെത്തിയതാണ് ഡോ. രാജേന്ദ്രന്. സര്വകലാശാലയിലേക്കുള്ള യാത്രക്കിടെ ഓടൈയിലെത്തിയപ്പോള് ചരിത്രത്തിന്റെ വിളി രാജേന്ദ്രന് കേട്ടു. പ്രദേശത്തെ മണ്ണടരുകളിലെ കൗതുകകരമായ വ്യതിയാനമാണ് കണ്ണിലുടക്കിയത്. പ്രാഥമിക പരിശോധനയില് ചരിത്രാതീതകാലത്തെ ശിലായുധങ്ങളും മറ്റും കിട്ടി. ഫലഭൂയിഷ്ടമായ മണ്ണാണെന്ന് ഉറപ്പായതോടെ ഉദ്ഖനനത്തിന് ആര്ക്കിയോളജിക്കല് സര്വേ ഓഫ് ഇന്ത്യയുടെ അനുമതിവാങ്ങി. പോണ്ടിയിലെ കനത്ത വെയിലും ചൂടും വകവെക്കാതെ പത്ത് ദിവസം. പത്താംദിനം ഉച്ച. ഖനനം നിര്ത്തി ഊണിനും വിശ്രമത്തിനുമായി സംഘം മടങ്ങുകയാണ്. അപ്പോള് ചെങ്കല്ലില് ബട്ടണിന്റെ വലിപ്പമുള്ള ഒരു കാഴ്ച രാജേന്ദ്രന്റെ ശ്രദ്ധയില് പെടുന്നു. ഉണങ്ങിയ ചര്മം പോലെ എന്തോ ഒന്ന്. സൂചിയും ബ്രഷും കൊണ്ട് ആ വൃത്തം വലുതാക്കാന് ശ്രമിച്ചു. സൂക്ഷ്മമായാണ് ചെയ്തതെങ്കിലും പൊടുന്നനെ ഒരു ദ്വാരം അവിടെ രൂപപ്പെട്ടു. ആ കാഴ്ച ശരീരത്തില് വൈദ്യുതാഘാതം കടത്തിവിട്ടെന്ന് ഡോ. രാജേന്ദ്രന് പറയുന്നു. ഒപ്പം 'പതപ്പ്' എന്ന വാക്ക് ഇടിത്തീപോലെ മനസ്സില് വന്ന് വീണു. പതപ്പെന്നാല് നവജാതശിശുക്കളുടെ ശിരസ്സിലെ ദുര്ബലഭാഗം. ചെങ്കല്ലിനുള്ളില് തലയോട്ടിയുണ്ടെന്ന സംശയം ബലപ്പെട്ടു. വലിയ വെട്ടുകല്ലിന്റെ വലിപ്പത്തില് ആ ഭാഗം വെട്ടിയെടുത്തു.കല്ല് നേരെ കൊല്ലത്തെ വീട്ടിലെത്തിച്ചു. പുരാവസ്തു ഖനനങ്ങളില് സാധാരണ വസ്തുക്കളാണ് കിട്ടാറ്. പക്ഷേ, ഇത് ഒരു വസ്തു അടങ്ങിയ ശിലയും. കല്ല് പൊട്ടിക്കാന് നോക്കിയാല് വസ്തു നഷ്ടപ്പെടാം. പൊട്ടിക്കാതെ പരിശോധിക്കാന് അന്ന് സംവിധാനങ്ങളോ കീഴ്വഴക്കങ്ങളോ നിലവിലില്ല. ശിശുവിന്റെ തലയോട്ടിയാണോ കണ്ടതെന്ന ചിന്ത രാജേന്ദ്രനെ അലട്ടിക്കൊണ്ടിരുന്നു. പല സാധ്യതകളും ആലോചിച്ചു. ഒന്നും ശരിയാകുന്നില്ല. അപ്പോഴാണ് എക്സ്റേ എടുത്താലെന്തെന്ന ചിന്ത മുളച്ചത്. കൊല്ലത്തെ ഒരു ആശുപത്രിയില് കല്ലും കൊണ്ടുപോയി. കല്ലില് എക്സ്റേ സാധിക്കുമോ എന്ന സംശയത്തിലായി ഡോക്ടര്. എന്തായാലും എക്സ്റേ എടുത്തു. കല്ലിനുള്ളില് അസ്ഥിയാണെന്ന് എക്സ്റേ സ്ഥിരീകരിച്ചു. തലയോട്ടിയാണെന്നും വ്യക്തമായി. ചെങ്കല്ലിനുള്ളില് അസ്ഥി നിലനില്ക്കുകയെന്നത് അസംഭവ്യമെന്നാണ് ശാസ്ത്ര നിഗമനം. ആ ധാരണ തെറ്റുകയാണ്.പിന്നെ2ഡി സ്കാനിങ്. അപ്പോഴതാ തലയോട്ടിക്കകത്ത് തലച്ചോറ് തെളിഞ്ഞുവന്നു. പക്ഷേ, ടെസ്റ്റ് നടത്തിയ വിദഗ്ധന് സമ്മതിക്കുന്നില്ല. ഒരിക്കലും മൃതദേഹത്തില് തലച്ചോര് അതേപോലെ തുടരില്ല. തണുത്ത അന്തരീക്ഷത്തിലാണെങ്കില് മരണം സംഭവിച്ച് 24 മണിക്കൂറിനകം തലച്ചോര് ഉരുകി മൂക്ക്, വായ, ചെവി എന്നിവ വഴി പുറത്തുപോകും. വരണ്ട സാഹചര്യങ്ങളില് തലച്ചോര് ചുരുങ്ങി ഉണങ്ങിയ തക്കാളിപോലെ ആയി ത്തീരും. ഇവിടെയാകട്ടെ, തലച്ചോറിന് ഒന്നും സംഭവിച്ചിട്ടില്ല.3 ഡി സ്കാനിങ് എവിടെ ചെയ്യാന് പറ്റുമെന്നായി പിന്നെ അന്വേഷണം. അന്ന് ഇന്ത്യയില് ആ സംവിധാനം അത്ര പരിചിതമല്ല. കുറെക്കാലം കഴിഞ്ഞപ്പോള് കൊല്ലത്തെ ഉപാസന ആശുപത്രിയില്3ഡി സ്കാനര് വാങ്ങിയതായി അറിഞ്ഞ് അവിടെ എത്തി. തലയോട്ടിയുടെ എല്ലാം വിശദാംശങ്ങളും വ്യക്തമായി. അതൊരു കുഞ്ഞിന്റേതാണെന്ന് ഉറപ്പായതും അവിടെ വെച്ചാണ്.2004ല് തിരുവനന്തപുരത്ത് ജിയോളജിക്കല് കോണ്ഫറന്സില് ഡോ. രാജേന്ദ്രന് കണ്ടെത്തലുകള് അവതരിപ്പിച്ചു. മണ്ണരടുകള് ലക്ഷം വര്ഷം കൊണ്ട് ചെങ്കല്ലായി മാറുമ്പോള് അതിനിടയില് പെടുന്ന ജീവി ദ്രവിച്ചില്ലാതാകും, അല്ലെങ്കില് ചെങ്കല് രൂപവത്കരണ പ്രക്രിയക്കിടെ ജീവിയുടെ ശേഷിപ്പ് തകര്ക്കപ്പെടും. എന്തായാലും അതേപടി ഒരിക്കലും ഉണ്ടാകില്ല. രാജേന്ദ്രന്റെ കണ്ടെത്തലുകള് കോണ്ഫറന്സില് ചര്ച്ചയായി. അവരുടെ സിദ്ധാന്തങ്ങളുടെ അടിത്തറ തകരുകയാണ്.പിന്നീട് ഭാഭ അറ്റോമിക് റിസര്ച് സെന്ററിലെ ഡോ. ചൗഗാങ്കര് കാല നിര്ണയത്തിനായി കാര്ബണ് ഡേറ്റിങ് നടത്തി. പഴക്കം 1.66 ലക്ഷം വര്ഷം.\nനാലുമാസം പ്രായമുള്ള ശിശു മണ്ണിനടിയില്പെട്ടത് ജീവനോടെയാണെന്നും തുടര് പരീക്ഷണങ്ങളില് തെളിഞ്ഞു. പിന്നീടാണ് ഇതിനെന്ത് പേരിടണമെന്ന ആലോചന തുടങ്ങിയത്. മൂന്നുമാസത്തെ ചിന്ത. ഒടുവില് പേര് കിട്ടി, ലാറ്ററൈറ്റ് ബേബി (ചെങ്കല് ശിശു).പുരാവസ്തുക്കള്ക്ക് ആഗോളതലത്തില് വന് ഡിമാന്റാണ്. ഇതിന്റെ വിപണനത്തിനായി വലിയ അധോലോകസംഘങ്ങള് തന്നെ പ്രവര്ത്തിക്കുന്നു. ലോകത്ത് ചെങ്കലില് ശേഷിക്കുന്ന ഏക ഫോസിലാണ് ലാറ്ററൈറ്റ് ബേബി. ഇത്തരം വസ്തുക്കള്ക്ക് ആഗോള കരിഞ്ചന്തയില് മോഹവിലയാണ്. രാജ്യാന്തരശ്രദ്ധ നേടിയതോടെ വീട്ടിലോ ഓഫിസിലോ സൂക്ഷിക്കുന്നത് സുരക്ഷിതമല്ലാതായി. അങ്ങനെയാണ് ബാങ്ക് ലോക്കറിലേക്ക് മാറ്റപ്പെട്ടത്. ഡോ. രാജേന്ദ്രന് ഔദ്യോഗികമായി ലഭിച്ച തുച്ഛമായ തുകയേക്കാള് ലക്ഷങ്ങളാണ് ഈ പഠനത്തിന് ചെലവായത്. ഇനിയും എത്രയോ പഠനങ്ങള് ബാക്കികിടക്കുന്നു. എത്രയോ ചോദ്യങ്ങള്ക്ക് ഉത്തരം കിട്ടേണ്ടതുണ്ട്. പക്ഷേ, ശാസ്ത്രത്തിന് ഉത്തരം പറയാനാകാത്ത ചോദ്യങ്ങളുമുണ്ടല്ലോ ഈ ലോകത്ത്. ആരായിരുന്നു ആ ശിശു? ഏതമ്മയുടെ കൈയില് നിന്നാണ് ആ കുഞ്ഞിനെ ഭൂമി തന്റെ ഹൃദയത്തിലേക്ക് വലിച്ചെടുത്തത്?\nസര്‍ക്കാര് ബംഗ്ലാവ് വേണ്ടെന്ന് സച്ചിന്...\nസര്‍ക്കാര് ഖജനാവില് നിന്നും പണം ചിലവഴിച്ച് തനിക്ക് ബംഗ്ലാവ് അനുവദിക്കേണ്ട ആവശ്യമില്ലെന്നും തന്നെക്കാള് ആവശ്യമുള്ളവര് ഉണ്ടാകുമെന്നും അവര്‍ക്ക് ഇത് നല്‍കുകയാണ് വേണ്ടതെന്നും സച്ചിന് വ്യക്തമാക്കി.\nഇതെന്നെ ഉദ്ദേശിച്ചാണ്, എന്നെ ഉദ്ദേശിച്ചാണ്, എന്നെ മാത്രം ഉദ്ദേശിച്ചാണ്\nശരിയാണ്, എന്നെത്തന്നെയാണ് സച്ചിന് ഉദ്ദേശിച്ചത്..\nhttp://www.mathrubhumi.com/online/malayalam/news/story/1657971/2012-06-14/kerala കുഞ്ഞനന്തന് പയ്യന്നൂരില്‍നിന്ന് ഒളിത്താവളം മാറ്റി.\nഈ നിലക്കു പോയാല് "ജൂലൈ മാസത്തിലെ കുഞനന്തന്റെ താവളങ്ങള്" എന്ന വാര്ത്തയും വന്നേക്കാം !\nAdmin June 2012 Permalink +1 -1\nരാഷ്ട്രപതി സ്ഥാനം പ്രണബ് കൊണ്ട് പോകും അല്ലേ?\nപ്രധാനമന്ത്രിയും രാഷ്ട്രപതിയും പിന്നെയും സോണിയയുടെ കളിപ്പാവകള് ആകും...\nപലരുടേയും കളിപ്പാവകള് ആകുന്നതിനേക്കാള് നല്ലതല്ലേ ഒരാളുടെ മാത്രം കളിപ്പാവയാകുന്നത്. ;;)\nAdmin June 2012 Permalink +1 -1 (+1 / -0 )\nഅല്ലെങ്കിലും രാഷ്ട്രപതി ഒരു ഡമ്മി സ്ഥാനം തന്നെയല്ലേ?\nvivek_rv June 2012 Permalink +1 -1 (+1 / -0 )\nബ്രിട്ടീഷ് രീതി അന്ധമായി പുന്തുടരുന്ന രീതി അവസാനിപ്പിക്കേണ്ട കാലമായി. രാഷ്ട്രപതി, ഗവര്‍ണര് തുടങ്ങിയ പദവികള് നിറുത്തലാക്കി പകരം സംവിധാനം കണ്ടെത്തണം.\nഅഡ്മിന് , മോഡറേട്ടര് , കഥാകാരന് എന്നിങ്ങനെ ആയാലോ ?\nഅഡ്മിന്, മോഡറേറ്റര്, കഥാകാരന് - ഒറ്റയാനാര്?\nകഥാകാരന് - ബാക്കിയെല്ലാം ഇംഗ്ലീഷ് വാക്കുകളാണ്. :">\nമുജീബ് പറയുന്നു അഡ്മിനും കഥാകാരനും ഒരാളാണെന്ന്... ലാപ്‌ടോപ്പ് ശരിയാക്കിയോ? :p\nകണിയാന്മാരേ പറയാവോ ? വി എസ് അകത്തേക്കോ പുറത്തേക്കോ ?\nഅഡ്മിന്റെ നിര്‍ദ്ദേശപ്രകാരം മനക്കണക്കിലെ കമന്റുകളുടെ ബാക്കി !\n1. മാസക്കണക്കിന് ഭക്ഷണശാലകളില് തിരച്ചില് നടത്താതെ മാസപ്പടിയും വാങ്ങി മുങ്ങിനടന്ന സാറന്മാരൊക്കെ ഇപ്പോള് റൈഡുമായിട്ടിറങ്ങിയിരിക്കുന്നത് ജനരോഷം ഭയന്നിട്ടല്ലേ ? മെഴുകുപുരട്ടിയ ആപ്പിളുകളും രാസവസ്തുക്കളാല് പഴുപ്പിക്കപ്പെട്ട മറ്റുപഴങ്ങളും എല്ലാം ഷവര്‍മ തിന്നു ആളു കാഞ്ഞതിനു ശേഷമല്ലല്ലോ തുടങ്ങിയത് ?\n2. സ്ഥിരമായി പ്രവര്‍ത്തിക്കുന്ന ഹോട്ടലുകളില് നിന്നും ഭക്ഷണം കഴിച്ചു വിഷബാധയുണ്ടായാല് സ്ഥലത്തെ ഫുഡ് ഇന്‍സ്പെക്ടര് ക്കെതിരെ കൃത്യവിലോപത്തിനു കേസെടുക്കാനുള്ള ആര്‍ജവം എന്നുണ്ടാവും ?\n3. വൃത്തിയും വെടിപ്പും ഇല്ലാത്ത ഹോട്ടലുകാര്‍ക്ക് ലൈസന്‍സ് കൊടുക്കുന്ന കോര്‍പ്പറേഷന് / മുനിസിപ്പല് / പഞ്ചായത്ത് സെക്രട്ടറിമാര്‍ക്കെതിരെയും കേസെടുക്കേണ്ടേ ? ഭക്ഷണം വിതരണം ചെയ്യുന്ന ഭാഗം മാത്രമല്ല പാചകശാലയും വൃത്തിയുള്ളതാവണം എന്നു നിഷ്‌കര്‍ഷിക്കാത്തതെന്താണ്.\n>>>>>കുറ്റിപ്പുറത്ത് കുപ്പിപ്പുറത്തു മരിച്ചത് പത്തിരുപതു പേര് - ഇവന്മാരെ അന്നൊന്നും റെയ്ഡിനും നിരോധിക്കാനും കണ്ടില്ല .<<<<<
ഇപ്പോഴെങ്കിലും നല്ല ബുദ്ധിയുദിച്ചല്ലോ എന്ന് സമാധാനിക്കുകയല്ലേ വേണ്ടത്?\nഇതും മൂന്നുദിവസത്തെ മുല്ലവാഴ്ചയാകുമോ?\nഇതുവരെ ഹോട്ടൽഭക്ഷണം കണ്ണടച്ചു കഴിച്ചിരുന്നവരുടെ ആ അടഞ്ഞ കണ്ണുകൾക്കു മുന്നിൽ ഇനി മുതൽ ടി വിയിലെ ദൃശ്യങ്ങൾ തെളിയും. അതല്ലാതെ വേറെ എന്തെങ്കിലും ഗുണമുണ്ടാകുമോ?\nഈ റൈഡും പണമുണ്ടാക്കാനുതകുന്ന ഒരു താറാവാണെന്നാര്‍ക്കാണറിയാത്തത് ! ഞാന് നേരത്തെ ചോദിച്ച ചോദ്യം ആവര്‍ത്തിക്കുന്നു ! ഇതിലെ ഉദ്യോഗസ്ഥന്മാരുടെ പങ്കിനെ എല്ലാവരും വിസ്മരിക്കുന്നതെന്ത് ?\nപ്രധാനപങ്ക് ഹോട്ടലുടമകൾക്കും ജീവനക്കാർക്കുമാണ്.പിന്നെ സുരേഷ് പറഞ്ഞ ഉദ്യോഗസ്ഥർക്ക്. പിന്നെ രാഷ്ട്രീയക്കാർക്ക്.\nപുതിയ ക്ലൗഡ് സെര്‍വറിലേക്ക് മാറ്റുന്നതിന്റെ ഭാഗമായി ചില കമന്റുകള് നഷ്ടപ്പെട്ടു എന്ന് തോന്നുന്നു. തപ്പിയെടുത്തു കൂട്ടി ചേര്‍ക്കുവാന് ശ്രമിക്കാം.\nvivek_rv August 2012 Permalink +1 -1\nപോയതെല്ലാം എന്റെ കണക്കില് ചേര്‍ത്താല് മതി.\naparichithan September 2012 Permalink +1 -1 (+1 / -0 )\nമലയാളസിനിമയിലെ പെരുന്തച്ചൻ തിലകന് ആദരാഞ്ജലികൾ :-( :-( :-(\nഅഭിനയ പ്രതിഭ തിലകന് ആദരാഞ്ജലികൾ\nമഹാനടന് തിലകന് ആദരാഞ്ജലികൾ...\nsuresh_1970 September 2012 Permalink +1 -1 (+2 / -0 )\nഷവര്‍മ്മ കഴിച്ച് ഒരാള് മരിച്ചപ്പോ ഷവര്‍മ്മ നിരോധിക്കണമെന്നായി ജനം - ഭക്ഷണ സാധനങ്ങളുടെ ഗുണനിലവാരത്തെക്കുറിച്ചാര്‍ക്കും പ്രശ്നമില്ല "വിശ്വാസം അതല്ലേ എല്ലാം ?"\nചാലയില് ടാങ്കറുപൊട്ടിയപ്പോ - ടാങ്കര്‍ഗതാഗതം നിരോധിക്കണമെന്നായി ജനം - റോഡുകളുടെയും വാഹങ്ങളുടെയും കണ്ടീഷന് നന്നാക്കാനായി ആരും മിണ്ടൂല്ല. "എലിയെ പേടിച്ചില്ലം ചുടുന്നവര് "\nഅരൂരില് ലെവല്‍ക്രോസ്സില് തീവണ്ടിയിടിച്ചപ്പോള് - റെയില്‍വേ ക്കാര്‍ക്കെതിരെ മെക്കിട്ടുകേറാനാളുണ്ടായി - ആളില്ലാ ലെവല് ക്രോസ്സില് വാഹനം നിറുത്തി രണ്ടുസൈഡില് നിന്നും തീവണ്ടിവരുന്നില്ല എന്നുറപ്പു വരുത്തിയിട്ടേ പാളം മുറിച്ചു കടക്കാവു എന്ന നിയമമനുസരിക്കാത്ത ഡ്രൈവറെ ആരും കുറ്റം പറയില്ല. "അമ്മയെ തല്ലിയപ്പോ ഇവിടെ രണ്ടു പക്ഷമില്ല ഒന്നുമാത്രം "\nഎമര്‍ജിംഗ് കേരളയിലൂടെ ഒഴുകിവരുന്ന വികസത്തില് രോമാഞ്ചപുളകിതരായി നില്‍ക്കുന്ന ജനം കിറ്റെക്സ് കട്ടയും പടവും മടക്കി പോകുന്നതറിഞ്ഞിട്ടും പ്രതികരിക്കൂല. "വികസനം വിദേശിയിലൂടെ മാത്രം "\nകാസര്‍കോടു മുതല് തിരുവനന്തപുരം വരെ ഏസിയല്ലാത്ത ഏതുവാഹനത്തില് യാത്രചെയ്താലും നാറ്റം സഹിക്കാതെ പലതവണ ശര്‍ദ്ദിക്കേണ്ട അവസ്ഥയില് ആര്‍ക്കും പ്രതിഷേധമില്ല "യഥാര്‍ഥ മാലിന്യത്തിന്റെ ശക്തി "\nഇതാണോ സാക്ഷര കേരളം ? അതോ വിവരമില്ലായ്മയെ ആണോ സാക്ഷരത എന്നു പറയുന്നേ ?\nപൌരധർമ്മം എന്തെന്ന് അറിയാവുന്ന എത്ര മലയാളിയുണ്ട്???\nഓരോ പൌരനും നാട്ടില് നടക്കുന്ന കാര്യങ്ങളെല്ലാം വിശദമായി പഠിച്ച് മുന്‍കൂട്ടി ഇതുപോലെയുള്ള തെറ്റുകള്‍ക്കെതിരെ പ്രതികരിക്കണമെന്നാണോ സുരേഷ് പറഞ്ഞുവരുന്നത്. ഇതുപോലെയുള്ള കാര്യങ്ങള് നടത്താനാണ് ജനപ്രതിനിധികളെ തിരഞ്ഞെടുത്ത് വിട്ടിരിക്കുന്നത്. അവരുടെ ജോലി അവര് കാര്യക്ഷമമായി നടത്താത്തപ്പോള് ഇതുപോലെയുള്ള സംഭവങ്ങള് ഇനിയും ഉണ്ടാകും.. അതുകൊണ്ട് ജനങ്ങള് ആദ്യം ചെയ്യേണ്ടത് തിരഞ്ഞെടുപ്പുകള് വെറുമൊരു ചടങ്ങായി മാറ്റാതിരിക്കലാണ്. നല്ല ജനപ്രതിനിധികള് ഉണ്ടായാല് ഏത് നാടും നന്നാകും. നല്ല ജനപ്രതിനിധികളെ തിരഞ്ഞെടുക്കേണ്ട ചുമതല നമ്മള് നിര്‍വ്വഹിക്കാതെ പൊതുവില് കുറ്റങ്ങള് പറഞ്ഞിട്ട് ഒരു കാര്യവുമില്ല..\nകള്ളു ചെത്തു നിരോധനം, ബാറുകള് വൈകിട്ട് അഞ്ച് മണിക്കു ശേഷം...........\nബിവറേജസ് കോര്‍പ്പറേഷന്‍റെ ഷോപ്പുകളില് വില്‍പ്പന പൊടിപൊടിക്കും!!!!\n>>> നല്ല ജനപ്രതിനിധികളെ തിരഞ്ഞെടുക്കേണ്ട ചുമതല നമ്മള് നിര്‍വ്വഹിക്കാതെ പൊതുവില് കുറ്റങ്ങള് പറഞ്ഞിട്ട് ഒരു കാര്യവുമില്ല.<<<<
\nനല്ല പ്രതിനിധികളെ എങ്ങനെ തെരഞ്ഞെടുക്കും, നല്ലവരാരെങ്കിലും തെരഞ്ഞെടുപ്പിനു നില്‍ക്കുന്നുണ്ടോ? അവരെ ആരെയെങ്കിലും തെരഞ്ഞെടുപ്പില് മത്സരിപ്പിക്കുമോ?\nനല്ലവരാരെങ്കിലും തെരഞ്ഞെടുപ്പിനു നിന്നു തെരഞ്ഞെടുക്കപ്പെട്ടാല് തന്നെ അവരെകൊണ്ട് വല്ലതും ചെയ്യാന് സമ്മതിക്കുമോ?


Saturday 25 June 2016 9:29 pm IST\nതൊടുപുഴ: പിന്നോട്ടുരുണ്ട സ്‌കൂട്ടറില് ബസിടിച്ചു. തെറിച്ച പോയ വണ്ടി കാറിലിടിച്ച് നിന്നു. ഇന്നലെ ഉച്ചകഴിഞ്ഞ് 2.30 യോടെ തൊടുപുഴ പോലീസ് സ്‌റ്റേഷന് സമീപം കാഞ്ഞിരമറ്റം ബൈപ്പാസിലാണ് സംഭവം. ഇവിടുത്തെ നടപ്പാതയില് വാഹനം പാര്‍ക്ക് ചെയ്ത ശേഷം സമീപത്തെ വ്യാപാര ശാലയില് പോയതായിരുന്നു സ്‌കൂട്ടര് ഉടമ. വണ്ടി താനെ പിന്നോട്ടുരുളുകയായിരുന്നു. ഇതേ സമയം പുളുമൂട്ടില് ജംഗഷനില് നിന്നെത്തിയ ബസ് വണ്ടിയിലിടിച്ചു. ബസ് അടുത്തെത്തിയപ്പോഴാണ് വണ്ടി ഉരുണ്ട് നീങ്ങിയത്. ബ്രേക്ക് ചവിട്ടിയെങ്കിലും സ്‌കൂട്ടര് ഇടിയുടെ ആഘാതത്തില് സമീപത്ത് നിര്‍ത്തിയിട്ടിരുന്ന കാറിനടിയിലേക്ക് വീഴുകയായിരുന്നു. സ്‌കൂട്ടര് ഭാഗികമായി തകര്‍ന്നു. കാറിനും കേടുപാടുണ്ട്. തൊടുപുഴ പോലീസ് സ്ഥലത്തെത്തിയാണ് വാഹനങ്ങള് മാറ്റി ഗതാഗതം പുനസ്ഥാപിച്ചത്. സംഭവത്തില് പോലീസ് കേസെടുത്തിട്ടില്ല. ഇടുങ്ങിയ റോഡിലെ അശാസ്ത്രീയ പാര്‍ക്കിംഗാണ് ഇവിടെ അപകടങ്ങള് വര്‍ദ്ധിപ്പിക്കുന്നത. നടപ്പാത പോലും കയ്യേറിയുള്ള ഇവിടുത്തെ പാര്‍ക്കിംഗ് നിരോധിക്കണമെന്ന ആവശ്യം ശക്തമാണ്.\nസ്‌കൂട്ടറിന് പിന്നില് ബസിടിച്ച് സഹോദരങ്ങള്‍ക്ക് പരിക്ക്


vanitha vijayakumars reply on lakshmi ramakrishnans comment | 'അയാൾ നേരത്തെ വിവാഹിതനാണ്, രണ്ട് കുട്ടികളുണ്ട്, വിവാഹമോചനം നേടിയിട്ടില്ല... വിദ്യാഭ്യാസവും പ്രശസ്തിയുമുള്ള ഒരാൾക്ക് എങ്ങനെയാണ് ഇത്തരമൊരു മണ്ടത്തരം ചെയ്യാൻ കഴിയുന്നത്? എന്തുകൊണ്ടാണ് ആദ്യഭാര്യ വനിതയുടെയും പീറ്ററിന്റെയും വിവാഹം കഴിയുന്നത് വരെ കാത്തിരുന്നത്, വനിത വിജയകുമാറിന്റെ വിവാഹത്തിൽ വിമർശനവുമായി നടി ലക്ഷ്മി രാമകൃഷ്ണൻ - MarunadanMalayalee.com\nവെന്റിലേറ്റർ സഹായം കിട്ടാതെ കോവിഡ് രോഗി മരിച്ചതിന് പിന്നാലെ ആരോഗ്യവകുപ്പിന്റെ അനാസ്ഥമൂലം കഴിഞ്ഞ ദിവസങ്ങളിലായി മലപ്പുറത്ത് മാത്രം പൊലിഞ്ഞത് മൂന്ന് ജീവനുകൾ; ആത്മഹത്യ ചെയ്ത യുവാവിന്റെ മൃതദേഹത്തോടും അനാദരവ് കാട്ടിയെന്നും ആക്ഷേപം\n'അയാൾ നേരത്തെ വിവാഹിതനാണ്, രണ്ട് കുട്ടികളുണ്ട്, വിവാഹമോചനം നേടിയിട്ടില്ല... വിദ്യാഭ്യാസവും പ്രശസ്തിയുമുള്ള ഒരാൾക്ക് എങ്ങനെയാണ് ഇത്തരമൊരു മണ്ടത്തരം ചെയ്യാൻ കഴിയുന്നത്? എന്തുകൊണ്ടാണ് ആദ്യഭാര്യ വനിതയുടെയും പീറ്ററിന്റെയും വിവാഹം കഴിയുന്നത് വരെ കാത്തിരുന്നത്, വനിത വിജയകുമാറിന്റെ വിവാഹത്തിൽ വിമർശനവുമായി നടി ലക്ഷ്മി രാമകൃഷ്ണൻ\nJune 30, 202007:39 PM IST Permalink\nനടി വനിത വിജയകുമാറിന്റെ മൂന്നാം വിവാഹം നേരത്തെ തന്നെ വാർത്തകളിൽ നിറഞ്ഞിരുന്നു. വിവാഹത്തിന് പിന്നാലെ ഭർത്താവ് പീറ്റർ പോളിനെതിരെ മുൻഭാര്യ എലിസബത്ത് ഹെലൻ രംഗത്തെത്തിയതും ചർച്ചകൾക്ക് കാരണമായി. താനുമായി വിവാഹമോചനം നേടാതെയാണ് പീറ്റർ വനിതയെ വിവാഹം കഴിച്ചതെന്ന് ചൂണ്ടിക്കാട്ടിയായിരുന്നു എലിസബത്ത് പൊലീസിൽ പരാതി നൽകിയത്. ഈ വാർത്തയ്ക്ക് പ്രതികരണവുമായി നടി ലക്ഷ്മി രാമകൃഷ്ണനും രംഗത്തെത്തി.\n'അയാൾ നേരത്തെ വിവാഹിതനാണ്, രണ്ട് കുട്ടികളുണ്ട്, വിവാഹമോചനം നേടിയിട്ടില്ല. വിദ്യാഭ്യാസവും പ്രശസ്തിയുമുള്ള ഒരാൾക്ക് എങ്ങനെയാണ് ഇത്തരമൊരു മണ്ടത്തരം ചെയ്യാൻ കഴിയുന്നത്? ഞെട്ടിപ്പോയി, എന്തുകൊണ്ടാണ് ആദ്യഭാര്യ വനിതയുടെയും പീറ്ററിന്റെയും വിവാഹം കഴിയുന്നത് വരെ കാത്തിരുന്നത്, എന്തുകൊണ്ടാണ് നേരത്തെ അവർ വിവാഹം തടയാതിരുന്നത്?', ട്വീറ്റിൽ ലക്ഷ്മി കുറിച്ചു.\nതനിക്കായി തീർത്ത അമ്പലം തുറന്ന് പ്രാർത്ഥിച്ചും ഭർത്താവ് പീറ്റർ പോളിന്റെ പിറന്നാൾ ആഘോഷിച്ചും നടി വനിത വിജയകുമാർ; ട്വിറ്റർ അക്കൗണ്ട് പൂട്ടിയ താരം ഇപ്പോൾ ഇൻസ്റ്റഗ്രാമിൽ സജീവം; നയൻ താരയെ അധിക്ഷേപിച്ചതിന്റെ പേരിൽ സൈബർ ആക്രമണം തുടരുമ്പോഴും പിന്നോട്ടില്ലാതെ വനിത; താരത്തിന്റെ വാക്കുകൾ വൈറൽ\nനടി വനിതാ വിജയകുമാറിന് മൂന്നാം വിവാഹം; ചടങ്ങുകൾ ജൂൺ 27ന് ചെന്നൈയിൽ; തമിഴിലും ബോളിവുഡിലും ഹോളിവുഡിലും ശ്രദ്ധേയനായ വിഷ്വൽ ഇഫക്ട്‌സ് എഡിറ്റർ പീറ്ററിന് ഇത് പ്രണയ സാഫല്യം\nനയൻതാരയെ ചൊറിഞ്ഞു; ആരാധകർ ഇളകി; ട്വിറ്റർ പൂട്ടി ഓടി നടി വനിത വിജയകുമാർ'; സംഭവം നടി സൈബർ ചർച്ചയിൽ നയൻസിനെ വലിച്ചിഴച്ചതിനെ തുടർന്ന്\nനിത്യാനന്ദയുടെ അടുത്ത സഹായി കൊല്ലപ്പെട്ട നിലയിൽ; മൃതദേഹം കാണപ്പട്ടത് കാറിനുള്ളിൽ നഗ്‌നനാക്കപ്പെട്ട് നിലയിൽ; കാറിലുണ്ടായിരുന്ന രണ്ട് ലക്ഷം രൂപയും കാണാതായി; ബേക്കറികളും റിയൽ എസ്റ്റേറ്റ് ബിസിനസുകളുമുള്ള വജ്രവേലുവിന്റെ കൊലപാതകത്തിലും ദൂരൂഹത നിറയുന്നു; ഇന്റർപോൾ തേടുന്ന തേടുന്ന കുറ്റവാളി ആയിട്ടും നിത്യാന്ദ എവിടെയെന്ന് അറിയില്ലെന്ന് കർണാടക സർക്കാർ\nശാക്തീകരണത്തിന്റെ യഥാർത്ഥ അർത്ഥം സ്ത്രീകൾക്ക് മനസിലാകാത്തിടത്തോളം ഒന്നും മാറാൻ പോകുന്നില്ലെന്ന് മറ്റൊരു ട്വീറ്റിൽ ലക്ഷ്മി പറഞ്ഞിരുന്നു. 'അവളുടെ ഈ ബന്ധമെങ്കിലും ശരിയാകുമെന്ന് ഞാൻ പ്രതീക്ഷിക്കുന്നു. നിരവധി വിഷമഘട്ടങ്ങളിലൂടെ അവൾ കടന്നുപോയിട്ടുണ്ട്. എല്ലാവരും അവളുടെ സന്തോഷമാണ് ആഗ്രഹിക്കുന്നത്. പക്ഷെ അവൾ അതിനായി ശ്രമിക്കാത്തതിൽ സങ്കടമുണ്ട്', ലക്ഷ്മി കുറിച്ചു.\nഈ ട്വീറ്റുകൾക്ക് പിന്നാലെ മറുപടിയുമായി വനിത വിജയകുമാറും രംഗത്തെത്തി. 'നിങ്ങളുടെ താൽപര്യത്തിന് നന്ദി, നല്ല വിദ്യാഭ്യാസമുള്ള, നിയമപരമായി അറിവുള്ള ആളാണ് ഞാൻ. ആരുടെയും പിന്തുണയില്ലാതെ എന്റെ കാര്യം നോക്കാൻ എനിക്കറിയാം. എന്റെ തീരുമാനത്തിന് നിങ്ങളുടെ പിന്തുണയോ സമ്മതമോ എനിക്ക് ആവശ്യമില്ല. ഇത് ഒരു പൊതുപ്രശ്നമല്ല, ഇതിൽ നിന്ന് മാറി നിൽക്കൂ. പോയി പണി നോക്കൂ, ഇത് നിങ്ങളുടെ ഷോ അല്ല.'\n'എല്ലാ കഥയിലും രണ്ട് വശങ്ങൾ കാണുമല്ലോ. പ്രത്യേകിച്ച് ദമ്പതിമാരുടെ വിഷയത്തിൽ. പെട്ടെന്ന് ഒരാൾ മറ്റെയാളെക്കുറിച്ച് തീർത്തും മോശമായ കാര്യങ്ങൾ ആരോപിച്ച് രംഗത്തെത്തിയാൽ അതൊരിക്കലും സത്യമാകണമെന്നില്ല. കുട്ടികളുടെ സ്വകാര്യത ഓർത്ത് എല്ലാ കാര്യങ്ങൾക്കും മറുപടി നൽകാൻ മറ്റേ ആൾക്ക സാധിച്ചെന്ന് വരില്ല . നീതി നടക്കട്ടെ. അവരുടെ വ്യക്തിപരമായ കാര്യങ്ങൾ തലയിടാൻ ഞാനില്ല', ട്വീറ്റുകളിലൂടയുള്ള മറുപടിയിൽ വനിത പറയുന്നു.\nപാപ്പരായെന്നും ഭാര്യയുടെ ചെലവിൽ കഴിയുകയാണെന്നുമുള്ള വെളിപ്പെടുത്തലിനെ തുടർന്ന് അനിൽ അംബാനിയുടെ സ്വത്തുക്കൾ കണ്ടുകെട്ടാനൊരുങ്ങി മൂന്ന് ചൈനീസ് ബാങ്കുകൾ; ഇൻഡസ്ട്രിയൽ ആൻഡ് കൊമേഴ്‌സ്യൽ ബാങ്ക് ഓഫ് ചൈന, എക്‌സ്‌പോർട്ട്-ഇംപോർട്ട് ബാങ്ക് ഓഫ് ചൈന, ചൈന ഡെവലപ്‌മെന്റ് ബാങ്ക് എന്നീ ബാങ്കുകൾക്ക് നൽകാനുള്ളത് 5,300 കോടി രൂപ; ജപ്തി ചെയ്യുക ഇന്ത്യക്ക് പുറത്തുള്ള സ്വത്തു വകകൾ\nശബരിമലയിൽ ഉണ്ടായത് വഴി തെറ്റിയുള്ള കടന്നു കയറ്റമല്ല, വൻ സുരക്ഷാ വീഴ്‌ച്ച തന്നെ; അതീവ സുരക്ഷാമേഖലയായ മരക്കൂട്ടം വരെ യുവാക്കൾ ബൈക്കിൽ വന്നത് അതീവ ഗൗരവതരമുള്ള കാര്യം; വനംവകുപ്പും ദേവസ്വം ബോർഡും അനാസ്ഥയെന്ന് പൊലീസും; ഓഫ് സീസണിൽ ആർക്കും കടന്നു കയറാവുന്ന ഇടമായി സന്നിധാനം മാറിയോ?\nഐപിഎസ് ഓഫീസറാക്കാം എന്ന് പറഞ്ഞ് യുവാവിൽ നിന്നും വാങ്ങിയത് 3.5 കോടി രൂപ; കേന്ദ്ര പ്രതിരോധ മന്ത്രാലയത്തിന്റെ വ്യാജ നിയമന ഉത്തരവും കൈമാറി; ഒടുവിൽ നടിയും ഭർത്താവും അറസ്റ്റിലായത് യുവാവ് പരാതി നൽകിയതോടെ\nകോട്ടയത്ത് സൗജന്യ ഭക്ഷണ വിതരണം തുടങ്ങിയത് അരപ്പതിറ്റാണ്ട് മുൻപ്; ദിനംപ്രതി ഭക്ഷണം നൽകുന്നത് 5500 പേർക്ക്; താൻ മരിച്ചാൽ പോലും അശരണർക്കുള്ള ഭക്ഷണം മുടക്കരുതെന്ന തോമസ് ചേട്ടന്റെ ആഗ്രഹത്തിനു തടസ്സമായത് കോവിഡ് ബാധ; ട്രസ്റ്റിന്റെ ചരിത്രത്തിലാദ്യമായി ഭക്ഷണപ്പൊതികൾക്ക് മുടക്കം വന്നു; അന്തേവാസികളിൽ 80 ലേറെ പേർക്കും സാരഥി തോമസ് ചേട്ടനും കോവിഡ്; നവജീവൻ ട്രസ്റ്റ് പ്രാഥമിക ചികിൽസാ കേന്ദ്രമായി പ്രഖ്യാപിച്ച് കലക്ടർ; അടുത്ത മാസം ഭക്ഷണവിതരണം ആരംഭിക്കുമെന്ന പ്രതീക്ഷയിൽ പി യു തോമസ്\nകോവിഡ് ഭേദമായി വീട്ടിലെത്തിച്ച 55കാരന്റെ ശരീരം പുഴുവരിച്ച നിലയിൽ; തിരുവനന്തപുരം മെഡിക്കൽ കോളജ് ആശുപത്രിയിലെ ഗുരുതര വീഴ്‌ച്ച ചൂണ്ടിക്കാട്ടി ആരോഗ്യമന്ത്രിക്ക് പരാതി നൽകി കുടുംബം; തെന്നി വീണ് പരിക്കേറ്റ് ചികിത്സ തേടി എത്തിയ അനിൽകുമാറിന് കോവിഡ് പിടിപെട്ടതും മെഡിക്കൽ കോളജിൽ നിന്നും; മെഡിക്കൽ കോളജിൽ മതിയായ ജീവനക്കാരില്ലെന്നും ആരോപണം\nവെന്റിലേറ്റർ സഹായം കിട്ടാതെ കോവിഡ് രോഗി മരിച്ചതിന് പിന്നാലെ ആരോഗ്യവകുപ്പിന്റെ അനാസ്ഥമൂലം കഴിഞ്ഞ ദിവസങ്ങളിലായി മലപ്പുറത്ത് മാത്രം പൊലിഞ്ഞത് മൂന്ന് ജീവനുകൾ; ആത്മഹത്യചെയ്ത യുവാവിന്റെ മൃതദേഹത്തോടും അനാദരവ് കാട്ടി\nരാഷ്ട്രപതി രാംനാഥ് കോവിന്ദ് കാർഷിക ബില്ലിൽ ഒപ്പുവെച്ചതിന് പിന്നാലെ രാജ്യത്ത് കർഷക പ്രതിഷേധം ഇരമ്പുന്നു; ഇന്ത്യാഗേറ്റിന് സമീപമുള്ള അതീവ സുരക്ഷാ മേഖലയിൽ ട്രാക്ടർ കത്തിച്ചു കർഷക പ്രതിഷേധം; പ്രതിഷേധത്തിന് നേതൃത്വം നൽകി യൂത്ത് കോൺഗ്രസ്; കാർഷിക നിയമത്തിനെതിരെ പ്രതിഷേധം നയിക്കാൻ രാഹുൽ ഗാന്ധിയും ഇറങ്ങുന്നു\nകാമുകൻ പിന്മാറിയതിനെ തുടർന്ന് യുവതി ജീവനൊടുക്കിയ കേസിൽ ആരോപണ വിധേയയായ സീരിയൽ നടി ലക്ഷ്മി പ്രമോദിന് മുൻകൂർ ജാമ്യം; ഒക്ടോബർ ആറ് വരെ ലക്ഷമി പ്രമോദിനെ അറസ്റ്റ് ചെയ്യരുതെന്ന് കോടതി ഉത്തരവ്\nവൈത്തിരിയിലെ മാവോയിസ്റ്റ് ജലീലിനെ കൊലപ്പെടുത്തിയത് വ്യാജ എൻകൗണ്ടറിലോ? ജലീൽ വെടിയുതിർത്തിട്ടില്ലെന്ന് ഫോറൻസിക് റിപ്പോർട്ട്; ജലീലിന്റെ വലതുകയ്യിൽ വെടിമരുന്നിന്റെ അംശം ഇല്ല; സ്ഥലത്തുനിന്ന് കണ്ടെത്തിയ വെടിയുണ്ടകൾ പൊലീസിന്റെ തോക്കിൽ നിന്നുള്ളത്; ജലീൽ വെടിയുതിർത്തപ്പോഴാണ് തിരികെ വെടിവെച്ചതെന്ന പൊലീസ് ഭാഷ്യം അടിമുടി പൊളിയുന്നു\nസർക്കാർ ആശുപത്രികളുടെ പ്രവർത്തനം അവതാളത്തിൽ; ആരോഗ്യവകുപ്പ് പൂർണ്ണപരാജയം; ഗർഭിണിയായ യുവതിക്ക് ചികിത്സ നിഷേധിച്ച് ഇരട്ടക്കുട്ടികൾ മരിച്ച സംഭവം വൻ വീഴ്ച; തിരുവനന്തപുരം മെഡിക്കൽ കോളേജിൽ രോഗിയെ പുഴുവരിച്ചതിലും ഉത്തരവാദി ആരോഗ്യവകുപ്പെന്ന് കെ സുരേന്ദ്രൻ\nതിരുവല്ലയിലെ കള്ളനോട്ട് കേസ്: നോട്ട് ഇരട്ടിപ്പിന് ചെന്നയാൾ ചിറ്റയം ഗോപകുമാർ എംഎൽഎയുടെ അടുത്തയാളോ? ആരോപണം ഉന്നയിച്ചു എസ്ഡിപിഐ സമരം തുടങ്ങി; എംഎൽഎ ഓഫീസ് മാർച്ച് പൊലീസ് തടഞ്ഞു; നാളെ തിരുവല്ല പൊലീസ് സ്റ്റേഷൻ മാർച്ച്; ഇന്റലിജിന്റ്‌സ് ബ്യൂറോയും എൻഫോഴ്‌സ്‌മെന്റും അന്വേഷണം തുടങ്ങി; തനിക്കെതിരേ വ്യാജപ്രചാരണമെന്നും പരാതി നൽകുമെന്നും എംഎൽഎയും\nലൈഫ് മിഷൻ ഫയലുകൾ തിടുക്കത്തിൽ വിജിലൻസ് സ്വന്തമാക്കി; വിജിലൻസിന്റെ ഈ നീക്കം സംശയാസ്പദം; അഴിമതിയിൽ പങ്കില്ലെങ്കിൽ സർക്കാർ എന്തിന് സിബിഐയെ എതിർക്കുന്നുവെന്ന് രമേശ് ചെന്നിത്തല; കോവിഡ് രൂക്ഷമായ പശ്ചാത്തലത്തിൽ യുഡിഎഫ് പ്രത്യക്ഷസമരങ്ങൾ നിർത്തുന്നതായി പ്രതിപക്ഷ നേതാവ്


മദ്യത്തിനൊപ്പം എനര്‍ജി ഡ്രിങ്ക് വിളമ്പുന്നത് നിരോധിക്കണമെന്ന് ടൊറന്റോ പബ്ലിക് ഹെല്‍ത്ത് - India News 24\nമദ്യത്തിനൊപ്പം എനര്‍ജി ഡ്രിങ്ക് വിളമ്പുന്നത് നിരോധിക്കണമെന്ന് ടൊറന്റോ പബ്ലിക് ഹെല്‍ത്ത്\nടൊറന്റോ: മദ്യത്തില് എനര്‍ജി ഡ്രിങ്ക് ചേര്‍ത്ത് വിളമ്പുന്നത് നിരോധിക്കണമെന്ന് ടൊറന്റോ പബ്ലിക് ഹെല്‍ത്ത്. മദ്യത്തിനൊപ്പം എനര്‍ജി ഡ്രിങ്ക് ഉപയോഗിക്കുന്നത് അപകടകരമാണെന്ന് വിവിധ പഠനങ്ങളില് കണ്ടെത്തിയതിനെത്തുടര്‍ന്നാണ് ഇത്. തിങ്കളാഴ്ച ചേരുന്ന ബോര്‍ഡ് യോഗത്തില് റിപ്പോര്‍ട്ട് പരിഗണനയ്ക്ക് സമര്‍പ്പിക്കും.\nബാറുകള്‍ക്ക് പുറമേ വന്‍തോതില് മദ്യം വിളമ്പുന്ന റിബ് ഫെസ്റ്റ്, വിവാഹസല്‍ക്കാരങ്ങള് തുടങ്ങിയവയിലും നിരോധനം ബാധകമാക്കണമെന്ന് ടൊറന്റോ പബ്ലിക് ഹെല്‍ത്ത് നിര്‍ദേശിക്കുന്നു. മദ്യത്തിനൊപ്പം റെഡ്ബുള്, മോണ്‍സ്റ്റെര്, റോക്ക്സ്റ്റാര് തുടങ്ങിയ എനര്‍ജി ഡ്രിങ്കുകള് ഉപയോഗിക്കുന്നവരുടെ എണ്ണം വളരെ വലുതാണ്.\nകഫീന് കൂടിയ അളവില് ഉള്ള എനര്‍ജി ഡ്രിങ്കുകള് മദ്യത്തിനൊപ്പം ചേര്‍ക്കുന്നത് അപകടമാണെന്ന് അടുത്തിടെ നടത്തിയ പഠനങ്ങള് കണ്ടെത്തിയിരുന്നു. തങ്ങള് എത്രമാത്രം ലഹരിയിലാണ് എന്ന് മദ്യം കഴിക്കുന്നയാള്‍ക്ക് മനസിലാകില്ല എന്നതാണ് ഇത്തരത്തില് മദ്യപിക്കുന്നതിന്റെ ഒരു ദോഷം. ഇത് അപകടങ്ങള്‍ക്ക് വഴിവെക്കും. ശാരീരികവും മാനസികവുമായ പ്രശ്നങ്ങള് ഉള്‍പ്പെടെ മറ്റ് പ്രശ്നങ്ങളും ഇത് സൃഷ്ടിക്കുമെന്ന് ചില പഠനങ്ങള് പറയുന്നു.\nഎന്നാല് പഠനങ്ങള് സമ്പൂര്‍ണമല്ലെന്നാണ് കനേഡിയന് ബിവറേജസ് അസോസിയേഷന്റെ പ്രതികരണം. മദ്യത്തില് എനര്‍ജി ഡ്രിങ്ക് കലര്‍ത്തുന്നതിനെ ഞങ്ങള് പ്രോത്സാഹിപ്പിക്കുന്നില്ല. എന്നാല് കഫീന് അടങ്ങുന്ന കോള പാനീയങ്ങള്‍ക്ക് ഇല്ലാത്ത നിരോധനം\nഎന്തുകൊണ്ട് എനര്‍ജി ഡ്രിങ്കിനു ഏര്‍പ്പെടുത്തുന്നു എന്ന ചോദ്യം ബാക്കിയാണ് – അസോസിയേഷന് വക്താവ് സ്റ്റെഫാനി ബാക്സ്റ്റര് പറഞ്ഞു.


മോദി സിംഹം, എം എം മണി പട്ടിയും! - Oneindia Malayalam\nPublished : April 10, 2017, 12:06\nമോദി സിംഹം, എം എം മണി പട്ടിയും!\nപ്രധാനമന്ത്രി നരേന്ദ്ര മോദിയെ സിംഹത്തോടും കേരളത്തിലെ വൈദ്യുതി മന്ത്രി എംഎം മണിയെ നായയോടും ഉപമിച്ച് ബിജെപി നേതാവ് സുബ്രഹ്മണ്യന് സ്വാമി രംഗത്ത്. ബിജെപി നേതാവും എംഎല്‍എയുമായ ഒ രാജഗോപാലിന്റെ ജീവിതത്തെക്കുറിച്ചുള്ള കേരളത്തിന്റെ രാജര്‍ഷിയെന്ന പുസ്തകത്തിന്റെ രണ്ടാം പതിപ്പ് പ്രകാശനം ചെയ്യാന് എത്തിയതായിരുന്നു അദ്ദേഹം. ഇതിനിടെയാണ് മോദിയെ പരിഹസിച്ച് മണി നടത്തിയ പ്രസ്താവനയെക്കുറിച്ച് സുബ്രഹ്മണ്യന് സ്വാമി പ്രതികരിച്ചത്. സിംഹം രാജകീയമായി കടന്നുപോവുമ്പോള് ശ്വാനന്‍മാര് കുരയ്ക്കുമെന്നും അതു കാര്യമാക്കേണ്ടെന്നുമായിരുന്നു അദ്ദേഹം പറഞ്ഞത്.\nbjp narendra modi subramanian swamy


എതിരന് കതിരവന്: എത്സമ്മ തീർക്കുന്ന സങ്കടങ്ങൾ\nഎത്സമ്മ തീർക്കുന്ന സങ്കടങ്ങൾ\nഎത്സമ്മ എന്ന ആൺ കുട്ടി എന്ന സിനിമ പൂർത്തീകരിയ്ക്കുന്ന മലയാളിമോഹങ്ങൾ\nസ്വപ്നങ്ങളുടെ സാക്ഷത്കാരവഴികളിലൊന്നാണ് മിത് നിർമ്മിക്കപ്പെടൽ. മോഹങ്ങളുടെ സഫലീകരണം തേടുന്ന മനസ്സ് കളിയ്ക്കുന്ന കളികൾ നിർബ്ബാധം കനിഞ്ഞുനൽകുന്ന സാകല്യങ്ങൾ. മിത്തുകളുടെ ബാഹുല്യം ഭാരതം പോലെ മറ്റൊരിടത്തും കാണില്ല. സാഹിത്യ-കലാദികളെ ഇത്രയും സ്വാധീനിച്ചിട്ടുള്ളതും ഭാരതത്തിൽ തന്നെ. അതുകൊണ്ട് തന്നെ നമ്മുടെ സിനിമകളും മിത് അധിഷ്ടിതമാണ്. മിത് പോലെ ‘സാമുദായിക സ്വപ്നം’ ആണ് സിനിമകൾ എന്നിരിക്കെ സ്വപ്നം കാണാൻ ധാരാളം ആവശ്യങ്ങൾ ഉള്ളവർ എന്ന നിലയ്ക്ക് സിനിമകളെ അഭീഷ്ടപൂർത്തീകരണത്തിനും വാസനാത്മകനിറവേറലിനും ഉപയോഗിച്ച മറ്റൊരു ജനത ഉണ്ടോ എന്നു സംശയമാണ്. സിനിമാതാരങ്ങളുടെ ചിത്രത്തിന്മേൽ പൂജിച്ച് പാലഭിഷേകം നടത്തുകയും സിനിമാ റിലീസ് ദിവസ്ം മൃഗബലി നടത്തുകയും ചെയ്യുന്നവരാണു നമ്മൾ. സിനിമയുടെ സാമ്പത്തികവിജയത്തിനു അമ്പലത്തിൽ തുലാഭാരം കഴിയ്ക്കുന്ന താരത്തിനെ ദൈവത്തേക്കാളും ആരാധിയ്ക്കുന്നവർ . സിനിമയും ഫാനറ്റ്സിയും സ്വപ്നവും അബോധമനസ്സിന്റെ കളിസ്ഥലങ്ങളിലാണ് പരിതൃപ്തി നേടുന്നത്, അറിഞ്ഞറിയാതെയുള്ള മോഹങ്ങൾ ഫാന്റസിയിലൂടെ ഉള്ളിലേക്ക് പ്രക്ഷേപണം ചെയ്യപ്പെട്ട് പുറത്തേയ്ക്ക് ധാരാപ്രവാഹമൊഴുക്കുമ്പോൾ പൂർത്തീകരിക്കപ്പെടുന്ന ഭാവനാവിലാസങ്ങളാണ് പലേ കഥാവിഷ്ക്കാരങ്ങളും. സിനിമയും അങ്ങനെ മിത്തിന്റെ /സ്വപ്നത്തിന്റെ സാക്ഷാത്കാരമാകപ്പെടുകയാണ്. സ്വന്തം ഫാന്റസി വെള്ളിത്തിരയിലെ നിഴൽ രൂപങ്ങളുമായി കെട്ടുപിണഞ്ഞ് മോഹസാന്ദ്രമാവുകയാണ്. സമയബന്ധിതമല്ലാത്ത, ശാശ്വതമായ ആദിരൂപങ്ങൾ, സമഗ്രമായ് പ്രതിരൂപങ്ങൾ, മൌലികപ്രതിബിംബങ്ങൾ ഇവയൊക്കെയും വ്യക്തിവളർച്ചയുടെയും അസ്തിത്വപരമായ അർത്ഥകൽ‌പ്പനകളുടെയും പ്രാതിനിദ്ധ്യോപകരണങ്ങളാണ്. മിത് എന്ന പോലെ സിനിമയും ഇവയുടെ ഒക്കെ വ്യാഖ്യാന വിതരണോപാധിയാണ്. ഇതുകൊണ്ടാണ് സമകാലീനസമൂഹത്തിൽ ഇവയുട ആവിഷ്കരണത്തിനും ആത്മപ്രകാശനത്തിനും ഉള്ള മാദ്ധ്യമമാർഗ്ഗമായി ആയി സിനിമാ രൂപാന്തരപ്പെട്ടത്. ആധുനിക മിത്തുകളുടെ മാദ്ധ്യമം തന്നെ സിനിമ. പൌരാണികബിംബങ്ങൾ വിശാല ദരശനങ്ങ്ല്ങ്ങളിലേക്ക് പുനർജ്ജനിച്ചത് അതിശക്തവും മാനസികവ്യവഹാരപരമായി അതിവ്യാപകവുമായ കഥാകഥനമാദ്ധ്യമത്തിലൂടെയാണ്-- ചലച്ചിത്രം എന്ന പ്രതിഭാസം.\nസമൂഹത്തിന്റെ അധമതയാണു പലപ്പൊഴും പൊരുതേണ്ട വിഷയം നമുക്ക്. ഈ വില്ലൻ വേഷത്തോടു പൊരുതാൻ അമ്പും വില്ലുമേന്തിയ ദൈവസ്വരൂപമോ വാളെന്തിയ രാജാവോ വിധ്വംസനശരീരഭാഷയിൽ മടക്കിയുയർത്തിയ കയ്യുമായി അശ്ലീലോച്ചരണങ്ങളോടെ സുരേഷ് ഗോപിയോ വരും. സമൂഹമാറ്റത്തിനനുസരിച്ച് പുനർനിർമ്മിക്കപ്പെടുകയും ആഖ്യാനങ്ങൾ മാറ്റിമറിയ്ക്കുകയും ചെയ്യുകയാണിവിടെ. കാടത്തവും സംസ്കാരവും തമ്മിലുള്ള കടിപിടിയുടെ ആഖ്യാനങ്ങൾ എന്ന് ലളിതമായി ഇതിനെ നിർവ്വചിക്കാം. സിനിമയിൽ ദ്വന്ദങ്ങളായി കാണപ്പെടുന്ന ഈ നേർപോരാളികൾ ചരിത്രപരമായോ സമൂഹപരമായോ നേരും സത്യവുമായി ബന്ധപ്പെടുന്നതിനേക്കാൾ മൂല്യങ്ങളിൽ വിദൂരതപുലർത്തുന്ന ദ്വന്ദങ്ങളായാണ് പ്രതിഷ്ഠിക്കാറ്. കഥാപാത്രങ്ങൾ “ടൈപ്പു” ചെയ്യപ്പെടുന്നതും ചില സമുദായങ്ങൾ പ്രതിനിധീകരിക്കുന്നത് അവാസ്തവികമായ ചിന്താപദ്ധതിയിൽ പെട്ടുപോയവരായിട്ടുമൊക്കെ പരിണിതഫലങ്ങൾ. ഉദാഹരണത്തിനു മലയാള സിനിമയിലെ നമ്പൂതിർമാർ മിക്കവാറും വിഡ്ഢികൾ ആയിരിക്കണമെന്ന് നിർബ്ബന്ധം ഉള്ളപോലെയാണ്. ഇന്ന് മുസ്ലീമുകളെ തീവ്രവാദി/അതീവ്രവാദി എന്ന് ഏതെങ്കിലും ഗ്രൂപ്പിൽ പെടുത്തണമെന്നുള്ളതും സിനിമയിൽ വന്നു കൂടിയ മിത്ത് നിയമമാണ്. അധികാംശവും വിസ്തൃതവുമായി ഉൽ‌പ്പാദിപ്പിക്കപ്പെട്ട ഭ്രമക്കാഴ്ചകൾ കൊണ്ടാണ് കൽചർ ഇൻഡസ്റ്റ്രി കൌശലപ്രയോഗങ്ങളോടെ മിഥ്യാവബൊധം സൃഷ്ടിച്ചെടുക്കുന്നത്.\nഅപചയപ്പെട്ട മലയാളസമൂഹത്തിലേക്ക് ഒരു രക്ഷകൻ പ്രതിരൂപം അവതരിക്കുമെന്ന സ്വപന്ം സിനിമകളിൽ നിരന്തരമായി പ്രമേയപ്പെടുത്തിയിട്ടുണ്ട്. മിക്കവാറും വ്യവസ്ഥാപനത്തോട് പൊരുതുന്നവനായിട്ടാണ് സാമുദായികസ്വപ്നനായകൻ എഴുന്നെള്ളാറ്. പോലീസ്/ഐ പി എസ് ഓഫീസർ, ഐ എ എസ് കാരൻ, ഡോക്റ്റർ, എഞ്ജിനീയർമാർ ഒക്കെ ഈ പരേഡിന്റെ ഭാഗമായിവന്നുപോയിക്കഴിഞ്ഞു. പ്രതിദ്വന്ദ്യിയുടെമേൽ വിജയം കൈവരിക്കുക, അല്ലെങ്കിൽ ധീരമായി പോരാടി മരണത്തിലൂടെ ത്യാഗം എന്ന നിത്യവിജയം കൈവരിക്കുക, തോറ്റു മടങ്ങുകയാണെങ്കിലും ഇനിയും പ്രത്യാശയുണ്ണ്ടെന്ന് ധ്വനിപ്പിക്കുക ഇവയൊക്കെ സങ്കലിച്ചതാണ് ഈ രാമ രാവണ പോർക്കളചരിതങ്ങൾ. ഉദ്ഘോഷണമാകട്ടെ അകലെയെങ്ങാനോ പ്രഭാതമുണ്ട് എന്ന തരത്തിലാണ്. അല്ലെങ്കിൽ നന്ദി വീണ്ടും വരിക എന്ന പ്രതീക്ഷാ നിർഭമായ ക്ഷണിയ്ക്കൽ. ഇംഗ്ലീഷ് സിനിമകളിൽ എഴുപതുകളോടെ പൊളിറ്റിക്കൽ മോഡേണിസം മാറിപ്പോയെങ്കിലും മലയാളം സിനിമകൾ ഈ സ്വപ്നങ്ങളെ താലൊലിക്കാതെ വയ്യ എന്ന നിലപാട് പ്രേക്ഷകർക്കിട്ടുകൊടുത്തുകൊണ്ടേ ഇരുന്നു. എത്സമ്മ എന്ന ആൺകുട്ടി എന്ന സിനിമ ഇതേ മിത്തിന്റെ പിന്തുടർച്ചയാണ്. മലയാളി ആകുലതകൾക്ക് അറുതിയുമായി വരുന്ന അതിശക്തിസ്വരൂപിണിയായ കൊച്ചുപെൺകുട്ടിയാണ് എത്സമ്മ.\nവ്യവസ്ഥാപനത്തിനെതിരായി പൊരുതി ജയിച്ചതൊ തോറ്റതോ ആയ നിരവധി കഥാപാത്രസങ്കലനങ്ങൾ എത്സമ്മ എന്ന കഥാപാത്രനിർമ്മിതിയ്ല് അടുക്കിക്കെട്ടിയിട്ടുണ്ട്. മലയാളസിനിമയിൽ കണ്ടിട്ടുള്ള ദ്വന്ദങ്ങളെ പ്രതീകാത്മകമായും നേരായിട്ടും അവതരിപ്പിച്ചാണ് ഇതു സാധിച്ചെടുത്തിരിക്കുന്നത്. അനീതിയോടു പട വെട്ടുന്ന ജേർണലിസ്റ്റ്, രാഷ്ട്രീയത്തിലെ കാപട്യങ്ങൾ തുറന്നു കാട്ടി അതിനെ നേരിടുന്ന അതികായമൂർത്തി, അബ്കാരികളോടൂം വ്യാജമദ്യലോബികളോടും പടവെട്ടുന്നയാൾ, ഇളയവർക്കു വേണ്ടി ത്യാഗം സഹിച്ചും അവരെ അനുശാസനശിക്ഷാവിധികളിലൂടെ നേർവഴിക്കു നടത്തുന്ന ചെയ്യുന്ന ചേട്ടൻ/ചേച്ചി സ്വരൂപം, പ്രകൃതിനശീകരണത്തീതിരെ പൊരുതുന്ന എകോഫെമിനിസ്റ്റ്, അതിഭക്തിയിലേക്ക് ഒളിച്ചോട്ടം നടത്തുന്നവരെ കർമ്മനിരതരാക്കുന്ന സോഷ്യോളജിസ്റ്റ് അങ്ങനെ നായക/നായിക സ്ഥാനത്ത് പണ്ടേ കണ്ടിട്ടുള്ള വേഷങ്ങളെല്ലം എടുത്തണിയുകയാണ് എത്സമ്മ. ഇതിലെല്ലാം അവൾ വിജയം കൈവരിക്കുന്നുമുണ്ട്,. എത്സമ്മയിലെ ഈ അധീശശക്തികൾ പലപ്പോഴും പരസ്പരപൂരിതങ്ങളുമാവുന്നുമുണ്ട്. കേരളസമൂഹത്തിലെ ജഡിലതകൾ പ്രോടൊടൈപ് ആയി അവതരിക്കപ്പെടുകയും സമകാലിക രാഷ്ട്രീയ സാമൂഹ്യ സമസ്യകൾ പുറത്തെടുത്ത് അതിലൊക്കെ എത്സമ്മയെ നിർണ്ണായകവിധികർത്താവോ പരിഷ്ക്കർത്താവോ സംശോധകയോ ആയി പ്രതിഷ്ഠിച്ചുകൊണ്ടും ആണ് മലയാളിയിലെ മിത് മോഹസാക്ഷാൽക്കാരമായിത്തീരുന്നത്.\nമരിച്ചുപോയ , മദ്യപാനിയായിരുന്ന പൂക്കുല വർക്കിയുടെ മകളാണ് എത്സമ്മ. ഗ്രാമവികസനം എന്ന സ്വപ്നത്തിന്റെ പ്രതീകാത്മവിളംബരം ആണ് അയാൾ ആ ഗ്രാമത്തിനു നൽകിയ പേര്-- ബാലൻ പിള്ള സിറ്റി. സ്മാർട് സിറ്റി പോലെ വികസനത്തിന്റെ സൂചകം. ഒരു ഡയലോഗിലൂടെ ഈ സാമ്യം പ്രതിഷ്ഠിയ്ക്കുന്നുമുണ്ട്. ഇല്ലാതെ പോയ അച്ഛൻസ്വരൂപത്തിലാണ് അയാളുടെ കൈലിയും ഷർടും അണിഞ്ഞ് എത്സമ്മ പ്രവേശിച്ച് പ്രത്യക്ഷപ്പെടുന്നത്. പത്രത്തിൽ ചെറിയ വാർത്തകൾ കൊടുക്കുന്നതിനാൽ ചെറിയ ഒരു ജേണലിസ്റ്റ് ആണെന്നു പറയാം. പക്ഷെ ഇതാണ് എത്സമ്മയ്ക്കു ഏറ്റവും ശക്തി നൽകുന്ന ഘടകം. പൊലീസ് എസ് ഐ സുനന്ദനനു വരെ എത്സമ്മയെ കരുതൽ ഉള്ളത് അവൾ അയാളുടെ സ്ഥലം മാറ്റക്കാര്യത്തിൽ ഇടപെട്ടേയ്ക്കും എന്നതിനാലാണ്. പഞ്ചായത്ത് മെമ്പർ സുഗുണനു മാത്രമല്ല നാട്ടിലെ പലർക്കും ഈയൊരു കാര്യത്തിൽ അവളെ പേടിയാണ്. ബാലൻപിള്ള സിറ്റി എൽസമ്മയ്ക്ക് പുനർ നവീകരിക്കാനുള്ള കേരളം തന്നെയാണ്. പഞ്ചായത്ത് മെമ്പറായ രമണന്റെ അധികാരക്കളികൾ പ്രത്യേകിച്ചും “ഒപ്പിനു കുപ്പി” എന്ന നിയമവും തെരഞ്ഞെടുപ്പ് അടുക്കുമ്പോഴുള്ള കള്ളക്കളികളും സമർത്ഥമായാണ് അവൾ നേരിടുന്നത്. തൂപ്പുകാരിയ്ക്ക് ഇടതുപക്ഷാനുഭാവിയായ രമണൻ എഴുതിയ പ്രേമലേഖനമാണ് അയാൾക്കെതിരെ പ്രയോഗിക്കാൻ എത്സമ്മ തെരഞ്ഞെടുക്കുന്ന ആയുധം. തൂപ്പുകാരി മുസ്ലീമാണു കഥയിൽ. തെരഞ്ഞെടുപ്പിൽ മുസ്ലീം സംഘടനകളോട് ചേർന്നും പിരിഞ്ഞും രാഷ്ട്രീയസംഘടനകൾ കളിയ്ക്കുന്ന കളിയ്ക്ക് സമാന്തരം വരച്ചെടുക്കാനായിരിക്കണം ഈ കഥാപാത്രത്തെ മുസ്ലീം ആക്കിയത്. കരിപ്പള്ളി സുഗുണന്റെ മദ്യലോബിയിൽ ആഘാതങ്ങൾ ഏൽ‌പ്പിക്കാനും പിന്നീട് അയാളുടെ വ്യജവാറ്റുകേന്ദ്രം റെയ്ഡ് ചെയ്യാൻ പോലീസിനെ സഹായിക്കാനും രമണനെ അവൾ വശംവദനാക്കുന്നുണ്ട്.. സുഗുണൻ മണ്ണിടിച്ച് നശിപ്പിക്കാനൊരുമ്പെടുന്ന മലയോരത്തെ രക്ഷിക്കാനായി വിപ്ലവജാഥയും മീറ്റിങ്ങും സംഘടിപ്പി ച്ച് നാട്ടുകാരുടെ പിന്തുണ ഉണ്ടാക്കിയെടുക്കുകയും രമണനെ സമർത്ഥമായി ഇതിനു ഉപയോഗിക്കാനും പ്രാപ്തയാണീ കൊച്ചു പെണ്ണ്.\nഗ്രാമത്തിന്റെ ധാർമ്മികബോധം കാത്തുസൂക്ഷിയ്ക്കാനും അതിൽ വേണ്ട പരിവർത്തനം വരുത്താനും എത്സമ്മ തന്നെ വേണം. സാധാരണ ഇത്തരം മലയോര-ക്രൈസ്തവ സിനിമകളിൽ കാണാറുള്ള, മതധാർമ്മികബോധം വിളമ്പിയെത്തുന്ന ക്രിസ്തീയപുരോഹിതൻ ഈ സിനിമയിൽ ഒഴിവാക്കപ്പെട്ടിരിക്കയാണ്-എത്സമ്മ ആ നിയോഗം ഏറ്റെടുത്തിരിക്കുന്നതിനാൽ. അയൽ വാസിയായ കുന്നേൽ പാപ്പന്റെ വീട്ടിലെ ഇല്ലാത്ത അമ്മച്ചി വേഷം ചമഞ്ഞ് അവിടെ വച്ചു വിളമ്പുക എത്സമ്മയുടെ പതിവു ചര്യകളിലൊന്ന്. ഇളയ സഹോദരികളെ റ്റി വി സീരിയലുകൾ കാണിക്കാതെ നിലയ്ക്കു നിർത്തി പഠിത്തതിൽ ശ്രദ്ധ കേന്ദ്രീകരിക്കാൻ ചട്ടം കെട്ടുന്നവളാണവൾ. ആൺനോട്ടങ്ങളിൽ നിന്ന് അവരെ രക്ഷപെടുത്തി നിറുത്തുകയും പ്രേമബന്ധങ്ങളിൽ കുടുങ്ങിപ്പോവാതിരിക്കാൻ മാതൃക എന്ന നിലയിൽ സ്വന്തം പ്രണയം വിഗൂഢമായി സൂക്ഷിയ്ക്കുകയുമാണവൾ. ഉറക്കത്തിൽ അറിയാതെ വന്നുപോകുന്ന പ്രണയചേഷ്ടകൾ ഈ കുട്ടികളെ ഒരു പാഠം പഠിപ്പിക്കാനുള്ള തന്ത്രം പോലുമായി മാറുന്നു. പത്താം ക്ലാസ് റാങ്കോടെ പാസായെങ്കിലും അക്കാര്യം മറച്ചു വച്ച് വീടു നോക്കിനടത്താൻ മാത്രം ജീവിതം ഉഴിഞ്ഞുവച്ച ത്യാഗിനിയാണവൾ. റാങ്കു കിട്ടിയാൽ ലഭിയ്ക്കാമായിരുന്ന സ്വർണ്ണക്കാപ്പ് വേണ്ടെന്നു വച്ച് സ്വർണ്ണത്തിൽ തീരെ താൽ‌പ്പര്യമില്ല എന്നു തെളിയിച്ചവൾ. അമിതഭക്തിയിൽ മുഴുകി സ്വധർമ്മം മറക്കുന്ന അമ്മച്ചി രാവിലെ തന്നെ പള്ളിയിലേക്ക് പോകുന്നതു തടയിട്ട് അവരെ കർമ്മനിരതയാക്കാൻ ശ്രമിക്കുന്നുണ്ട് എത്സമ്മ. നഗരവാസികളായ ചെറുപ്പക്കാരുടെ തോന്നിയവാസത്തിന്റെ സടപറിച്ചെടുക്ക‍ാനും ഗ്രാമീണർ എളുപ്പം ചൂഷണം ചെയ്യപ്പെടാനുള്ളവരാണെന്നുമുള്ള ധാരണയുടെ പല്ല് കൊഴിയ്ക്കാനും എത്സമ്മ തന്നെ വേണം . കുന്നേൽ പാപ്പന്റെ തെമ്മാടിയായ പേരക്കുട്ടി എബിയെ മിടുക്കനാക്കി മാറ്റിയെടുക്കാൻ കുറെ തന്ത്രങ്ങൾ മെനഞ്ഞിട്ടുണ്ട് എത്സമ്മ. അവന്റെ അനുജത്തിയുടെ അപഥസഞ്ചാരം അന്വേഷണപ്പോലീസ് മുറയിൽ രാത്രിയിൽ ടോർചുമായി ഇറങ്ങിയാണ് അറുതിയിലെത്തിയ്ക്കുന്നത്. സ്ത്രീശരീരവും അവരുടെ കാമനകളും ചൂഷണത്തിനു ഇരയായിപ്പോവാതിരിക്കാനുള്ള മുൻ കരുതലുകളാണ് എത്സമ്മ പ്രായോഗികമാക്കുന്നത്. ഇതിനു ആപെൺകുട്ട്യ്ക്ക് ആത്മഹത്യാശ്രമം ശിക്ഷയായി വിധിയ്ക്കുന്നതിനു മുൻപു തന്നെ നഗരവാസി ആൺകുട്ടികളുടെ വിവാഹവാഗ്ദാനങ്ങൾ വെറും തട്ടിപ്പാണെന്നു തിരിച്ചറിയുന്ന അതിബുദ്ധിക്കാരിയുമാണ് എത്സമ്മ. മാത്രമല്ല ഒളിച്ചു വയ്ക്കപ്പെട്ട അവളൂടെ പ്രേമം ഒരു ഹിന്ദുവിനോടാണ്. അയാളെ വിവാഹം കഴിയ്ക്കാൻ പോവുകയാണെന്ന് അവസാനപ്രഖ്യാപനവുമുണ്ട്. മതമൈത്രിയുടെ മകുടോദാഹരണമായി ഈ സാർവ്വലൌകിക സാഹോദര്യത്തിന്റെ സന്ദേശം പൊടിതൂളുകയുമാണ് അവൾ. വിവാഹം കമ്പോളവ്യവസ്ഥയിൽ ചിട്ടപ്പെടുത്തുന്ന സിംബോളിക് പ്രതിരൂപമായ ബ്രോക്കറോടു തന്നെയാണ് ഈ വെളിപ്പെടുത്തൽ. സ്വർണ്ണത്തിൽ താൽ‌പ്പര്യമില്ലാത്തവൾ സ്ത്രീധനസമ്പ്രദായവും അട്ടിമറിക്കാൻ തയാറാണ്.\nമദ്യപാനികൾക്ക് ശിക്ഷാവിധികളുമുണ്ട് എത്സമ്മയുടെ കയ്യിൽ. വീട്ടുപകരണങ്ങൾ വിറ്റുതുലച്ച് കുടിച്ച് ലക്കു കെട്ട് ഭാരയെ തല്ലുന്നവന്റെ ചെവിട്ടത്ത് ആഞ്ഞടിക്കുന്നു എത്സമ്മ. അതോടെ അയാളുടെ മദ്യപാനശീലം മാറുകയും വത്സലകുടുംബനാഥനായി മാറുകയും ചെയ്യുന്നുണ്ട് അയാൾ. മലയാള സിനിമയിലോ മറ്റ് ഇൻഡ്യൻ സിനിമയിലോ കാണാറില്ല പ്രായത്തിൽ കൂടിയ ഒരു ആണിനെ ഒരു പെണ്ണ് ചെവിട്ടത്തടിച്ച് അവനെ നേർവഴിയ്ക്കു നടത്തുന്ന രംഗങ്ങൾ. അസംഖ്യം സിനിമാസീനുകളിൽ പെണ്ണിനെ മര്യാദ പഠിപ്പിക്കാനാണ് ഈ ചെകിട്ടത്തടി പ്രയോഗം. അതിനു പെൺകഥാപാത്രങ്ങളും എന്തിനു പ്രേക്ഷകർ വരെ അനുകൂലഭാവം കൈക്കൊള്ളുകയും ചെയ്യും എന്നതാണു നാട്ടുനടപ്പ്. ഈ വ്യവസ്ഥയാണു തകിടം മറിയുന്നത്. ഈ പ്രയോഗത്തിനു ബാലൻപിള്ള സിറ്റിയിലെ സ്വൽ‌പ്പം തന്റേടിയായ ഓമന (സീമ ജി നായർ അവതരിപ്പിക്കുന്ന കഥാ പാത്രം)യ്ക്കു പോലും ധൈര്യമില്ല.. ശക്തകഥാപാത്രങ്ങളെ സ്ക്രീനിൽ അവതരിപ്പിച്ചിട്ടുള്ള പദ്മപ്രിയയ്ക്ക് വരെ സ്ക്രീനിനു പുറത്ത് സിനിമാക്കാരുടെ തന്നെ- സംവിധായകന്റെ- ചെവിട്ടത്തടി കിട്ടിയിട്ടുണ്ടെന്നുള്ള സാഹചര്യത്തിൽ എത്സമ്മയുടെ ഈ അടി വിപ്ലവം തന്നെ. മറിച്ചിടപ്പെട്ട ഈ സമവാക്യം അസത്യത്തിൽ ബന്ധിതമല്ല. മദ്യപാനിയായ ഭർത്താവിനു വിഷം കൊടുത്തോ അല്ലതെയൊ കൊല്ലൻ ശ്രമിച്ച ഭാര്യമാരുടെ കഥകൾ നമ്മൾ കേട്ടിട്ടുള്ളതാണ്., പ്രതികാരത്തിന്റേയോ രക്ഷപെടലിന്റേയോ നിർവ്വഹണം ആയിരുന്നാൽ കൂടി.\nഎത്സമ്മയ്ക്ക് പത്രവുമായുള്ള ബന്ധമാണ് അവളെ അതിശക്തയാക്കുന്നത്. ചെറിയഒരു ലേഖികയാണവൾ, ഒരു ജേണലിസ്റ്റ് അല്ല. പത്രമാദ്ധ്യമത്തിന്റെ സ്വാധീനം പലേ സിനിമകളിലുംയ്യും കാര്യസാദ്ധ്യങ്ങൾക്കായി ഉപയോഗിക്കപ്പെട്ടിട്ടുണ്ട്. ‘പത്രം’ ‘വാർത്ത’ ഇങ്ങനെ പേരുള്ള സിനിമകൾ തന്നെ ഉണ്ട്. എസ്റ്റാബ്ലിഷ്മെന്റ്നെതിരെ പൊരുതുന്ന മാദ്ധ്യമക്കഥാപാത്രങ്ങളും അതിന്റെ ഭാഗമയിട്ട് ദുർവിധി അനുഭവിക്കുന്നവരും സിനിമകളിൽ വന്നും പോയി ഇരുന്നിട്ടുമുണ്ട്. ധീരയായ പത്രപ്രവർത്തകയെ ‘പത്രം’ സിനിമയിൽ (മഞ്ജു വാര്യർ അഭിനയിച്ച കഥാപാത്രം) കാണാമെങ്കിലും അവർ വ്യവസ്ഥാപനത്തിനെതിരെ പൊരുതി ജയിക്കുന്നതായി കഥയിൽ ഇല്ല. ‘പാസഞ്ചറി‘ലെ നായിക (മംത മോഹന്ദാസ്) യ്ക്ക് പ്രൊഫെഷണൽ ജേണലിസ്റ്റ് എന്ന നില്യ്ക്ക് ചിലതൊക്കെ ചെയ്തുകൂട്ടുവാൻ സാധിയ്ക്കുന്നുണ്ട്. “സ്വ ലേ’ യിലെ നായകനാവട്ടെ പത്രക്കാർ തന്നെ എസ്റ്റാബ്ലിഷ്മെന്റിന്റെ ഭാഗമായതിനാൽ അതിനോട് പൊരുതേണ്ടി വന്ന ദൌർഭാഗ്യവാനാണ്. ‘നിറക്കൂട്ടി‘ലെ സ്ത്രീജേണലിസ്റ്റ് സ്വന്തം ഫീച്ചറിലൂടെ നായകന്റെ കൊലക്കുറ്റത്തിന്റെ നിജാവസ്ഥ വെളിവാക്കാൻ ശ്രമിയ്ക്കുന്നുണ്ട്. ഒരു ജേർനലിസ്റ്റിന്റെ ശക്തമായ സ്വാധീനം വ്യവഹരിക്കപ്പെടുന്നത് ‘സമൂഹം‘ എന്ന ചിത്രത്തിലാണ്.. നായകനായ പവിത്രൻ (ശ്രീനിവാസൻ) തന്റെ പത്രമെഴുത്തിലൂടെ ശക്തമായ ഇടപെടലുകൾ നടത്തുന്നതായിട്ടുണ്ട് ഈ സിനിമയിൽ. ‘ന്യൂ ഡെൽഹി’ യിലെ കൃഷ്ണമൂർത്തിയും പത്രവാർത്താപ്രഭാവത്താൽ അതിമാനുഷപരിമാണം ഉയിർക്കൊണ്ടിട്ടുണ്ട്. . എത്സമ്മ പത്രത്തിൽ വാർത്ത എഴുതി ആരെയെങ്കിലും പിടികൂടുന്നതായി സിനിമയുടെ ആഖ്യാനത്തിൽ പെടുത്തിയിട്ടില്ല എങ്കിലും ഗ്രാമത്തിന്റെ ചില അത്യാവശ്യങ്ങൾ പത്രവാർത്തയിലൂടെ സാധിച്ചെടുത്തതിനു തെളിവായി ചില കട്ടിംഗുകൾ ദൃശ്യപ്പെടുത്തുന്നുണ്ട്. കല്യാണ ബ്രോക്കറായ മണവാളന്റെ തട്ടിപ്പുകൾ പത്രത്തിൽ പരസ്യപ്പെടുത്തും എന്ന താക്കീതിലാണ് അയാളെ ചൊൽ‌പ്പടിയ്ക്ക് നിറുത്തുന്നത്.\nപെൺ കഥാപാത്രം പ്രബലയായെങ്കിൽ അതിനു സമീകരണം അത്യാവശ്യമാണ്. എത്സമ്മയോടു പ്രേമമുണ്ടെങ്കിലും അതു തുറന്നു പറയാൻ പോലും ചങ്കുറപ്പില്ലത്ത പാവമാണ് ഈ സിനിമയിലെ നായകൻ. പാലുണ്ണി എന്ന പേരുതന്നെ ഈ ലളിതവൽക്കരണത്തിന്റെ ഉദാഹരണമാണ്. മണ്ണു വിറ്റു നടന്നിരുന്നു വെങ്കിൽ മറ്റൊരു പേരു വന്നേനേ എന്നൊരു ഡയലോഗുമുണ്ട് സിനിമ തുടങ്ങുമ്പോൾ. ‘മണ്ണുണ്ണി’ എന്ന ശുദ്ധനും ബലഹീനനും ആയവനെ വിശേഷിപ്പിക്കാൻ പോന്ന പേരാണു ധ്വനി. വീരസ്യങ്ങൾ മടക്കിക്കുത്തി ധീരചരിതങ്ങൾ ഡയറിക്കുറിപ്പുകളാക്കി പോക്കറ്റിലിട്ടു നടക്കുന്ന പ്രതികരണ ശേഷി അസാരം കുറഞ്ഞു പോയ മലയാളിക്കുട്ടൻ തന്നെ ഇത്. വിധ്വംസകന്റേയോ പോരാളിയുടേയോ തെമ്മാടിയായ പോലീസ് ഒഫീസറുടേയോ വേഷങ്ങൾ ചെയ്തിട്ടില്ലാത്തെ കുഞ്ചാക്കോ ബോബനെ കാസ്റ്റു ചെയ്തതും ഈ സമീകരണോദ്ദേശസാഫല്യത്തിനാണ്. എത്സമ്മയുടെ ആൺ-പെൺ മാറാട്ടക്കളി സൂചിക്കപ്പെടുന്നത് വേഷത്തിലുള്ള മാറ്റത്തിൽക്കൂടിയാണ്. പത്രവിതരണത്തിനു പോകുന്ന നാടൻ പെൺകുട്ടി ചൂഡീദാർ ധരിക്കുമ്പോൾ സാമൂഹ്യ രാഷ്ട്രീയ വ്യവസ്ഥകളെ നേരിടുമ്പോൾ ഷർടും കൈലിയും. അസാധാരണ ധൈര്യശാലിയും സാമർത്ഥ്യകാരിയും തന്ത്രശാലിയുമായ എത്സമ്മ മുഴുവൻ പെണ്ണായിരിക്കാൻ പുരുഷാധിപത്യ മലയാളി മനസ്സും സിനിമയും ഒരേപോലെ സമ്മതിയ്ക്കുകയില്ല. അതുകൊണ്ടാണു എത്സമ്മ ആൺകുട്ടിയാണെന്ന് ആദ്യം തന്നെ പറഞ്ഞുവയ്ക്കുന്നത്. പിതൃബിംബത്തിന്റെ ആവേശം, അച്ചൻ ധരിച്ച കൈലിയും ഷറ്ടും ഏറ്റെടുത്ത് ധരിയ്ക്കാൻ പ്രേരണ നൽകി ആൺ തലച്ചോർ സൃഷ്ടിച്ചെടുത്ത പെൺ പ്രതിച്ഛായയെ മാറ്റിമറിയ്ക്കുകയാണ്.. എങ്കിലും പെണ്ണിലെ ആണത്തമാണ് ഈ വിജയങ്ങൾക്കെല്ലാം സമൂലകാരണമെന്ന്നു വാദിക്കപ്പെടുന്നുമുണ്ട്. പെണ്ണത്തം നിലനിറുത്തുന്ന സ്വഭാവചര്യകൾ അവളിൽ ധാരാളം ഉണ്ടുതാനും. ഈ വസ്ത്രം അവൾക്ക് പ്രതിരോധവസ്തു ആകുന്നുമുണ്ടാ‍ായിരിക്കണം, ആൺകാഴ്ചകൾക്കുള്ള ശരീരമല്ല എന്ന് പ്രഖ്യാപിച്ചുകൊണ്ട്. എന്നാൽ ഒറ്റയടിക്ക് ഒരു പെണ്ണു വഴി സമൂലപരിവർത്തനം നടന്നാൽ അത് യുക്തിരഹിതമാവുമെന്ന, സിനിമാകൽ‌പ്പനകൾ അനുശാസിക്കുന്ന, പേടിയായിരിക്കണം ആണത്തം കലർന്ന പെണ്ണിനെ അധികാരം ഏൽ‌പ്പിയ്ക്കുന്നത്. ജസ്റ്റീസ് അന്ന ചാണ്ടി, ഡോക്റ്റർ മേരി പുന്നൻ, ക്യാപ്റ്റൻ ലക്ഷ്മി, കെ ആർ ഗൌരി, മാധവിക്കുട്ടി, മന്ദാകിനി, അജിത ഇവർക്കൊന്നും ആൺ വേഷം കെട്ടേണ്ടി വന്നില്ല എന്നത് സിനിമയിലെത്താൻ സ്വപ്നങ്ങൾ ഇനിയും കാണേണ്ടി വരും.\nഇന്നത്തെ മലയാളിയുടെ വ്യക്തവും അവയ്ക്തവുമായ മോഹങ്ങളാണ് എത്സമ്മ എന്ന മിത്ത് തെളിച്ചു വരച്ച് ദൃശ്യങ്ങളാക്കുന്നത്.. മറ്റു കഥാപാത്രങ്ങളും കൂടെച്ചേരുന്നുണ്ട് ഈ ദൌത്യത്തിൽ. ഒരു സിറ്റിയെന്ന നിലയിൽ വികസിയ്ക്കുന്ന ഗ്രാമമാണ് എത്സമ്മയുടെ പിതാവിന്റെ തന്നെ മോഹം. ഗ്രാമാന്തരീക്ഷം നിലനിർത്തുമ്പോൾ തന്നെ സ്വയം പര്യാപ്തതയിൽ എത്തുന്ന കേരളം എന്ന സ്വപ്നം ഒരു നിശ്ചിത ഗ്രാമപ്രതിരൂപത്തിലേക്ക് ചുരുക്കുക എന്ന ലളിതകൃത്യമാണ് സിനിമയുടെ ലാക്ഷണികോദ്ദേശം.. പാലും കാർഷികോൽ‌പ്പന്നങ്ങളും ഇറക്കുമതിചെയ്യ്ണ്ടാത്ത, മായം കല്ര്ത്തപ്പെടേണ്ടാത്തതായ സ്ഥിതിവിശേഷം ഇതാ ഇവിടെ വരെയെത്തി എന്ന പ്രത്യാശ നൽകുമ്പോൾ കാണികൾ അത് ആവോളം മോന്തിക്കുടിച്ചുകൊള്ളും. നഗരവാസികൾ തോന്ന്യാസങ്ങൾ കാട്ടിയാൽ അവർക്ക് റിഫ്രഷർ കൊഴ്സുകൾ നൽകി നന്നാക്കിയെടുക്കാം. പെൺ കുട്ടികൾ റ്റി വി സീരിയലുകൾ കാണാതിരിക്കാൻ, കുടുംബത്തിലെ അപഭ്രംശങ്ങൾക്ക് തടയിടാൻ വടിയുമായി നിൽക്കുന്ന ചേച്ചിയുണ്ട്. അമിതമദ്യപാനികൾ ഇല്ലാതാവുന്നു.\nസിനിമയിലെ മിത്തുകളും കാലാനുസൃതമായി പുനർ നവീകരിക്കപ്പടുക സ്വാഭാവികമാണ്. പൊതുചിന്താഗതിയിലെ മാറ്റങ്ങൾ ഇതിൽ പ്രബലമായി ഇടപെടുമെങ്കിലും സിനിമയുടെ സാങ്കേതികവും വ്യാവസായികവും ആയ ഗതിവിഗതികളും അടിയൊഴുക്കുകളും മാറ്റിമറിയ്ക്കലുകൾക്ക് ചാലുകീറുക തന്നെ ചെയ്യും. സമയാനുസൃതമായ കൽ‌പ്പനകൾക്കും ഉപായകുശലതകൾക്കും യഥോചിതമായി പരിവർത്തനം അനുവദിച്ചും പരിഷ്കരിച്ചും പഴകിത്തുടങ്ങിയ സിനിമാ മിത്തുകളെ ഇന്നുകൾക്ക് സ്വീകാര്യമാക്കേണ്ടത് അനിവാര്യമായി വന്നു കൂടും. സമകാലീന സൂക്ഷ്മേന്ദ്രിയത്വം നിലനിർത്തേണ്ടത് പൊതുജനസമക്ഷം വാങ്ങേണ്ട തീട്ടൂരത്തിനു അത്യാവശ്യമാണ്. വ്യവഹാരരീതികളും സന്ധിപത്രങ്ങളും പതിവ് ആചാരങ്ങളും പരിശോധിക്കപ്പെടുകയും ചോദ്യം ചെയ്യപ്പെടുകയും ചെയ്യുന്ന വേളകളാണിത്. ഖഡ്ഗവുമേന്തി മ്ലേച്ഛരെയൊക്കെയും വെക്കം കൊൽവാൻ വരുന്ന കൽക്കിയ്ക്ക് പുതിയ രൂപഭാഷ്യങ്ങൾ അത്യന്താപേക്ഷിതമാകുന്നതിനു പ്രധാന കാരണം ഇതു തന്നെയാണ്. വിവിധതുറകളിൽ ജോലിചെയ്യുന്നവർ, സ്കൂൾ ടീച്ചർമാർ, പോലീസ് ഓഫീസർമാർ, കലക്ടർമാർ, ത്യാഗിനികളായ ചേച്ചിമാർ, ഹിറ്റ് ലർ മാധവൻ കുട്ടികൾ, വല്യേട്ടന്മാർ, ബാലേട്ടന്മാർ, മാടമ്പികൾ, പരുന്തുകൾ, പോക്കിരിരാജകൾ, കൂടോത്രം വശമാക്കിയ മനഃശാസ്ത്രജ്ഞന്മാർ, ഒക്കെ ഈ മായക്കുതിരയുടെ പുറമേറി വന്നവരാണ്. എന്നിട്ടും പിന്നെയും തെങ്ങിൻ മുകളിൽ ഇരിയ്ക്കുന്ന ശങ്കരനെ താഴെയിറക്കാൻ പറ്റാതെ ചുറ്റിത്തിരിഞ്ഞുപോയവരാണ് ഇവർ. .പുതുപരീക്ഷണങ്ങൾ സാദ്ധ്യമായില്ലെങ്കിൽ പഴയ ആർക്കിടൈപ്പുകളെ നവോർജ്ജത്തിന്റെ സ്റ്റീറോയിഡ് കുത്തിവച്ചുവരുന്ന വ്യത്യസ്ത മാറ്റൊലി മുഖങ്ങളായി അവതരിപ്പിക്കുക തന്നെ പോംവഴി.. ‘പുതിയ മുഖം’ എന്ന സിനിമ (പൃഥ്വിരാജ്, ബാല, പ്രിയാമണി) തേഞ്ഞുപോയ കഥയും ആഖ്യാനവും ഒന്നു ചൂടാക്കി മൂർച്ചകൂട്ടി എടുത്ത ഒന്നാണ്. നായകനെ കീഴ്പ്പെടുത്തുന്ന വില്ലൻ, ദൂരെപ്പോയി പുതിയ ട്രിക്കുകളും പഠിച്ച് തിരിച്ചെത്തി വില്ലന്റെ മേൽ വിജയം കൈവരിക്കുന്ന നായകൻ എന്ന നൂറ്റൊന്നാവർത്തിച്ച പുരാണം പിന്നെയും സ്വീകാര്യമായത് നടന്റെ പുതിയ മുഖവും നവീനപരിവേഷം അതിൽ തേച്ച പുതുചായവും സ്വീകാര്യമായതുകൊണ്ടു മാത്രമാണ്. പുതിയ കുപ്പിയിലെ പഴയവീഞ്ഞിലാണ് ഈ ചായം ചാലിച്ചതെങ്കിലും. സമകാലീനത എന്നതിലുള്ള പ്രത്യാശയാണ് ഈ ചിന്താപദ്ധതിയ്ക്ക് സാഫല്യമണയ്ക്കുന്നത്. വിജയകരമായതും സമ്പൂർണ്ണസന്തുഷ്ടിയാർന്നതുമായ ജീവിതത്തിലേക്ക് ഓടിച്ചുകയറ്റുന്ന പുത്തൻ വാഹനത്തിലാണ് സാംസ്കാരികമിത്തുകളായ ഈ ഗിരിഗിരികളുടെ സവാരി. ഈ സ്വപ്നലോകത്തെ ബാലഭാസ്കർമാരെ കണ്ടു മടുത്തപ്പോൾ സന്ദേഹങ്ങൾ മിച്ചം വയ്ക്കാത്ത, സുനിശ്ചിതവിജയികളായ പുതിയ സ്വരൂപങ്ങളെ അന്വേഷിച്ചിറങ്ങുന്ന മിത് സൃഷ്ടാക്കൾ ഇനിയും പുതുമയുമായി വരുവാനില്ലാരുമീ വിജനമാം വീഥിയിൽ എന്ന നിലപാടിലെത്തുകയാണുണ്ടായത്. വീരനായകാപദാനങ്ങളുടെ ആയിരമടിക്കണക്കിനു ഫിലിം റീലുകൾ അഴിഞ്ഞും കടുംകെട്ടും വീണ് നവീനപ്രത്യാശയുടെ പ്രൊജക്റ്ററുകളിൽ കറങ്ങിത്തിരിയാൻ പറ്റാതാവുകയാണ്. പകരം ശക്തിദുർഗ്ഗാസ്തോത്രം ഉരുവിടുക തന്നെപോംവഴി. ഈ യുക്തിയുടെ മരപ്പണി യാണ് എത്സമ്മ്യ്ക്കു വേണ്ടി സിംഹാസനം ഒരുക്കിത്തീർത്തത്. സൂസന്ന, ഒരു പെണ്ണിന്റെ കഥയിലെ നായിക, കെ. ജി ജോർജ്ജിന്റേയും പദ്മരാജന്റേയും ചില നായികമാർ, മനസ്സു മാറിത്തുടങ്ങിയ രഞ്ജിത്തിന്റേയും സത്യൻ അന്തിക്കാടിന്റേയും പെൺ കഥാപാത്രങ്ങൾ ഒക്കെ എൽസമ്മ്യ്ക്ക് അകത്തുകയറാൻ മണിച്ചിത്രത്താഴിട്ടു പൂട്ടിയ വാതിലുകൾ പലപ്പോഴായി തുറന്ന് വഴിയൊരുക്കുകയും ചെയ്തിട്ടുണ്ട്. പക്ഷേ ചിരപരിചിതരൂപങ്ങൾ നവീകരണത്തിന്റെ ദൃഢമതമൊരുക്കാൻ പ്രാപ്തരല്ലാത്തതിനാൽ പുതുബോദ്ധ്യം ഉണർത്തിയെടുക്കുന്ന പുതു നായികാമുഖത്തെ അവതരിപ്പിക്കുക അത്യാവശ്യമാകുന്നു. പുതിയ നടി (ആൻ അഗസ്റ്റിൻ) യെ എത്സമ്മയായി അവതരിപ്പിക്കുക വഴി ഈ ഉദ്ദേശലക്ഷ്യം എളുപ്പത്തിലാണ് സാധിച്ചെടുത്തിരിക്കുന്നത്. കണ്ട വേഷങ്ങളേക്കാൾ കാണാത്തവേഷങ്ങളിൽ വിശ്വാസമർപ്പിക്കുന്ന ലളിതമനോയുക്തി. ഭാര്യാത്വം, ലൈംഗികത ഇവയിലൊക്കെ സ്വാതന്ത്ര്യം ഉറപ്പിച്ചെടുക്കാൻ യത്നിക്കുന്ന മറ്റു നായികമാരിൽ നിന്നും വേറിട്ട് മറ്റൊരിടത്താണു എത്സമ്മ സ്ഥാനമുറപ്പിയ്ക്കുന്നത്. നാടിന്റെ സാംസ്കാരികമൂലഭൂതവ്യസ്ഥ (cultural infrastructure) പുനർ നിർമ്മിച്ചെടുക്കാനുള്ള വ്യഗ്രതയാണവൾക്ക്. അതുകൊണ്ടുതന്നെ മലയാളിയുടെ ഇന്നത്തെ സങ്കടങ്ങൾക്കുള്ള പച്ചമരുന്ന് അരച്ചെടുക്കുന്ന പെൺകുട്ടിയാണവൾ.\nഎത്സമ്മാചരിതത്തിനു ഉചിത പരിപ്രേക്ഷ്യമൊരുക്കാൻ ചില നഗരങ്ങൾ, അവയിലെ ഫ്ലാറ്റ് കോംപ്ലക്സുകൾ, പഴയ നാലുകെട്ടുകൾ, ഭാരതപ്പുഴയുടെ തീരം ഇവിടെയൊക്കെ ഇത്രയും നാൾ ചുറ്റിത്തിരിഞ്ഞ സിനിമാക്യാമെറ അധികം പോക്കുവരവുകൾ ഇല്ലാത്തതും സിനിമാക്കാർക്കും പ്രേക്ഷകർക്കും അപരിചിതവുമായ തൊടുപുഴയ്ക്കടുത്ത് കുണിഞ്ഞി എന്ന മലയിലാണ് മുക്കാലി ഉറപ്പിച്ചത്. പുതുക്കാഴ്ചകളുടെ നിറവ് തീർച്ചയായും സ്വപ്നസാഫല്യത്തിനു നിദാനം. പ്രതിരൂപാ‍ാത്മകമായി കേരളത്തെ ചുരുക്കിയെടുക്കുമ്പോൾ കാണാക്കാഴ്ചകളുടെ വിസ്മയം ഈ അനുഭൂതിയെ ദൃഢപ്പെടുത്തും..കെട്ടുകഥയക്ക് അനുയോജ്യമായ സ്ഥലം. പാറക്കെട്ടുകളും വെള്ളച്ചാട്ടങ്ങളും നിറഞ്ഞ ഈ ഗ്രാമകാന്തി കേരളത്തിന്റെ രാമണീയകത്തിൻ ധാമം പോലെ എന്നെന്നും നിലനിൽക്കുമെന്ന്/നിലനിറുത്താമെന്ന വ്യാമോഹവും സമ്പ്രേഷിതമാക്കപ്പെടുന്നു. കേരളത്തിലെ ആദ്യകാല നക്സൽ യോഗങ്ങിളൊലൊന്ന് ഈ മലകളിൽ വച്ചാണു ആസൂത്രണം ചെയ്യപ്പെട്ടതെന്ന സത്യം ഒരു ഐറണിയായി നില കൊള്ളുന്നു.\nഎത്സമ്മയ്ക്ക് അധികാരസ്വഭാവവും ശക്തിയും നൽകുന്നത് പത്രത്തിൽ അവൾ എഴുതുന്ന ചില വാർത്തകളെ ഗ്രാമവാസികൾക്കു പേടിയുണ്ട് എന്നതിന്റെ പിൻ ബലമാണ്. ആഹാരത്തോടൊപ്പം പത്രവായന എന്ന വ്യവസ്ഥ ചിത്രീകരിച്ചാണു സിനിമ തുടങ്ങുന്നതു തന്നെ. നായകൻ പാൽ വിതരണം ചെയ്യുമ്പോൾ നായിക പത്രവിത്രണവും. വാർത്തകൾക്ക്, മീഡിയ ചമയ്ക്കുന്ന കഥകൾക്ക്, അതിന്റേതായ സ്വാധീനം ഉണ്ടെങ്കിലും ഒരു ചെറിയ ഗ്രാമത്തിൽ ഇതിനു കഠിനസാംഗത്യം കൽ‌പ്പിയ്ക്കുന്നത് അതിമോഹമാണ്. എങ്കിലും സത്യം എന്നതാണു ഭയാനക വാസ്തവമെന്നും അതു പുറത്താകുന്നതിനെ പേടിയ്ക്കുന്ന മലയാളിയുടെ കാപട്യത്തേയും മിഥ്യാധാരണകളെയും തന്നെ പിടികൂടാൻ അത് വെളിച്ചത്താക്കുകയാണു നേർവഴിയെന്നും സഹജാവബോധം നൽകിയ വെളിപാടുകൾ എത്സമ്മയ്ക്ക് ധൈര്യശൌര്യങ്ങൾ നൽകുന്നു. മലയാളിയുടെ ഈ ഭീതിയിലേക്കാണ് എത്സമ്മയുടെ ടോർച് വെളിച്ചം വീശുന്നത്. പഠിച്ചുപാസ്സായി ഉദ്യോഗം ഭരിയ്ക്കാതെ കൃഷിയുമായി കൂടാൻ ആണുങ്ങളെ വിട്ടുകൊടുത്താലും പെണ്ണുങ്ങൾ വിദ്യാഭ്യാസത്തിലൂടെ ബോധവതികളാകണമെന്നു സിനിമ ആജ്ഞാപൂർവ്വം സൂചിപ്പിയ്ക്കുന്നുണ്ട്. എഴുത്തും വായനയും കൊണ്ട് വാണിജ്യതാൽ‌പ്പര്യങ്ങൾ കൌശലപൂർവ്വം സൃഷ്ടിച്ചുണ്ടാക്കിയ വികല പെൺപ്രതിച്ഛായകൾ ഉടച്ച് വാർക്കാമെന്ന പാഠവും വായിച്ചെടുക്കാം.\n(ചില വിവരങ്ങൾ തന്നു സഹായിച്ച സിജു ചൊല്ലമ്പാടിനോട് കടപ്പാടുണ്ട്).\nLabels: ലേഖനം, സിനിമ\nഎത്സമ്മ എന്ന ആൺകുട്ടി എന്ന സിനിമ മലയാളിയുടെ മോഹങ്ങൾ പൂർത്തീകരിക്കുകയാണ്. എത്സമ്മ ഒരു മിത് തന്നെ.\nFriday, October 15, 2010 at 9:13:00 AM GMT+5:30\nനല്ല ലേഖനം മാഷേ.\nചിത്രം കണ്ടില്ല, കാണണം\nFriday, October 15, 2010 at 9:50:00 AM GMT+5:30\nസിന്ധുരാജ് അമേരിക്കയിലെങ്ങാനും വന്നാൽ കാണാതെ പോവുകേല:).ആ കുഞ്ചാക്കോ ബോബന്റെ പാത്രസൃഷ്ടിയും കാസ്റ്റിംഗിന്റെ രീതികളും ജസ്റ്റിഫൈ ചെയ്ത ഭാഗം ഗംഭീരമെങ്കിലും മൊത്തത്തിൽ താങ്കൾ എന്താണ് കൃത്യമായി ഉദ്ദേശിക്കുന്നതെന്ന് മനസിലാവുന്നില്ല.കഥ മുഴുവൻ പറയാതെ പുട്ടിനു തേങ്ങ ഇടുന്നത് മാതിരി പീസ്,പീസ്.ഒന്നുകിൽ നിരൂപണം,അല്ലെങ്കിൽ കഥമുഴുവൻ പറയണം.ഇതൊന്നുമല്ലാതെ..!\nFriday, October 15, 2010 at 10:03:00 AM GMT+5:30\nഒരു പാട്ട് കൂടി പാടിയേച്ച് പോട്ടെ..!\nട്രാക്കുവാൻ മറന്നു പോയ്..\nകമന്റുകളാം എൻ കൂട്ടുകാർ..\nFriday, October 15, 2010 at 10:08:00 AM GMT+5:30\nഎല്‍സമ്മയുടെ പല പ്രവൃത്തികളും അവിശ്വസനീയം ആണോ . വായിച്ചപ്പോള് അങ്ങനെ തോന്നി .\nFriday, October 15, 2010 at 10:19:00 AM GMT+5:30\nനല്ല ലേഖനം, പക്ഷേ ചിത്രം നന്നായില്ല എന്ന് ഖേദപൂർവ്വം..\nFriday, October 15, 2010 at 10:40:00 AM GMT+5:30\nശ്രീനാഥൻ പറഞ്ഞതിന്റെ അടീലൊരൊപ്പ്\nലാല്ജോസ് അവടെണ്ടോ? കേൾക്കുന്നുണ്ടോ‍ാ‍ാ\nFriday, October 15, 2010 at 10:52:00 AM GMT+5:30\nലോകത്തെ മു‌ഴ്വോൻ പ്രശ്നങ്ങളും ഇനി ഒരു പെങ്കുട്ടി വന്ന് പരിഹരിക്കും എന്ന മിത്ത് രസായിട്ട്ണ്ട്.\nFriday, October 15, 2010 at 1:13:00 PM GMT+5:30\nമീശ പിരിച്ചു വെച്ച് മുണ്ട് മടക്കി കുത്തി തിന്മയെ നേരിടുന്ന നായകന്മാരെ കണ്ടു മടുത്ത നമുക്ക് ഈ മീശയുള്ള പെണ്‍കുട്ടിയിലൂടെ തിന്മക്കെതിരെ ജയിക്കാം. നല്ല ലേഖനം.\nFriday, October 15, 2010 at 2:09:00 PM GMT+5:30\n"പക്ഷേ ചിത്രം നന്നായില്ല എന്ന് ഖേദപൂർവ്വം.."\nWell said "Sreenathan".\nFriday, October 15, 2010 at 2:27:00 PM GMT+5:30\nസിനിമ ഇതുവരെ കാണാത്തതുകൊണ്ട് സ്വന്തം നിലക്കൊരഭിപ്രായം പറയാൻ നിവൃത്തിയില്ല.\nഎങ്കിലും കഥാപാത്രസൃഷ്ടിയിൽ കേരളത്തിന്റെ വർത്തമാനകാല അബോധമനസ്സ് ചെലുത്തിയ സ്വാധീനം പഠിക്കാനുള്ള ഉദ്യമം രസമായി.\n“എത്സമ്മ മുഴുവൻ പെണ്ണായിരിക്കാൻ പുരുഷാധിപത്യ മലയാളി മനസ്സും സിനിമയും ഒരേപോലെ സമ്മതിയ്ക്കുകയില്ല. അതുകൊണ്ടാണു എത്സമ്മ ആൺകുട്ടിയാണെന്ന് ആദ്യം തന്നെ പറഞ്ഞുവയ്ക്കുന്നത്. “\nക്യാബിനറ്റിൽ ഉള്ള ഒരേയൊരു പുരുഷൻ ഇന്ദിരാഗാന്ധിയായിരുന്നു എന്ന് പണ്ടൊരു അഭിപ്രായം കേട്ടിട്ടില്ലേ?\nവീട്ടിലും നാട്ടിലും മിടുമിടിക്കിപ്പെണ്ണുങ്ങൾ എത്രതന്നെ കസറിയാലും,കാര്യപ്രാപ്തി പുരുഷന് മാത്രം അവകാശപ്പെട്ടതാണെന്ന മൌഢ്യം ഇന്നും വെച്ചു പുലർത്തുന്ന മലയാളീമനസ്സിനെ അഴിച്ചുപണിയാൻ ശ്രമിക്കുന്ന,എന്നാൽ മനസ്സാലേ അതിന് വിപരീതം പറയുന്ന അഴിച്ചുപണിക്കാരന്റെ ഉള്ളിലിരുപ്പ് വലിച്ച് പുറത്തിട്ടുവല്ലോ.അതാണസ്സലായത് :-)\nFriday, October 15, 2010 at 8:22:00 PM GMT+5:30\nSaturday, October 16, 2010 at 12:24:00 PM GMT+5:30\nതാങ്കളിത് ആ സിനിമയിറങ്ങുന്നതിന് മുന്‍പ് എഴുതിയിരുന്നെങ്കില്!\nശിക്കാറിനും, പ്രാഞ്ചിയേട്ടനും ടിക്കറ്റ് കിട്ടാത്തവന്മാര് വന്ന് ഈ നൂറ്റാണ്ടിലെ തന്നെ അതിഗംഭീരമായ ഒരു പ്രമേയത്തിനെ ചവുട്ടിക്കൂട്ടിയില്ലേ.\nഇതു പോലൊരു സിനിമ!\nSaturday, October 16, 2010 at 4:36:00 PM GMT+5:30\nഒരു നല്ല സിനിമയെക്കുറിച്ച് ആണ് ഇങ്ങനെ ഒരു എഴുത്ത് എഴുതിയിരുന്നതെങ്കില്!.. കലാപരമായും കഥാപരമായും ഒരുപാട് പിന്നില് നില്‍ക്കുന്ന ഈ സിനിമക്ക് വേണ്ടി ഇങ്ങനെ ഒരു എഴുത്തോ? ...വാണിജ്യപരമായി ഒരു പ്രേക്ഷകനെ തൃപ്തിപ്പെടുത്തുന്ന ചില രംഗങ്ങള് ഉണ്ടെന്നത് ഒഴിച്ചാല് ഈ സിനിമ ഒന്നും തന്നെ മുന്നോട്ടു വെക്കുന്നില്ല... സമകാലീന മലയാളി സിനിമകളുമായി തട്ടിച്ചു നോക്കിയാല് മുന്നില് നില്‍ക്കുന്നു എന്ന് പറഞ്ഞാലും, കൂട്ടത്തില് ഇറങ്ങിയ പ്രാഞ്ഞിയേട്ടനെക്കാളും കാതങ്ങള് പിന്നിലാണ് ഈ സിനിമയുടെ നിലവാരം...\nലേഖനത്തിലെ മറ്റു ഭാഗളോട് യോജിപ്പുണ്ടെങ്കിലും എല്‍സമ്മയെക്കുറിച്ചെഴുതിയ ഭാഗങ്ങളോട് പൂര്‍ണമായി വിയോജിക്കുന്നു. >>പുതിയ കുപ്പിയിലെ പഴയവീഞ്ഞിലാണ് ഈ ചായം ചാലിച്ചതെങ്കിലും. സമകാലീനത എന്നതിലുള്ള പ്രത്യാശയാണ് ഈ ചിന്താപദ്ധതിയ്ക്ക് സാഫല്യമണയ്ക്കുന്നത്<< എല്‍സമ്മയും ഈ രീതികളില് നിന്നും വിഭിന്നയല്ല...മുന്‍പ് ഒരു നായകത്വത്തിന് കീഴില് വിളമ്പിയിരുന്ന കാര്യങ്ങള്(ഇന്ന് ക്ലീഷേകള് എന്ന് ഓമനപ്പേരിട്ട് വിളിക്കാവുന്ന കഥാശകലങ്ങള്) ഇവിടെ പാത്രം മാറ്റി നായികയുടെ കീഴിലാക്കി... അതും പൂര്‍ണമായി നായികയല്ല, മറിച്ച് പുരുഷന്റെ ഷര്‍ട്ടും മറ്റും ധരിച്ചാണ് അവളെ കാണിക്കുന്നത് ... സിന്ധുരാജ് കീ ജയ്!...\nSunday, October 17, 2010 at 12:50:00 PM GMT+5:30\nഇത് “സിനിമയ്ക്കുവേണ്ടി’ എഴുതിയതല്ല. ഈ സിനിമയെ നല്ലതൊ ചീത്തയോ എന്ന് മാർക്കിട്ടു തീരുമാനിക്കാനും ഉദ്ദേശമില്ല.\nഒരു പെണ്ണ് വന്ന് കേരളസമൂഹത്തിലെ അപചയങ്ങൾക്ക് തകിടെഴുതിക്കെട്ടി ബാധയകറ്റുന്നു എന്ന സ്വപ്നം എന്തേ ഇന്ന് പ്രമേയമാക്കപ്പെടുന്നു എന്ന ചോദ്യമാണ് ഞാൻ മുന്നിൽ വയ്ക്കാൻ ശ്രമിച്ചത്. എത്സമ്മയെപ്പോലെ ഒരു കൊച്ചുപെൺകുട്ടിയ്ക്ക് സാധിയ്ക്കുന്നതാണിതൊക്കെ എന്നത് ഒരു മിത് തന്നെ.\n‘എന്തുകൊണ്ട് എത്സമ്മ’ എന്ന ഭാഗത്ത് ഈ സിനിമയുടെ പ്രമേയപരമായ സാംഗത്യം വിശദീകരിച്ചിട്ടുണ്ട്. പെണ്ണത്തമില്ലാത്ത ധൈര്യവതിയായ പെണ്ണ് അവസാനം അതൊക്കെ കളഞ്ഞുകുളിച്ച് ആണിന്റെ/നായക്ന്റെ അടുത്ത് നല്ല വേഷവുമിട്ട് (ചൂഡീദാറോ ജീൻസ്/ഷർടോ ധരിയ്ക്കുന്നവളാണെങ്കിൽ സാരിയിലേയ്ക്ക് മാറും) അടിയറവ് പറഞ്ഞ് സിനിമയും സമൂഹവും “നല്ല പെൺകുട്ടി’ എന്ന് നിർവ്വചിച്ച കളത്തിൽ എത്തിക്കൂടുകയാണ് പതിവ്. ‘കന്മ്ദം’ എന സിനിമാ ഓർക്കുക. മോഹൻലാൽ നായകൻ ആയതുകൊണ്ട് തന്റേടിയായ ഒരു പെണ്ണ്, വേഷം കെട്ടലുകൾ ഇല്ലാത്തവൾ ഈ നിബന്ധനകൾക്ക് കീഴടങ്ങുന്നു (മഞ്ജു വാര്യർ കഥാപാത്രം).\nധാർഷ്ട്യക്കാരൻ നായകൻ, അയാളുടെ പ്രഭാവത്തിൽ ബലഹീനയായി അദൃശയായി നിലകൊള്ളുന്ന പെണ്ണ് എന്ന മലയാളസിനിമാ ഇന്നോളം പടച്ചുവിട്ട വ്യവസ്ഥയ്ക്ക് മറുപടിയാണ് എത്സമ്മ. ആ രീതിയുടെ അന്ത്യവും.\nതന്നേക്കാൾ പ്രായം കൂടിയ ഒരു മദ്യപാനിയെ ചെകിട്ടത്തടിച്ച് മര്യാദ പഠിപ്പ്ക്കുന്ന ഒരു നായികയെ അവതരിപ്പിച്ചു എന്നത് ഇൻഡ്യൻ സിനിമയിൽ തന്നെ ആദ്യമാണ്. പെണ്ണ് തെറ്റു ചെയ്താൽ അതിനു എപ്പോഴെങ്കിലും ശിക്ഷ നൽകുന്നതായി ദൃശ്യപ്പെടുത്തണമെന്നത് ഹോളിവുഡ്ഡിലെപ്പോലും ലിഖിത നിയമങ്ങളിൽ ഒന്നായിരുന്നു.\nഅതീവ സ്ത്രീ വിരുദ്ധമായ ഹിന്ദി സിനിമയിൽ സ്വൽ‌പ്പം ആത്മാഭിമാനമുള്ള പെണ്ണിനെ ഒന്നോ രണ്ടോ പ്രാവശ്യം മാത്രം കണ്ടിട്ടുണ്ട്. നായകന്റെ/ഭർത്താവിന്റെ എല്ലാ തെറ്റുകൾക്കും മാപ്പുനൽകി നല്ലപിള്ള ചമയേണ്ടി വരുന്ന സ്ത്രീകൾക്കിടയിൽ “യേ നസ്ദീകിയാ” എന്ന സിനിമയിലെ നായിക വേറിട്ട് നിലകൊള്ളുന്നു. മറ്റൊരു പെണ്ണിന്റെ കൂടെപ്പോയി തന്നെ അവഗണിച്ച ഭർത്താവ് മാപ്പു പറഞ്ഞ് തിരിച്ചെത്തുമ്പോൾ അവൾ അയാളെ സ്വീകരിയ്ക്കുന്നില്ല. വി. ശാന്താറാം അതീവ ധൈര്യത്തോടെ അകക്കാമ്പുള്ള ശകുന്തളയെ അവതരിപ്പിച്ചിട്ടുണ്ട് പണ്ട്. ദുഷ്യന്തൻ അവസാനം വന്നു വിളിയ്ക്കുമ്പോൾ പുറത്തോ‍ാട്ടു വച്ച കാൽ അകത്തേയ്ക്കു വലിയ്ക്കുന്നു ശാന്താറാമിന്റെ ശകുന്തള.\nവ്യവസ്ഥാപനത്തിനു മേൽ അധികാരം സ്ഥാപിക്കുന്ന എത്സമ്മ പുതിയ കഥാപാത്രം തന്നെ.\nTuesday, October 19, 2010 at 4:13:00 AM GMT+5:30\nഎനിക്ക് ഇഷ്ടപ്പെട്ടില്ല ഈ സിനിമ. ലാൽ‌ജോസിനു ഇതെന്തുപറ്റി?\n(ഓ ടോ : അടുത്ത കാലത്ത് കണ്ട ഒരു നല്ല സിനിമ: പ്രാഞ്ചിയേട്ടൻ ദ സെയിന്റ്)\nThursday, October 21, 2010 at 10:04:00 AM GMT+5:30\nവിനയന്റെ കാഴ്ചപ്പാടിൽ ചില്ലറ പ്രശ്നങ്ങളുള്ളതു പോലെ തോന്നുന്നു.\n1.സിനിമ നല്ലതോ ചീത്തയോ എന്നതല്ല ഇവിടെ വിഷയം.\n2.എത്സമ്മ മോശവും പ്രാഞ്ചിയേട്ടൻ നല്ലതുമാണെന്നത് വിനയന്റെ അഭിപ്രായം എന്നതിൽ കവിഞ്ഞ് പ്രത്യേകിച്ച് പരിഗണനയർഹിക്കുന്ന പരാമർശമൊന്നുമല്ല.\n3.മോശമായ സിനിമയെക്കുറിച്ച് എഴുതുന്നതും മോശമായിരിക്കണമെന്നാണോ? റിവ്യൂവിന്റെ മികവ് സിനിമയുടെ മികവിനു ആനുപാതികമായിരിക്കണമെന്നോ?\nശരിക്കും സിനിമയെക്കുറിച്ചുള്ള എഴുത്ത്, സിനിമയോട് ബന്ധപെട്ട് മാത്രം നിൽക്കേണ്ട ഒന്നാണോ? അതിനു സ്വന്തമായൊരു സാംസ്കാരിക-അസ്ഥിത്വം പാടില്ലേ?\nനല്ലതെന്നോ ചീത്തയെന്നോ മാർക്കിട്ടു വർഗീകരിക്കുന്ന ‘അഭിപ്രായമെഴു’ത്തല്ല ഈ പോസ്റ്റ്; ഒരു റിവ്യൂ ആണ്. അതിനെ ആ തലത്തിൽ കാണാൻ ശ്രമിച്ചാൽ നന്നായിരുന്നു.\nസാധാരണയായി, സിനിമയെ ഗൗരവത്തോടെ സമീപിക്കുന്നവരൊക്കെത്തന്നെ ലോ-എൻഡ് ഫിലിമുകളായി അവഗണിക്കുന്നവയാണ് ജെയിംസ് ബോണ്ട് പടങ്ങൾ. അഥവാ ആർട്ട്‌ഹൗസ് ശീലങ്ങൾ പരിചയമുള്ളവർക്ക് മോശം എന്നു തോന്നുന്നവ. ജെയിംസ് ബോണ്ട് ഫിലിമുകളെക്കുറിച്ച് നല്ല ഒന്നാം‌തരം നിരുപണങ്ങൾ വന്നിട്ടുണ്ട്. The man who saved Britain ഉദാഹരണം. അവരോടും വിനയൻ ആവശ്യപ്പെടുമോ ഈ എഴുത്ത് നല്ല സിനിമകളെക്കുറിച്ച് എഴുതാൻ?\nഎന്തിനെക്കുറിച്ച് എഴുതണമെന്ന് തെരഞ്ഞെടുക്കാനുള്ള സ്വാതന്ത്ര്യമെങ്കിലും കൊടുത്തുകൂടെ?\nThursday, October 21, 2010 at 11:13:00 PM GMT+5:30\n>>ശരിക്കും സിനിമയെക്കുറിച്ചുള്ള എഴുത്ത്, സിനിമയോട് ബന്ധപെട്ട് മാത്രം നിൽക്കേണ്ട ഒന്നാണോ?<< അല്ലല്ലോ... സിനിമയുടെ വായന ഒരിക്കലും സിനിമയോട് ചേര്‍ന്ന് തന്നെ പോവണം എന്ന് ഞാന് കരുതുന്നില്ല. കഥാകൃത്തു ഉദ്ദേശിക്കുന്നത് തന്നെ വായിക്കുന്ന ആളും മനസ്സിലാക്കണം എന്നില്ല എന്നെനിക്കറിയാം ...വരികള്‍ക്കിടയിലെ വായന സുഖം തന്നെയാണ് ...പക്ഷെ അത്തരം ഒരു വായനക്ക് പോലും ഈ കഥയോ കഥ മുന്നോട്ടു വെക്കുന്ന കാര്യങ്ങളോ പ്രചോദനമാകുന്നുണ്ടോ എന്നതാണ് സംശയം ... ഞാന് മറ്റൊരു സിനിമയുമായി താരതമ്യം ചെയ്തത് മറന്നേക്കു ... പിന്നെ ഈ എഴുത്തിനെ ഒരിക്കലും ഒരു സാദാ നിരൂപണമായി കണ്ടല്ല ഞാനങ്ങനെ ഒരു വിമര്‍ശനം ഉന്നയിച്ചത് ... എല്‍സമ്മ എന്ന സിനിമയെ വിടാം ; എല്‍സമ്മ എന്ന സിനിമയിലെ കഥയെടുക്കാം ;അത് ഒരു ഉപരി വായനക്ക് പ്രേരകമാവുന്ന എന്തെങ്കിലും മുന്നോട്ടു വെക്കുന്നതായി തോന്നിയില്ല അത്ര മാത്രം ...\n>>ഒന്നാം‌തരം നിരുപണങ്ങൾ വന്നിട്ടുണ്ട്. The man who saved Britain ഉദാഹരണം. അവരോടും വിനയൻ ആവശ്യപ്പെടുമോ ഈ എഴുത്ത് നല്ല സിനിമകളെക്കുറിച്ച് എഴുതാൻ?<< എല്‍സമ്മ എന്നൊരു സിനിമയെക്കുറിച്ചാണ് ഞാന് പറയുന്നത് ... ഒരു വാണിജ്യ സിനിമയെന്ന് പറഞ്ഞു മാറ്റി നിര്‍ത്തിയാല് പോലും ലോകസിനിമകളുടെ ചരിത്രത്തില് ബോണ്ട് സിനിമകള്‍ക്കും സ്ഥാനമില്ലെ? പിന്നെ ഒരു ആവശ്യപ്പെടല് ഇവിടെയില്ല, മറിച്ച് ഇത്രയും നന്നായൊരു എഴുത്ത് ഈ സിനിമയുടെ കഥയില് നിന്നും ഉരുത്തിരിഞ്ഞു വന്നു എന്നതിലുള്ള സങ്കടം ... ഒരു പക്ഷെ എല്‍സമ്മ എന്ന സിനിമയുടെ കഥയോടുള്ള മുഷിവ് എന്റെ ഈ പോസ്റ്റിനോടുള്ള നെഗറ്റീവ് സമീപനത്തിന് ഒരുപക്ഷെ കാരണമാവുന്നുമുണ്ടാവാം...\nFriday, October 22, 2010 at 1:34:00 AM GMT+5:30\nI read your article in kalakaumudi..\nScience ariyathathinal oru chukkum manasilayilla !\nFriday, November 19, 2010 at 11:04:00 PM GMT+5:30\nJain Andrews said...\n"എത്സമ്മയെപ്പോലെ ഒരു കൊച്ചുപെൺകുട്ടിയ്ക്ക് സാധിയ്ക്കുന്നതാണിതൊക്കെ എന്നത് ഒരു മിത് തന്നെ"\nഅത് വളരെ കറക്റ്റ് ആണ്. മലയാളത്തിലെ ഏതു കച്ചവട സിനിമയ്ക്കാണ് ഈ മിതിക്കല് സ്വഭാവമില്ലാത്തത്. കേരളം പോലെ ഒരു സംസ്ഥാനത്ത് സംഭവിക്കാന് വിദൂര സാധ്യതപോലുമില്ലാത്ത കാര്യങ്ങള് സിനിമയില് കാണിച്ചാല് അത് വിജയിക്കുമെന്നുള്ള സംവിധായകന്‍റെ പ്രത്യാശ ആയിരിക്കാം എല്‍സമ്മ എന്നാ സിനിമ. എല്‍സമ്മ എന്ന കഥാപാത്രത്തിലെ ത്യാഗത്തിന്‍റെ അംശം എടുത്ത് കളഞ്ഞിരുന്നെങ്കില് ഇതൊരു പക്ഷെ കുറച്ചു വ്യത്യസ്ഥമായേനെ.\nനന്നായി എതിരന്. കിടിലന് റിവ്യു :-)\nThursday, January 13, 2011 at 10:58:00 PM GMT+5:30


Emalayalee.com - ഇന്ത്യാ പ്രസ് ക്ലബ് ത്രിദിന കോണ്‍ഫറന്‍സിനു ഇന്ന് (വ്യാഴം) എഡിസണില് തുടക്കം\nഎഡിസന്, ന്യു ജെഴ്‌സി: ഫൊക്കാനഫോമാ കണ്വന്‍ഷനുകള് കഴിഞ്ഞാല് അമേരിക്കയിലെ ഏറ്റവും വലിയ സെക്കുലര് സമ്മേളനമായ ഇന്ത്യാ പ്രസ് ക്ലബ് ഓഫ് നോര്‍ത്ത് അമേരിക്കയുടെ എട്ടാമത് അന്തര്‍ദേശീയ കോണ്‍ഫറന്‍സിനു ഇന്ന് (വ്യാഴം) എഡിസനിലെ ഇ--ഹോട്ടലില് തിരി തെളിയും.\nപ്രവര്‍ത്തിക്കുന്ന സമൂഹവുമായുള്ള ബന്ധം ഊട്ടി ഉറപ്പിക്കാന് ഇത്തവണ ഏതാനും പേരെ അവാര്‍ഡ് നല്കി പ്രസ് ക്ലബ് ആദരിക്കുന്നുണ്ട്. നമ്മൂടെ ആളുകളെ നാം ആദരിച്ചില്ലെങ്കില് പിന്നെ ആര് ആദരിക്കും എന്ന ചിന്തയാണു ഇതിനു പ്രേരകമായത്. അവാര്‍ഡ് ജേതാകള് ഇവരാണ്. മുഖ്യധാര രാഷ്ട്രീയം: സണ്ണിവേല് മേയര് സജി ജോര്‍ജ്; മികച്ച കമ്യൂണിറ്റി ലീഡര്: ഡോ. തോമസ് ഏബ്രഹാം; മികച്ച ഡോക്ടര്: ഡോ. സാറാ ഈശോ; മികച്ച എഞ്ചിനിയര്: പ്രീതാ നമ്പ്യാര്. മികച്ച സംഘടന: മങ്ക\nഒരു പ്രസ് ക്ലബ്ബിൽ നിന്നു മറ്റൊരു പ്രസ് ക്ലബ്ബ് പൊട്ടി മുളച്ചു . കുറ്റം പറഞ്ഞു ചാടിയ അവർ അതെ കുറ്റം ഇരട്ടിയായി നടത്തുന്നു . അവിടെ സ്ഥിരം chairman ആയി കുത്തി ഇരിക്കുന്നു . എല്ലാ ക്ലബ് കാരും പണം കൊടുക്കുന്നവന് അവാർഡും സ്റ്റേജ് apperance, വാനോളം പൊക്കൽ നടത്തുന്നു . ഏതാണ്ടു ഒരേ സമയത്തു കൺവെൻഷനും നടത്തുന്നു . അനർഹർക്ക് പൊന്നാട പുതപ്പിക്കുന്നു . ന്യൂജേഴ്‌സിയിൽ വരുന്ന സെലിബ്രിറ്റികളയവരെ പൊക്കിയെടുത്തു ഹ്യൂസ്റ്റണിലും മറ്റവർ കൊണ്ടുവരും. ഹുസ്റ്റൻകാർ ഭയങ്കര ചാർജ് ഈടാക്കുന്നു . ന്യൂജേഴ്‌സിയിൽ ഫ്രീ . പിന്നെ ഒരു പേരും മുഖവും നോക്കാതെ അവരവരുടെ അടുത്ത സിറ്റിയിലെ കൺവെൻഷന് ചില നിസ്പക്ഷ എഴുത്തുകാരും ചിന്തകരും പൊതു ജനങ്ങളും പോകും അത്ര തന്നെ . എല്ലാവർക്കും നന്മ ആശംസിക്കുന്നു


ലൈഫ് ഇൻഷുറൻസ് പോളിസി ക്ലെയിം ചെയ്യുന്നതെങ്ങനെ? : Deepika.com Business News\nഈ ചേദ്യത്തിനുള്ള ഉത്തരം അറിഞ്ഞിട്ടുവേണം ഇൻഷുറൻസിനെ സംബന്ധിച്ച മറ്റു കാര്യങ്ങളിലേക്ക് കടക്കാൻ. ലൈഫ് ഇൻഷുറൻസ് എന്നത് ഇൻഷുറൻസ് പോളിസി ഉടമയും ഇൻഷുറൻസ് കന്പനിയും തമ്മിലുള്ള ഒരു കരാറാണ്. ഇൻഷുറൻസ് കന്പനി, പോളിസി ഉടമയുടെ മരണശേഷം ഒരു നിശ്ചിത തുക നോമിനിക്ക് നൽകുമെന്ന് വാഗാദാനം ചെയ്യുന്നു. പോളിസി ഉടമ ഈ തുകയ്ക്കായി പ്രീമിയം എന്ന പേരിൽ ഒരു നിശ്ചിത തുക നിശ്ചിത കാലത്തേക്ക് കന്പനിക്കു നൽകുന്നു.\nഇതിന്‍റെ പ്രധാന ഉദ്ദേശ്യം പോളിസി ഉടമയുടെ ആശ്രിതർക്ക് അഥവാ നോമിനിക്ക് ഉടമയുടെ മരണശേഷം നിശ്ചിത തുക ലഭ്യമാക്കുകയെന്നതാണ്. പോളിസി ഉടമയാണ് ആ കുടുംബത്തിലെ പ്രധാന വരുമാന ആശ്രയമെങ്കിൽ അദ്ദേഹം മരിച്ചാൽ സാന്പത്തികമായുണ്ടാകുന്ന ബുദ്ധിമുട്ടുകളെ ലഘൂകരിക്കുക എന്ന ഉദ്ദേശം കൂടി ഇതിനു പിന്നിലുണ്ട്.\nപോളിസി ഉടമ മരിച്ചാൽ നോമിനിക്ക് ഓട്ടോമാറ്റിക്കായി പോളിസി തുക ലഭിക്കില്ല. അതിന് പോളിസി ക്ലെയിം ചെയ്യണം. എങ്കിൽ മാത്രമേ ഈ തുക ലഭിക്കു.\nക്ലെയിം ചെയ്ത് തുക നേടണമെങ്കിൽ ചില നടപടിക്രമങ്ങളുണ്ട്. അതനുസരിച്ച് വേണം ക്ലെയിം ചെയ്യാൻ. ക്ലെയിം ചെയ്യാനായി ഒരു ഫോം ഇൻഷുറൻസ് കന്പനിയിൽ നിന്നും ലഭിക്കും. ആ ഫോം പൂരിപ്പിച്ച് , നിർദ്ദേശിച്ചിരിക്കുന്ന രേഖകൾ സഹിതം ഇൻഷുറൻസ് കന്പനിയിൽ സമർപ്പിക്കണം.\n*\tഒറിജിനൽ പോളിസി ഡോക്കുമെന്‍റ്\n*\tക്ലെയിം സെറ്റിൽമെന്‍റ് ഫോമിൽ ക്ലെയിം ചെയ്യുന്നയാൾ നോമിനിയാണോ അല്ലയോ എന്ന് ചോദിച്ചിട്ടുണ്ടാകും.നോമിനിയെ വെച്ചിട്ടില്ലെങ്കിലോ നോമിനി അല്ല ക്ലെയിം ചെയ്യുന്നതെങ്കിലോ പോളിസി ഉടമയുമായുള്ള നിയമപരമായി ബന്ധം തെളിയക്കുന്ന രേഖ ഹാജരാക്കണം.\n* വിൽപത്രമോ അല്ലെങ്കിൽ നിമയപരമായി ബന്ധം തെളയിക്കുന്ന എന്തെങ്കിലും രേഖയാണെ ങ്കിലും മതി.\n* നോമിനി തന്നെയാണ് ക്ലെയിം ചെയ്യുന്നതെങ്കിൽ പോളിസി ഉടമയുമായുള്ള ബന്ധം തെളിയിക്കുന്ന നോമിനിയുടെ ഐഡന്‍റിറ്റി പ്രൂഫ് നൽകണം.\n* പോളസി ഉടമയുടെ മരണ സർട്ടിഫിക്കറ്റ്\n* ആശുപത്രിയിൽവെച്ചാണ് മരിച്ചതെങ്കിൽ ആശുപത്രി രേഖകൾ സമർപ്പിക്കണം\n* നോമിനിയുടെ നിലവിലെ അഡ്രസ് തെളിയക്കുന്ന രേഖകൾ\n* അപകട മരണമാണെങ്കിൽ മുകളിൽ പറഞ്ഞിരിക്കുന്ന രേഖകൾക്കൊപ്പം ചുവടെ പറഞ്ഞിരിക്കുന്ന രേഖകളും നൽകണം\n1. ആശുപത്രിയിൽ നിന്നും ലഭിക്കുന്ന സർട്ടിഫിക്കറ്റ്\n2. പോസ്റ്റ് മോർട്ടം റിപ്പോർട്ട്\n3. എഫ്ഐആർ കോപ്പി\n4. പോലീസിൽ നിന്നുള്ള ഫൈനൽ റിപ്പോർട്ട്\n5. അപകടത്തെക്കുറിച്ച് വന്ന ഏതെങ്കിലുമൊരു പത്രത്തിലെ വാർത്ത\n6. ഡ്രൈവിംഗ് ലൈസൻസ്(ഡ്രൈവിംഗിനിടയിലെ അപകടമാണെങ്കിൽ)\nഇന്ത്യക്ക് പുറത്തുവെച്ചാണ് മരിച്ചതും സംസ്കാരം നടത്തിയതുമെങ്കിൽ അവിടെ അത് നടത്തുന്നതിനു ലഭിച്ച പെർമിറ്റ് ഹാജരാക്കണം.\nഏറ്റവും പ്രധാനപ്പെട്ടത് അക്നോളഡ്ജ്മെന്‍റ് സ്ലിപാണ്. മുകളിൽ പറഞ്ഞിരിക്കുന്ന രേഖകളെല്ലാം സമർപ്പിച്ചു എന്ന് തെളിയിക്കുന്ന അക്നോളഡ്ജ്മെന്‍റ് സർട്ടിഫിക്കറ്റ് സൂക്ഷിച്ചുവെയ്ക്കണം. ക്ലെയിം സെറ്റിൽമെന്‍റുമായി ബന്ധപ്പെട്ട് എന്തെങ്കിലും പരാതികളുണ്ടെങ്കിൽ ഇത് ആവശ്യമായി വരും.\nഎത്ര സമയം വേണം\nക്ലെയിം സെറ്റിൽമെന്‍റിനെക്കുറിച്ച് മനസിലാക്കി കഴിഞ്ഞാൽ പിന്നെ അടുത്ത സംശയം ക്ലെയിം കിട്ടാൻ എത്ര സമയമെടുക്കും എന്നുള്ളതാണ്.\n* ഇൻഷുറൻസ് റെഗുലേറ്ററി ആൻഡ് ഡെവലപ്മെന്‍റ് അതോറിറ്റി (ഐആർഡിഎഐ)യുടെ 2002 ലെ റെഗുലേഷൻ അനുസരിച്ച് ആവശ്യമായ രേഖകളെല്ലാം ലഭിച്ച് 30 ദിവസത്തിനുള്ളിൽ ഇൻഷുറൻസ് കന്പനി ക്ലെയിം സെറ്റിൽ ചെയ്തു നൽകണമെന്നാണ്. പോളിസി സംബന്ധിച്ച് മറ്റെന്തെങ്കിലും അന്വേഷണമോ മറ്റോ കന്പനിക്ക് നടത്താനുണ്ടെങ്കിൽ ആറുമാസത്തിനുള്ളിൽ അത് പൂർ്ത്തിയാക്കി ക്ലെയിം സെറ്റിൽ ചെയ്ത് നൽകണമെന്നും നിർദേശിക്കുന്നുണ്ട്.\nക്ലെയിമിന്‍റെ കാര്യത്തിൽ എന്തെങ്കിലും തർക്കം ക്ലെയിം ചെയ്യുന്ന വ്യക്തിയും ഇൻഷുറൻസ് കന്പനിയും തമ്മിൽ ചിലപ്പോഴുണ്ടാകാം.\nകൃത്യമായ രേഖകൾ ഇല്ലാത്തതിന്‍റെ പേരിലാണ് പൊതുവേ ലൈഫ് ഇൻഷുറൻസ് ക്ലെയിമുകൾ സെറ്റിലാകാതെ പോകുന്നത്. അതുകൊണ്ടുതന്നെ ഇത്തരം കാര്യങ്ങളുടെ പേരിൽ ക്ലെയിം കിട്ടാതെ പോകില്ലെന്ന് ഉറപ്പാക്കണം. അതിനായി രേഖകൾ സമർപ്പിച്ചു കഴിഞ്ഞും. എല്ലാം നൽകിയിട്ടുണ്ടല്ലോ എന്ന് പരിശോധിക്കാവുന്നതാണ്.\nരേഖകൾ എല്ലാം ശരിയായിട്ടും ക്ലെയിം സെറ്റിൽമെന്‍റ് താമസിക്കുകയാണെങ്കിൽ അതിനായി പ്രത്യേക കോടതിയുണ്ട്. ഐആർഡിഎഐയുടെ ഓബുംഡ്സമാൻ. ഇവിടെയാണ് ക്ലെയിം സംബന്ധിച്ച പരാതികൾക്കെല്ലാം പരിഹാരം കാണുന്നത്. ക്ലെയിം ചെയ്യുന്ന വ്യക്തി രേഖകൾ എല്ലാം സമർപ്പിച്ചു പക്ഷേ, ക്ലെയിം സ്വീകരിക്കുന്നില്ല അല്ലെങ്കിൽ കന്പനി എന്തെങ്കിലും തരത്തിലുള്ള തട്ടിപ്പ് കാണിക്കുന്നു എന്നു മനസിലാക്കിയാൽ ഓംബുഡ്സ്മാനെ സമീപിക്കാവുന്നതാണ്.\nഅഞ്ചു വർഷത്തെ ക്ലെയിം സെറ്റിൽമെന്‍റ്\nപ്രധാനപ്പെട്ട അഞ്ച് ഇൻഷുറൻസ് കന്പനികളുടെ അഞ്ചു വർഷത്തെ ക്ലെയിം സെറ്റിൽമെന്‍റ് അനുപാതമാണ് താഴെ നൽകിയിരിക്കുന്നത്. ഐആർഡിഎഐ അവരുടെ വെബ്സൈറ്റിൽ വാർഷിക റിപ്പോർട്ടിന്‍റെ ഭാഗമായി പ്രസിദ്ധീകരിക്കുന്ന വ്യ്കതിഗത മരണ ക്ലെയിമുകളുടെ അടിസ്ഥാനത്തിൽ തയ്യാറാക്കിയിരിക്കുന്നതാണിത്. കഴിഞ്ഞ് അഞ്ചുവർഷമായി എൽഐസിയാണ് ഈ ലിസ്റ്റിൽ മുകളിൽ നിൽക്കുന്നത്.


Haree Fotografie: സര്‍പ്പക്കാവ് - Photoblog powered by NEWNMEDIA™\nPhoto by Haree at 5:36 pm\nവിസ്‌മൃതിയിലേക്ക് ഊളിയിടുന്ന സര്‍പ്പക്കാവുകള്... തെക്കന് കേരളത്തില് അവശേഷിക്കുന്ന ചുരുക്കം സര്‍പ്പക്കാവുകളില് ഒന്ന്...\n21 April 2007 at 5:56 pm\nഇതാണൊ ഹരി കണ്ട സര്‍പ്പക്കാവ് :-) സര്‍പ്പക്കാവ് എന്നു പറഞ്ഞാല് കുറച്ചു കാടും വള്ളികളും ഒക്കെ വേണ്ടെ?\n21 April 2007 at 6:03 pm\nഹരീ...ആരാ ഈ ഉള്ളാടത്തികള്?\n22 April 2007 at 10:33 am\nഅതെയതെ... പക്ഷെ മൊത്തത്തില് ഫ്രയിമിലൊതുങ്ങില്ലായിരുന്നു. കാടും വള്ളിയുമൊക്കെയുള്ള ഒരു പടം താഴെ ചേര്‍ത്തിട്ടുണ്ട്. അത് പോസ്റ്റിയിരുന്നെങ്കില് ചോദിച്ചേനേ, ഇതാണോ കാവ്, ഇവിടെവിടെയാണ് സര്‍പ്പത്താന്മാരെന്ന്... :)\nഅങ്ങാടിമരുന്നുകള് പറിക്കുവാനെത്തിയിരുന്നവരാണ്. അവര് ഔഷധസസ്യമൊക്കെ കാവിനുള്ളില് കയറി പറിച്ചുകൊണ്ട് പോവാറുണ്ടായിരുന്നു...\n22 April 2007 at 2:40 pm\nഇന്നലെ കുതിരവട്ടന്റെ ബ്ലോഗിലൊരു കാവ് കണ്ടു. ഇന്ന് ഇവിടേയും.\nഇവിടെ ശരിക്കും പാമ്പുണ്ടോ? ഓടിയേക്കാം.\n22 April 2007 at 6:44 pm\nഇങ്ങനെ ഒരു സര്‍പ്പക്കാവും മാധവികുട്ടിയും സാഹിത്യ അക്കാദമിയും...ഹാ നല്ല കഥ.\nപണ്ട് ഞങ്ങള് ഊഞാലാടിയിരുന്നു, കാവില്. -സു-\n22 April 2007 at 7:47 pm\nകാടും വള്ളികളും ഒക്കെ ഉള്ള ഒരു സര്‍പ്പക്കാവ്\n11 May 2007 at 5:18 pm\nനടുമുറ്റം: നാലുകെട്ടുകളും എട്ടുകെട്ടുകളും പതിനാറ് കെട്ടുകളുമൊക്കെ ഇന്ന് അപ്രത്യക്ഷമായിക്കൊണ്ടിരിക്കുന്നു. പണ്ടുകാലത്തെ നമ്പൂതിരി ഇല്ലങ്ങളും...\nനീലക്കടല് (Deep Blue Sea)\nരുദ്രവല്ലഭ സതിയയച്ചൊരു ഭദ്രകാളി!\nഭീമനും പാഞ്ചാലിയും (Bhiman-and-Panchali)\nഅമ്മ - മോഹിനിയാട്ടം (Amma - Mohiniyattam)\nവധുക്കളെന്നാലൊന്നിനെ ചേര്‍ത്തീ മതില് പടുത്താല്...


കടലിൽ ബോട്ട് തകർന്നു: നാല് മത്സ്യത്തൊഴിലാളികൾ രക്ഷപ്പെട്ടു | Madhyamam\nHomechevron_rightNewschevron_rightLocal Newschevron_rightKasaragodchevron_rightകടലിൽ ബോട്ട് തകർന്നു:...\ndate_range 18 Aug 2020 5:30 AM GMT\nകടലിൽ ബോട്ട് തകർന്നു: നാല് മത്സ്യത്തൊഴിലാളികൾ രക്ഷപ്പെട്ടു\nതിങ്കളാഴ്ച പുലർച്ച ആറിനായിരുന്നു അപകടം\nഅഴിത്തല കടലിൽ അപകടത്തിൽപ്പെട്ട മത്സ്യബന്ധന ബോട്ട് കരക്കടുപ്പിക്കുന്നു\nനീലേശ്വരം: കടലിൽ മത്സ്യബന്ധനത്തിനിടയിൽ ബോട്ട് തകർന്നു. ബോട്ടിലുണ്ടായിരുന്ന നാല് മത്സ്യത്തൊഴിലാളികൾ അത്ഭുതകരമായി രക്ഷപ്പെട്ടു. തൈക്കടപ്പുറം സ്വദേശികളായ പി.വി. രാജേഷ്, എം. പ്രഭാകരൻ, ഷംസുദ്ദീൻ, അബ്ദു എന്നിവരെ മറ്റു ബോട്ടുകളിലെ മത്സ്യത്തൊഴിലാളികൾ രക്ഷപ്പെടുത്തി. തിങ്കളാഴ്ച പുലർച്ച ആറിനാണ് അപകടം നടന്നത്.\nനീലേശ്വരം തൈക്കടപ്പുറം അഴിത്തല പുലിമുട്ടിനു വടക്കുഭാഗത്തായി കരയോടു ചേർന്നു മത്സ്യബന്ധനത്തിനിടെ ശക്തമായ കാറ്റിലും തിരമാലയിലും പെടുകയായിരുന്നു. ബോട്ടിെൻറ എൻജിൻ പ്രൊപ്പല്ലറിനു വലകുടുങ്ങിയതിനെ തുടർന്ന് നിയന്ത്രണംവിട്ട് ബോട്ട് മറിയുകയായിരുന്നു. തൈക്കടപ്പുറത്തെ കെ.വി. രഞ്ജിത്ത് കുമാറിെൻറ ഉടമസ്ഥതയിലുള്ള- നീലമംഗലം തുളസിദളം ബോട്ടാണ് അപകടത്തിൽപെട്ടത്.\n15 ലക്ഷം രൂപയുടെ നഷ്ടം കണക്കാക്കുന്നു. കരയിൽനിന്ന് നാല് നോട്ടിക്കൽ മൈലിനുശേഷം മാത്രമേ ചെറു ബോട്ടുകൾക്ക് മത്സ്യബന്ധനം നടത്താൻ പാടുള്ളൂ. ഈ നിയമങ്ങളെല്ലാം കാറ്റിൽപറത്തിയാണ് ഇവിടെ ബോട്ടുകൾ ചെറുമീനുകളെയടക്കം പിടിക്കുന്നത്. ഇതുകാരണം ചെറുയാനങ്ങളിൽ മീൻ പിടിക്കുന്നവർ വെറും കൈയോടെ മടങ്ങേണ്ടുന്ന അവസ്ഥയിലാണെന്ന് മത്സ്യത്തൊഴിലാളികൾ പറയുന്നു. ബോട്ടുകൾ രാവിലെ ആറുമണിക്കുശേഷം മാത്രമേ മത്സ്യബന്ധനത്തിനിറങ്ങാവൂ എന്ന അധികൃതരുടെ തീരുമാനം അപകടത്തിൽപെട്ട ബോട്ട് ലംഘിച്ചതായും സൂചനയുണ്ട്.\nTAGS:boat Fishermens sea


ലോകകപ്പിന്റെ ആദ്യ ആഴ്ചകളില് ഉയര്‍ന്നത് 300 കോടിയുടെ ഫ്‌ളക്‌സുകള്: വമ്പന്മാര് പുറത്തായപ്പോള് ആവേശവും കെട്ടടങ്ങി | Daily Indian Herald\nകാല്‍പന്ത് ആരവത്തിന് മാറ്റ്കൂട്ടാന് മാസങ്ങള്‍ക്ക് മുന്‍പെ താരങ്ങളുടെ കട്ടൗട്ടുകള്, ടീമുകളുടെ ബോര്‍ഡുകള്. ബാനറുകള്, തോരണങ്ങള് എന്നിവ പലയിടങ്ങളിലും ഉയര്‍ന്നു തുടങ്ങിയിരുന്നു. ലോകകപ്പിന്റെ ആദ്യ ആഴ്ചയില് 300 കോടിയുടെ ഫ്‌ളക്‌സുകളാണ് നാട്ടിലിറക്കിയത്. ഫ്‌ളക്‌സ് പ്രിന്റേര്‍സ് ഓണേഴ്‌സ് സമിതി പുറത്തുവിട്ട ഏകദേശ കണക്കാണ് ഇത്.\nഅതേസമയം, മുന് ലോകകപ്പിനെ അപേക്ഷിച്ച് പത്തിലൊന്ന് പോലും ഇല്ലെന്നാണ് വ്യാപാരികള് വ്യക്തമാക്കുന്നത്. തുടക്കം മുതല് തന്നെ മലയാളികളുടെ ഹൃദയ താളമായ വമ്പന് ടീമുകള് പുറത്തായതോടെ ഫ്‌ളക്‌സുകള്‍ക്കും ബാനറുകള്‍ക്കും തോരണങ്ങള്‍ക്കും ആളുകളില്ലാതായി. ഫുട്ബാള് ആരാധനയും ആവേശവും പല മാര്‍ഗങ്ങളിലൂടെ ആരാധകര് പ്രകടിപ്പിക്കുമെങ്കിലും ഫ്‌ളക്‌സ് യുദ്ധമാണ് പ്രധാനം. എതിര് ടീമിനേക്കാള് ഉയരത്തിലും വലിപ്പത്തിലും എണ്ണത്തിലും വെക്കാനാണ് മത്സരിക്കുക.\nസംസ്ഥാനത്ത് ആയിരത്തോളം ഫ്‌ളക്‌സ് പ്രിന്റിംഗ് യൂണിറ്റുകളാണ് ഉള്ളത്. ഒരു യൂണിറ്റില് 1000 മുതല് 3000 ച.അടി വിസ്തീര്‍ണമുള്ള ഫ്‌ളക്‌സ് വരെ തയ്യാറാക്കാനാവും. ദിവസം ലക്ഷം ച.അടി ഫ്‌ളക്‌സ് ആണ് തുടക്കത്തില് പ്രിന്റ് ചെയ്തത്. എന്നാല് മുന്‍കാലങ്ങളില് ഫൈനലിന്റെ തലേന്ന് പോലും ജീവനക്കാര്‍ക്ക് വിശ്രമമില്ലാതെ ജോലിയെടുക്കേണ്ടി വന്നിരുന്നതായി വ്യാപാരികള് പറയുന്നു. ആദ്യം ജര്‍മനിയും പിന്നാലെ അര്‍ജന്റീനയും ബ്രസീലുമെല്ലാം പുറത്തായി.\nമലപ്പുറം, കോഴിക്കോട് ജില്ലകളിലാണ് കൂടുതല് ഫ്‌ളക്‌സുകള് ഉയര്‍ന്നത്. ഇവിടങ്ങളില് പ്രതിദിനം ആറ് മുതല് എട്ട് കോടിയുടെ വരെ പ്രിന്റിംഗാണ് നടന്നത്. തൃശൂര്, എറണാകുളം ജില്ലകളില് അഞ്ച് മുതല് ഏഴ് വരെ കോടിയുടെ പ്രിന്റിംഗ് നടന്നു. അതേസമയം പരിസ്ഥിതി മലിനീകരണത്തിന്റെ എല്ലാ സീമകളും ലംഘിച്ചാണ് ഫ്‌ളക്‌സുകള് നഗര ഗ്രാമ വ്യത്യാസമില്ലാതെ ഉയരുന്നത്. ലോകകപ്പ് കഴിയുമ്പോള് വന് തോതില് ഫ്‌ളക്‌സ് മാലിന്യം ഉണ്ടാവും. രൂക്ഷമായ പാരിസ്ഥിതിക പ്രശ്‌നങ്ങള്‍ക്കാണ് ഇത് വഴിവെക്കുകയെന്ന് പരിസ്ഥിതി പ്രവര്‍ത്തകര് ചൂണ്ടിക്കാണിക്കുന്നു.\nറഷ്യന് ഫുട്‌ബോള് കാണുന്ന ആരാധകരില് കൂടുതലും മലയാളികളാണെന്ന് നേരത്തെ വ്യയക്തമായിരുന്നു. ചാനല് റേറ്റിംഗ് ഏജന്‍സിയായ ബാര്‍ക്ക് പുറത്തു വിട്ട ഏറ്റവും പുതിയ റിപ്പോര്‍ട്ടിലാണ് ഇക്കാര്യം വ്യക്തമാക്കുന്നത്. ഇന്ത്യയില് ലോകകപ്പ് കാണുന്ന പ്രേക്ഷകരില് 30 ശതമാനവും കേരളത്തിലാണെന്ന് ബാര്‍ക്കിന്റെ വാരാന്ത്യ റിപ്പോര്‍ട്ടില് വ്യക്തമാക്കുന്നു.\nലോകകപ്പ് തത്സമയ റിപ്പോര്‍ട്ടിംഗിനിടെ മാധ്യമപ്രവര്‍ത്തകയ്ക്ക് പരസ്യ ചുംബനം ; വീഡിയോ സോഷ്യല് മീഡിയയില് വൈറല് ലോകകപ്പ് കാണാന് അന്യഗ്രഹ ജീവികളോ… റഷ്യന് ലോകകപ്പ് വേദിയ്ക്ക് മുകളില് ഏവരേയും ഞെട്ടിക്കുന്ന അത്ഭുത കാഴ്ച ലോകകപ്പ് മത്സരത്തിനിടയില് ആശങ്ക ; സൗദി അറേബ്യന് താരങ്ങള് സഞ്ചരിച്ച വിമാനത്തില് തീപിടുത്തം സുഹൃത്തിന്റെ കട്ടൗട്ടുമായി ലോകകപ്പ് കാണെത്തി നാലംഗ സംഘം; സുഹൃത്തിനെ കൂട്ടാതെ കട്ടൗട്ട് മാത്രം കൊണ്ടുവരാൻ ഒരു കാരണമുണ്ട് ഇന്ന് ഉപയോഗിക്കുന്നതല്ല ആദ്യത്തെ ലോകകപ്പ്; ഇന്നത്തെ ട്രോഫിക്ക് പറയാനുള്ളത് മറ്റൊരു കഥ…


ആണ്ടിപ്പെട്ടിയില് നിന്ന് മത്സരിക്കും: ജയ | Jayalalitha to contest from Andipetti - Malayalam Oneindia\nആണ്ടിപ്പെട്ടിയില് നിന്ന് മത്സരിക്കും: ജയ\nചെന്നൈ: ആണ്ടിപ്പെട്ടി സീറ്റില് നിന്ന് ജനവിധി തേടുമെന്ന് മുന് തമിഴ്നാട് മുഖ്യമന്ത്രി ജയലളിത വ്യക്തമാക്കി. താന്‍സി, പ്ലസന്റ് സ്റേ ഹോട്ടല് കേസുകളില് വിജയിച്ച ശേഷം ഡിസംബര് നാല് ചൊവാഴ്ച പോയ്സ് ഗാര്‍ഡനില് നടന്ന വാര്‍ത്താസമ്മേളനത്തില് സംസാരിക്കുകയായിരുന്നു ജയലളിത.\nഎവിടെ നിന്ന് മത്സരിക്കും എന്ന ചോദ്യത്തിന് രണ്ടിടത്ത് നിന്നും മത്സരിക്കുമെന്നും തീര്‍ച്ചയായും ആണ്ടിപ്പെട്ടിയില് നിന്നും ജനവിധി തേടുമെന്നും ജയലളിത പറഞ്ഞു. എഐഎഡിഎംകെയുടെ കോട്ടയാണ് ആണ്ടിപ്പെട്ടി നിയമസഭാസീറ്റ്.\nഈ കേസുകള് ദുരുദ്ദേശ്യത്തോടെ കരുണാനിധി കെട്ടിച്ചമച്ചതാണ്. ഈ കേസില് ഞാന് നിരപരാധിയാണ്. - ജയലളിത പറഞ്ഞു.\nധര്‍മ്മം വിജയിച്ചു- വിവാദ ഭൂമിയിടപാടുകളില് അനുകൂലമായ ഹൈക്കോടതി വിധിയുണ്ടായതിനെപ്പറ്റി ജയലളിതയുടെ ആദ്യപ്രതികരണം ഇതായിരുന്നു. ദൈവാനുഗ്രഹമാണ് ഈ കേസുകളില് വിജയിക്കാന് എന്നെ സഹായിച്ചത്. ദൈവം എന്നോട് എപ്പോഴും ദയാലുവാണ് - ജയലളിത പറഞ്ഞു.\nഇപ്പോഴത്തെ മുഖ്യമന്ത്രി പനീര്‍ശെല്‍വത്തെ മാറ്റുമോ എന്ന ചോദ്യത്തിന് ജയലളിത വ്യക്തമായി മറുപടി പറഞ്ഞില്ല. ഉചിതമായ തീരുമാനം തക്കസമയത്തെടുക്കും എന്നതായിരുന്നു മറുപടി.\nhighcourt tansi case aiadmk chennai highcourt t n tansi tansi land case paneer selvam